2 (EAT KL a IATA 

. *2ą ų “4 “4 "R 4 ik 44,4 t iv ša 
“ a i. i AA “2244 1 44 +', 74 „4“ 10 

„i vė SM TAI 1 147, 

+ * * a . ' KA LAA TE ". ASA „*4 
* K sŠ ;, i 
„+ “ md "L “M, 4 
6 " — «*47,*,1,0 "ai 

"1 tato ž 02 TL LAT ' 


GEORGES 


SIMENON 


b L "KOMISARO 


UDK 840-3 
Si 73 


Versta iš leidinio 


Georges Simenon 
Le voleur de Maigret, 1967 


(C) Žaltvykslė 


Žmogaus vienatvės romanistas. 
ir jo komisaras 


tuk 


= ių 


Pastoviu ne taip seniai mirusio prancūzų 
rašytojo Georges'o Simenono (Žoržo Simenono) 
romanų herojumi komisaras Megrė išbuvo 
gerokai daugiau nei keturiasdešimt metų. Šis 
sėkmingas personažas - anaiptol ne koks nurs 
netikėtas vykęs rašytojo kūrinys. Savo herojc 
charakterį ir išvaizdą Simencnas kūrė ilg“ r 
kruopščiai, kruopelytė po kruopelytės pa- 
pildydamas jo portretą, kol jis stojo prieš 
skaitytojo akis toks, koks yra ir kokį daugelis 
mūsų pažįsta. 

Simenono vaikystė ir jaunystė prabėgo 
Belgijoje, Lježe. Gimė jis pačioje amžiaus 
pradžioje kuklioje draudimo kompanijos 
buhalterio ir pardavėjos šeimoje. Būsimojo 
rašytojo dievinamas tėvas ir buvo pirmasis 

asmuo, kurio bruožus vėliau atrasime 
žymiojo komisaro paveiksle. “Tėvas 
visada man buvo išmintingo požiūrio 
į save ir savo artimuosius pavyzdys. 
Jis mylėjo visus ir viską. Štai kodėl 
aš jį didžiai gerbiu. Kai sukūriau 
Megrė, kuris viską supranta, kuris 
kiekvieną nesąmoningai užjaučia, 
apdovanojau jį kai kuriais savo 
tėvo charakterio bruožais", - vėliau 
rašė Simenonas. 

Nuo jaunumės Simenonas 
svajojo atsidėti rimtai kūrybai, tačiau 
tam reikėjo pinigų, ir pradėjo jis nuo 
populiarių ir ne itin rimtų romanų 
rėksmingais viršeliais, kuriuos pa- 
sirašinėjo įvairiausiais pseudonimais, 
tarp jų Georges'u Simu (Zoržu Simu). 
Rašė juos stulbinamai greitai (kartais 
tokiam romaniūkščiui teprireikdavo 
vos trijų dienų). Tačiau šita rašliava 
pasirodė besanti nebloga technikos 
mokykla - būtent čia gavo pradžią ir 
išsirutuliojo garsusis Simenono sti- 
lius - gebėjimas apčiuopti esmę, 
atmetant visus antraeilius, nereikš- 
mingus epizodus, nereikalingus 
dialogus - tačiau, keista, Simenono 
stiliui niekaip neprikištum sausumo 
ar vaizdo skurdumo. Priešingai, jo 
kuriama atmosfera itin sodri, O 
lakoniškas vaizdas - kupinas turi- 
nio. 

Rašytoją visą laiką traukė 
detektyvo žanras. Tuo metu (t. y. apie 

1927 metus) visa Prancūzija ryte rijo 
anglų detektyvinius romanus - čia 
"karaliavo" A. Christie (A. Kristi), E. 
Wallace'as (E. Veilsas) ir kt. Rašytojas 
pasiryžta sukurti savitą detektyvo tipą, 
kitoki nei tuomet populiarios anglų 
literatūros. Ir imasi rimtai: studijuoja 
kriminalistų knygas, skaito tardytojų 
memuarus, amžiaus pradžioje popu- 
liaraus komisaro Masė (Masė) pri- 
siminimus. Skaitydamas Simenono 
knygas, susidarai įspūdį, jog jis rašo 
be galo lengvai - lakoniškas ap- 
rašymas, slyste slystantis, tarsi iš 
gyvenimo išplėštas dialogas - tačiau 
tai dėl rašytojo meistrystės, o ne dėl 
atsainaus požiūrio į darbą. Galbūt jis 
viską ir daro lengvai, tačiau greta 
to daro rimtai. 

"Daugelis rašytojų rašo ro- 
manųs, tarytum neturėdami tam 
pašaukimo, - teigia “Prancūzų litera- 
tūros istorijos“ autorius Jacgues 
Brenneras (Zakas Breneras). - Pa- 
rašo per savo gyvenimą dvi tris 
knygas. Štai kodėl jie sukūrė tiek 
"romano problemų“: nes jau kurti 
jiems yra problema. ...Jie užsiima 
intelektine, o ne instinktyvia veikla." 
Tikrasis romanistas, kaip sako 
Simenonas, “tai žmogus, kuris rašo, 
nes jaučia poreikį rašyti, nesvars- 
tydamas, ar sakinys turėtų būti trijų 
„eilučių, pusantros eilutės ar dešim- 
ties eilučių, tai žmogus, kuris pa- 

prasčiausiai diena iš dienos tobulina 
savo plunksną." 

Rašytojui Simenonui iki sep- 
tyniasdešimties metų pasakoti istorijas 
buvo kone fizinis poreikis. Jį reguliariai 
apimdavo tokia būklė, kad jausdavosi 
it nesavas, nerasdavo sau vietos. 
Tuomet puldavo kurti įsivaizduotus 
gyvenimus, norėdamas atsikratyti šio 
negerumo, kaip sakė jis pats - kaip 
kad neurotikas kreipiasi į savo 
psichoanalitiką. Rašyti jam buvo 
tiesiog gydomoji priemonė. 

Mažame Olandijos miestelyje 
Delizilje: stovi paminklas komisarui 
Menrė, sukurtas olandų skulptoriaus 
Peisrio Honto (Pėterio Honto) ir 
pastatytas 1966 metais. Kodėl gi 
Olandijoje, kodėl būtent tame 
miestuke? Todėl, kas tai žymus mies- 
telis - kaip tik čia ir "gimė" garsusis 
Orfevrų krantinės komisaras su savo 
amžina pypke dantyse. Kaip rašo pats 
autorius savo straipsnyje “Komisaro 
Megrė gimimas“, parašytame pa- 
minklo atidengimo proga, buvo taip: 
naujasis rašytojo laivas, sustojęs 
Olandijoje, Delfzilo uoste buvo 
reikalingas remonto, o Simenonas, 
įpratęs kasdien darbuotis ir parašyti 
du tris knygos skyrius, vieno kanalo 
pakraštyje aptikęs seną baržą, "kuri, 
atrodė, niekam nepriklausė". Ten jis 
ir įsikūręs su savo rašomąja 
mašinėle"'. “Si barža, - rašo jis, - tapo 

tikruoju Megrė lopšiu" - kaip tik joje 
jam prieš akis “... ėmė ryškėti 
galinga ir rami... povyza"“, kuri vėliau 
tapo garsiuoju komisaru; laikui 
bėgant Simenonas pridėjo dar ke- 
letą detalių: pypkę, kietą skrybėlę, 
sunkų apsiaustą aksomine apykale. 
“O kadangi mano apleistOje baržoje 
buvo šalta ir drėgna, kabinete aš jam 
pastačiau špižinę krosnelę." 

"Ir ne tik Megrė gimė De- 
Izilį'e, bet aš jo dėka vėl atgavau savo 
tikrąją pavardę, kurios niekada 
nerašiau savo populiariausių romanų 
antraštėse“, - rašo Simenonas. 

“"Megrė romanų“ pasiseki- 
mas pranoko visus lūkesčius. Ir nuo 
to laiko storulis komisaras pergalingai 
keliauja iš vienos Simenono knygos 
puslapių į kitą. 

Georges'o Simenono detek- 
tyvinis romanas iš tiesų gerokai 
skiriasi nuo kitų šio žanro kūrinių. 
Rašytojo visiškai nedomina tie žudi- 
kai - profesionalai, kurių ypač 
knibždėte knibžda amerikiečių detek- 
tyvinių istorijų puslapiuose. Svar- 
biausia jo knygose - nusikaltimo 
varomoji jėga. Kaip tai įvyko? Kodėl 
tai įvyko? Ir jo herojai - paprasti, 
kasdieniški žmonės, visai tokie kaip 
mes, vadinamieji "mažieji žmogeliai", 
nors ir priklausantys įvairiems so- 
cialiniams sluoksniams ir lygmenims. 
Daug jautraus dėmesio komisaro 

Megrė asmeniu Simenonas skiria jų 
suluošintiems (kaip? kodėl?) likimams. 
Megrė niekada neliks abejingas 'sa- 
viesiems'' nusikaltėliams, “"savosioms"' 
aukoms, “savajam"' nusikaltimui. Iš 
pažiūros mažakalbis, netgi, sakytum, 
atšiaurus, rūstokas, jis visada išgyvena dėl 
savo "globotinių" likimo. Simenonas taip 
apie jį rašė: “...Labai paprastos išvaizdos 
ir labai paprasto proto žmogus, vidutinio 
išsilavinimo, bet jis geba užuosti žmogų, 
užuosti žmogaus vidų.“ 

Komisaro Megrė ciklą sudaro apie 
80 romanų. Tarp jų yra įvairių - ir itin 
meistriškų, ir vidutiniškų. Pats rašytojas šio 
ciklo romanus vertina taip: komisaras 
Megrė - "tai malonumas, tai poilsis". Kiti 
jo kūriniai - romanai, kuriuos jis pats vadino 
"sunkiaisiais"'" ("romans durs'') ir kurių 
parašė 134. 

Beje, garsus prancūzų rašytojas 
A. Gide'as (A. Zidas) Simenoną laikė 
vienu didžiausių mūsų epochos roma- 
nistų. Tai, žinoma, subjektyvi nuomonė, 
kuriai galima pritarti arba ne, tačiau į 
kurią verta įsiklausyti, nes tai ne eilinio 
vertintojo nuomonė. O už tai, kad Si- 
menonas tapo pasauline įžymybe ir kad 
jo romanai išversti į daugelį pasaulio 
kalbų, jis daug skolingas komisaro 
Megrė personažui. Tad turbūt bus teisinga 
skaitytojams pirmiausia pateikti vieną jo 
"komisaro Megrė" romanų. 

Georges'as Simenonas - "...ir 
žmogaus vienatvės romanistas, - rašo 


Jacgues Brenneras. - Tačiau įvyksta 
paradoksas: skaitydamas jo romanus, 
kuriuose aprašytos jo herojų kančios, 
skaitytojas pamiršta savo paties vienatvę." 


Vertėja 


Remtasi literatūra: 


Elėonore Schraiber. Le commisaire Maigret 
a pris sa retraite. 


Jacgue Brenner. Histoire de la Litteraturo 
„ Francgaise de 1940 a nos jours. 


I skyrius 


- Atsiprašau, pone... 

- Prašau... 

Nuo Rišaro-Lenuaro bulvaro kampo ji 
mažiausiai trečią kartą susvirduliavo, užkliudė 
jį savo liesu petimi, įrėmusi jam į šlaunį tinklelį 
su maisto produktais. 

Atsiprašė puse lūpų, nei sumišusi, nei 
susijaudinusi, po to vėl įsmeigė žvilgsnį tiesiai 
prieš save ramia ir ryžtinga veido išraiška. 

Megrė nesupyko. Atrodo, jis net sma- 
ginosi stumdomas. Buvo šįryt nusiteikęs nieko 
į širdį nesidėti. 

Šiandien jam sekėsi: atvažiavo auto- 
busas su platforma - ar tai ne dingstis jaustis 
patenkintam. Tokių autobusų vis rečiau buvo 
matyti - juos po truputį šalino iš apyvartos, ir 
netrukus, prieš įlįsdamas į vieną tų milžiniškų 
šiuolaikinių autobusų, kuriuose jauteisi kaip 
kalėjime, jis gaus, ko gero, iškratyti savo pyp- 
kę. 

Tokių pačių autobusų su platforma būta 
tuomet, kai jis atvyko į Paryžių, beveik prieš 
keturiasdešimt metų, ir iš pradžių jis su di- 
rais maršrutu Madlena - Bastilija. Tai buvo vienas 
jo pirmųjų atradimų. Kaip ir kavinių terasos. Ir 
kavinių terasose jis sėdėdavo su didžiausiu 
malonumu, pasistatęs bokalą alaus, žvilgsniu 
sekdamas tolydžio besikeičiantį reginį gatvė- 
je. 

Štai dar kuo jis taip pat susižavėjo 
pirmaisiais metais: nuo vasario pabaigos 
Paryžiuje galėjai vaikščioti be apsiausto. Ne 

kas dieną, bet kartkartėm. O kai kuriose gatvė- 
se, ypač Sen Zermeno bulvare, tada imdavo 
skleistis pumpurai. 

Prisiminimai kilo gūsiais, nes ir šiemet 
pavasaris buvo ankstyvas ir šįryt jis išėjo iš 
namų be apsiausto. 

Jautėsi lengvas, kaip tas žaižaruojantis 
oras. Krautuvėlių, maisto prekių, moterų sukne- 
lių spalvos buvo linksmos, žaismingos. 

Galvoj jokių minčių. Tik viena kita 
nuotrupa, nesudaranti visumos. Va, dešimtą 
valandą žmona eis į trečiąją vairavimo pamo- 
ką. 

Keista, neįtikėtina. Jis nebūtų galėjęs 
pasakyti, kaip jie apsisprendė. Kai Megrė dar 
buvo jaunas valdininkas, nė kalbos negalėjo 
būti apie automobilio įsigijimą. Tais laikais tatai 
buvo neįsivaizduojama. Vėliau jis nematė reikalo 
turėti automobilį. Mokytis vairuoti buvo per vėlu. 
Pernelyg daug dalykų kvaršino jam galvą. O 
jeigu jis nepastebės raudonos šviesos arba 
spustelės stabdį vietoj akceleratoriaus. 

"O vis dėlto malonu būtų sekmadienį 
automobiliu nuvažiuoti į Meną prie Luaros, į 
savo mažąjį namelį... 

O Ir štai dabar jie ūmai apsisprendė. 
Zmona juokdamasi gynėsi: 

- Na ir sugalvojai... Mokytis vairuoti 
mano metuose... 

- Esu tikras, tu puikiai vairuosi... 

Dabar ji savo trečiojoje pamokoje, 
susijaudinusi kaip jauna mergaitė, kuri ruošiasi 
bakalauro egzaminui. 

- Kaip tau sekasi? 

- Dėstytojas labai kantrus... 

Jo autobuso kaimynė tikriausiai ne- 
vairuoja. Kodėl ji važiuoja apsipirkti į Voltero 
bulvaro rajoną, jei gyvena kitame kvartale? 
Yra tokių mažučių paslapčių, į kurias kažko- 
dėl žmogus įsikimbi. Ji su skrybėlaite, - 
dabar tai retas atvejis, ypač ryte. Pirkinių 
krepšyje viščiukas, sviestas, kiaušiniai, porai, 
salierai... . 

O apačioje gulėjo kažkas kietesnio, - 
kas sulig kiekvienu krustelėjimu rėmėsi jam į 
šlaunį, - turbūt bulvės... 

Kam dangintis autobusu, toli nuo namų, 
dėl tokių įprastų prekių, kurių gali rasti kiek- 
viename kvartale? Gal ji anksčiau gyveno 
Voltero bulvare ir, pripratus prie savo tiekėjų, 
liko jiems ištikima? 

Nedidukas jaunuolis jam iš dešinės 
rūkė pypkę, kuri buvo per trumpa ir pernelyg 
stambia galvute, neišbalansuota, - kad neiš- 
kristų iš burnos, jis turėjo stipriai sukąsti žan- 
dikaulius. Jaunuoliai beveik visada pasirenka 
per trumpas ir per stambias pypkes. 

Keleiviai platformoje stovėjo susigrūdę. 
Kokio galo ta moteriškė nenuėjo ir neatsisėdo 
viduje? Tik žiūrėk! Tamplio gatvės Žuvų par- 
duotuvėje yra merlarfgų*. Jis seniai nebuvo 
valgęs merlangų. Kodėl jo sąmonėje merlangai 
taip pat susiję Su pavasariu? 

Viskas buvo pavasariška, žaisminga, 
kaip ir jo nuotaika, - tiek tos bėdos, kad ta 
moteris su viščiuku spokso akis įbedusi prieš 


* Merlangas - menkinė žuvis; gyvena Atlante 
prie Europos krantų (čia ir toliau - vertėjos 
pastabos) 

save, gal ją kamuoja rūpesčiai, nesuvokiami 
paprastiems mirtingiesiems. 

- Atsiprašau... 

- Prašau... 

Jis nedrįso pasakyti: 

- Užuot visus čia kumščiavusi, eitu- 
mėt ir atsisėstumėt į vidų su tais savo pro- 
duktais... 

Tą pačią mintį jis perskaitė mėlynose 
akyse storulio, įstrigusio tarp jo ir konduktoriaus. 
Jie suprato vienas kitą. Konduktorius taip pat, - 
jis nežymiai gūžtelėjo pečiais. Tokia savotiška 
vyriška bendrija. Juokinga. 

Šaligatvius buvo užtvindžiusios lauke 
išstatytos prekės, ypač daržovių krautuvėlių. 
Žaliai baltas autobusas skynėsi kelią per namų 
šeimininkių, mašininkių, į kontoras skubančių 
tarnautojų minią. Gyvenimas buvo gražus. 

Dar vienas krestelėjimas. Vis tas krep- 
šys ir tas kietas daiktas jo dugne, - bulvės ar 
dar kas. Traukdamasis jis pats kažką už savęs 
stumtelėjo. 

- Atsiprašau... 

Burbtelėjęs šį žodį, pabandė atsisukti 
ir išvydo kažin ko susijaudinusį jaunyvc žŽmo- 
gaus veidą. 

Jaunuoliui nebūtum davęs nė dvidešimt 
penkerių metų, jis buvo vienplaukis, tamsiais 
susitaršiusiais plaukais, nesiskutęs. Atrodė 
neišsimiegojęs, išgyvenęs sunkias ar skaus- 
mingas valandas. | | 

Prasibrovęs laiptelių link, jis iššoko iš 
važiuojančio autobuso. Tuo metu jie važiavo 
pro Rambiuto gatvės kampą, netoli Halių, - 
nosį suko aštrus jų kvapas. Jaunuolis žengė 

sparčiai, tolydžio atsigręždamas, tarsi kažko 
bijodamas, ir įsuko į Blan Manto gatvę. 

Ir staiga, be jokios aiškios priežasties, 
Megrė čiuptelėjo už užpakalinės savo kelnių 
kišenės, kur paprastai nešiojosi piniginę. 

Jis taip pat vos nepuolė šokti iš auto- 
buso, nes jo piniginė buvo dingusi. 

Iškaito, tačiau įstengė susivaldyti. Tik 
mėlynakis storulis, atrodo, suvokė, jog kažkas 
nutiko. 

Megrė šyptelėjo su ironija, - ne tiek dėl 
to, kad tapo kišenvagio auka, kiek dėl to, kad 
neturėjo kaip įį vytis. 

| Dėl pavasario, dėl šito svaiginančio oro, 
kuriuo jis alsavo jau nuo vakar vakaro. 

Ir dėl batų - dar viena tradicija, įprotis, 
atkeliavęs iš vaikystės. Kiekvienais metais, pir- 
moms gražioms dienoms nušvitus, jis perkasi 
batus, kiek galima lengvesnius. Tą jis padarė ir 
vakar. 

Ir šįryt pirmąsyk juos apsiavė. Jie 
spaudė. Kančia buvo pereiti vien tik Rišaro - 
Lenuaro bulvarą, ir jis lengviau atsikvėpė, 
pasiekęs autobusų stotelę Voltero bulvare. 

Vagj vytis jis nebūtų galėjęs. Beje, šisai 
Jau buvo spėjęs pradingti siaurose Marė kvartalo 
gatvelėse. 

- Atsiprašau, pone... 

Ir vėl! Vėl jinai su savo produktų tink- 
leliu! Šįsyk jis vos netarstelėjo: 

- Po šimts pypkių, liaukitės mus kan- 
kinusi su savo bulvėm! 

Tačiau tik linktelėjo ir nusišypsojo. 

**k+* 


Ir jo kabinete tvyrojo ta pirmųjų pa- 
vasario dienų šviesa su garu, kylančiu nuo 
Senos, - jis ne toks tirštas kaip rūkas, - mili- 
jardais šviesių dalelyčių, gyvų dalelyčių, taip 
būdingų Paryžiui. 

- Viskas gerai, šefe? Nieko naujo? 

Zanvjė vilkėjo šviesiu kostiumu, kurio 
Megrė dar nebuvo matęs. Jis taip pat truputėlį 
paankstino pavasarį - juk tebuvo penkiolikta 
kovo. 

- Nieko. Ar greičiau taip. Mane ką tik 
apvogė. 

+ Ką nušvilpė? Laikrodį? 

- Piniginę. 

- Gatvėj? 

- Autobuso platformoje. 

- Ar daug buvo pinigų? 

- Koks penkiasdešimt frankų. Retai kada 
daugiau turiu kišenėj. 

- Ir dokumentus? 

- Ne tik dokumentus, bet ir mano že- 
toną. 

Tą įžymųjį Kriminalinės policijos Žeto- 
ną, kuris buvo komisarų košmaras. Po teisybei, 
jie privalo visada nešiotis jį su savim, kaip 
įrodymą, kad jie - kriminalinės policijos parei- 
gūnai. 

Tai dailus sidabrinis, tiksliau, pasi- 
dabruotos bronzos, žetonas - ilgainiui iš po 
plono sidabro sluoksnio išlenda rausvas me- 
talas. 

Vienoje pusėje - Marijana su frigiečių 

kepuraite*, raidės R. F.** ir žodis Policija, 
įrėmintas raudonu emaliu. 

Kitoje - Paryžiaus herbas, numeris ir 
mažomis raidėmis išgraviruota savininko pavar- 
dė. 

Megrė žetono numeris buvo 0004, pir- 
mas numeris buvo skirtas prefektui, antras - 
Kriminalinės policijos viršininkui, o trečias, dėl 
neaiškių priežasčių, - Centrinės žvalgybos vir- 
Šininkui. 

Ir vieni, ir kiti, nors tokios buvo taisyklės, 
nelabai tenorėjo nešiotis tą Žetoną, nes - 
laikantis tų pačių taisyklių - tas, kas jį pames- 
davo, negaudavo vieno mėnesio atlyginimo. 

- Ar matėt vagį? 

- Kuo puikiausiai. Jaunas tipelis, liesas, 
išvargęs; akys ir veido spalva lyg neišsimie- 
gojusio. 

- Jūs jo nepažinote? 

Tais laikais, kai Megrė dirbo Kelių 
valdyboje, jis pažinojo visus kišenvagius - ne 
tik paryžiečius, bet ir tuos, kurie atsibaladodavo 
iš '7panijas ar Londono per muges ar didžiasias 
iaudies svEii.ūs. 

Tai aana uždara specialybė su sava 
hierarchija. Tūzai pasirodo tik tada, kai verta 
pasivarginti, - nedvejodami leidžiasi per Atlantą 
dėl kokios parodos arba, pavyzdžiui, Olimpinių 
žaidynių. | 

Megrė po truputį pametė juos iš akių. 
Dabar jis rausėsi atmintyje. Įvykis neatrodė 


* „Marijana su frigiečių kepuraite... - Prancūzijos 
simbolis 
** R. F. - Rėpubligue Frangaise (Prancūzijos 
respublika) 

tragiškas. Lengvas rytas atsiliepė jo nuotaikai, 
ir - kad ir kaip tai būtų paradoksalu - pyko 
jis ne ant vagies, o ant tos moters su produk- 
tais. 

- Jei ji nebūtų visą laiką manęs stum- 
džiusi... Moterims reikėtų uždrausti važiuoti 
autobusų platforma... Juo labiau, kad ji net 
nerūkė... 

Jautėsi greičiau užsigavęs nei piktas. 

- Ar neisite dirstelėti į archyvus? 

- Tą ir ruošiuosi padaryti. 

Praleido ten beveik valandą, apžiūrė- 
damas kišenvagių nuotraukas iš priekio ir iš 
profilio. Kai kuriuos jų buvo suėmęs prieš dvi- 
dešimt penkerius metus - paskui dešimt pen- 
kiolika kartų jie buvo perėję per jo kabinetą, 
pasidarę kone bičiuliai. 

- Ir vėl tu? 

- Reikia gyventi. O jūs - jūs vis dar čia, 
šefe? Daug vandens nutekėjo, kai mes pažįsta- 
mi, ar ne tiesa? 

Vieni buvo gerai apsitaisę; kiti, skurdžiai, 
tenkinosi gelžgalių mugėmis, Sent Ueno turgu- 
mis ir metro koridoriais. Nė vienas nebuvo pa- 
našus į jaunuolį iš autobuso, ir Megrė iš anksto 
žinojo, kad jo paieškos liks bergždžios. 

Profesionalas nebūna toks išvargęs, 
susirūpinęs. Jis dirba tik tuomet, kai yra 
įsitikinęs, jog jo rankos nevirpės. Galiausiai visi 
pažinojo Megrė iš veido, povyzos, buvo matę jį 
bent jau laikraščiuose. 
: Jis grįžo į savo kabinetą; vėl sutikęs 
Zanvjė, tiktai truktelėjo pečiais. 

- Neradote? 

- Laiduočiau, jog tai mėgėjas. Vis svars- 

tau, ar žinojo jisai, ką po minutės darys. Turbūt 
pastebėjo mano išsikišusią piniginę. Žmona 
man vis kala į galvą, kad negalima jos nešiotis 
toje kišenėje. Kai mus krestelėjo ir tos prakeiktos 
bulvės vos neišvertė manęs iš kojų, jam ir šovė 
į galvą mintis... - jis prabilo kitu tonu: - Kas 
naujo šįryt? 

- Luka serga gripu. Italijos vartų viena- 
me bistro nužudytas senegalietis... 

- Peiliu? 

- Na, žinoma. Užpuoliko niekas negali 
aprašyti. Jis jėjo apie pirmą nakties, kai 
šeimininkas jau ruošėsi uždaryti bistro. Pasuko 
prie senegaliečio, kuris lenkė paskutinį stikliuką, 
ir smogė taip greitai, kad... 

Banalu. Kas nors galų gale jį įduos, - 
gal po mėnesio, gal po dvejų metų. Megrė 
pasuko į viršininko kabinetą, į kasdieninį pasi- 
tarimą, ir pasistengė apie savo nuotykį ne- 
prasitarti. 

Diena prasidėjo ramiai. Popieriai. Ad- 
ministraciniai dokumentai pasirašyti. Rutina. 

Jis grįžo namo pietų ir dabar stebėjo 
žmoną, kuri nieko nepasakojo apie savo vai- 
ravimo pamoką. Ši jaut' i taip, lyg, tokio am- 
žiaus būdama, vėl būtų '-įžusi į mokyklos suolą. 
Buvo kažkaip malonu, ji net savotiškai didžiavosi 
tuo, bet kartu ir drovėjosi. 

- Ar neužšokai ant šaligatvio? 

- Kodėl klausi? Įvarysi man kompleksą... 

- Na, ką tu. Būsi puiki vairuotoja, ir aš 
nekantriai laukiu, kada nuveši mane prie Lu- 
aros... 

- Tik po gero Mėnesio. 

- Ar dėstytojas taip sakė? 

-Egzaminatoriai darosi vis priekabesni, 
ir geriau nesusikirsti iš pirmo karto. Šiandien 
važinėjom po išorinius bulvarus. Niekad nebū- 
čiau pagalvojusi, kad ten toks judėjimas nei 
kad žmonės taip greitai važiuoja. Atrodo, 
kad... 

Žiūrėk! Jie valgo viščiuką, kaip tikriau- 
siai ir ta moteris iš autobuso. 

- Apie ką galvoji? 

- Apie savo vagį. 

- Tu suėmei vagį? 

- Ne, nesuėmiau, jis mane išvadavo 
nuo mano piniginės. 

- Su žetonu? 

Ir ji pagalvojo apie žetoną. Rimta spraga 
biudžete. Tiesa, jis gaus naują, nekyšos tas 
varis. 

- Ar matei jį? 

- Kaip tave. 

- Senis? 

- Jaunuolis. Mėgėjas. Atrodė... 

Megrė mintys, kad ir prieš jo valią, vis 
įkyriau suxosi apie tą įvykį. Jaunuolio veidas, 
užuot ištirpęs sąmonėje, ryškėjo. Jis prisiminė 
tam tikras detales, net nežinodamas, kad jos 
įsirėžė atmintyje, - pavyzdžiui, vešlūs nepažįs- 
tamojo antakiai, lyg koks storas brūkšnys virš 
akių. 

- Tu jį atpažintum? 

- Ši mintis nedavė jam ramybės visą 
popietę, kai, pakėlęs galvą, žvelgė į langą, lyg 
kokio rūpesčio kamuojamas. Toje istorijoje, 
tame veide, tame pabėgime buvo kažkas nena- 
tūralaus, - jis pats nežinojo kas. 

Kiekvienąsyk jam dingojo, kad prisimins 

naują detalę, kad tuojau supras, - paskui vėl 
imdavosi darbo. 

- Labanakt, vaikai... 

Jis išėjo be penkių šešios, o tuo tarpu 
gretimame kabinete dar liko koks pustuzinis 
inspektorių. 

- Labanakt, šefe... 

Jiedu su Žmona susiruošė į kiną. 
Stalčiuje jis susirado seną rudą piniginę, per 
didelę užpakalinei kelnių kišenei - gavo įsidėti 
ją į švarką. 

- Jeigu būtum nešiojęs ir aną šitoj 
kišenėj... 

| Grįžo jie, kaip paprastai, už parankės; 
oras tebebuvo drungnas. Neerzino šįvakar net 
benzino kvapas. Jis taip pat priklausė prasi- 
dėjusiam pavasariui, kaip kad tirpstančio asfalto 
kvapas priklauso vasarai. 

Iš ryto vėl švietė saulė, ir pusryčiavo jis 
prie atviro lango. 

- Keista, - pasakė. - Kai kurios moterys 
pervažiuoja autobusu pusę Paryžiaus, kad 
apsipirktų... 

- Gal klausė “Laidą vartotojams"... 

Jis žvilgtelėjo į žmoną, suraukęs anta- 
kius. 

- Kiekvieną vakarą televizija nurodo, kur 
galima pigiau apsipirkti... 

Jis apie tai nepagalvojo. Viskas labai 
paprasta. Gaišo laiką menkai problemai, kurią 
žmona išsprendė akimirksniu. 

- Dėkui. 

- Tau tai padės? 

- Nebereikės galvoti. 

Imdamas skrybėlę, filosofiškai pridūrė: 

- Ne visada galvoji, apie ką nori... 

Ant stalo jo laukė korespondencija ir 
krūvelės viršuje - storas rudas vokas; jo pavardė, 
titulas ir Orfevrų krantinės adresas buvo užrašyti 
į lazdeles panašiomis raidėmis. 

Dar neatplėšęs jis suprato: jam grąži- 
nama piniginė. Ir netrukus pamatė, kad nieko 
netrūksta - nei žetono, nei dokumentų, nei 
penkiasdešimties frankų. 

Daugiau nieko. Jokios Žinutės. Jokio 
pasiaiškinimo. 

„Jam pasidarė pikta. 


**k* 


Truputį po vienuoliktos suskambo tele- 
fonas. ' 
- Kažkas nori asmeniškai šu jumis pasi- 
kalbėti, ponas komisare, bet atsisako prisistatyti. 
Sako, jūs laukiate šito skambučio ir supyktumėt, 
jei nesujungčiau. Ką daryti? 

- Na, tai sujunktt... 

Ir, viena ranka brėždamas degtuką, už- 
sidegė užgesusią pypkę: 

- Alio! Klausau... 

Stojo ilgoka tyla, ir Megrė jau būtų pa- 
galvojęs, kad ryšys nutrūko, jei nebūtų išgirdęs 
kitame laido gale kvėpuojant. 

- Klausau... - pakartojo jis. 

Vėl tyla, paskui pagaliau: 

- Tai aš... 

Balsas vyriškas, netgi žemokas, tačiau 
tonas tarsi vaiko, kuris nedrįsta prisipažinti nu- 
sižengęs. 

- Mano piniginė? 

- Taip. 

- Nežinojote, kas aš toks? 

- Aišku, ne. Antraip... 

- Kodėl skambinate? 

- Todėl, kad turiu su jumis susitikti... 

- Užsukite į mano kabinetą. 

- Ne. Į Orfevrų krantinę nenoriu eiti. 

- Jus čia pažįsta? 

- Niekad nebuvau ten kojos įkėlęs. 

- Tai ko bijote? 

Nes nežinomojo balse buvo baimės. 

- Aš asmeniškai. 

- Ką asmeniškai? | 

- Noriu su jumis asmeniškai susitikti. Si 
mintis man atėjo į galvą, kai perskaičiau ant 
žetono jūsų pavardę. 

- Kodėl pavogėte mano piniginę? 

- Todėl, kad skubiai reikėjo pinigų. 

- O dabar? 

- Apsigalvojau. Dar nesu tikras. Geriau 
kuo greičiau ateitumėt, kol man į galvą nešovė 
kita mintis... 

Tame pokalbyje, balse buvo kažkas 
nerealaus, ir vis dėlto komisarui reikalas pasi- 
rodė rimtas. 

- Kur esate? 

- Ar ateisite? 

- Taip. o 

- Vienas? 

- Norit, kad būčiau vienas? 

- Mūsų pokalbis turi būti privatus. 
Prižadate? 

- Tai priklauso... 

- Nuo ko? 

- Nuo to, ką man pasakysite. 

Vėl tyla, rodos, lyg ir slogesnė nei iš 
pradžių. 

- Norėčiau, kad paliktumėte man šansą. 
Įsidėmėkite - juk skambinu jums aš. Jūs manęs 
nepažįstate. Kaip mane surastumėt? Jei ne- 
ateisit, niekad nesužinosit, kas aš toks. Tai jums 
iš tikrųjų verta... - jis nerado žodžio. 

- Pažadėti? - pakišo žodį Megrė. 

- Palaukit. Kai susitikęs baigsiu su jumis 
kalbėti, jei paprašysiu, turėsite duoti man pen- 
kias minutes, na, kol aš dingsiu... | 

- Negaliu įsipareigoti iš anksto. Esu 
kriminalinės policijos pareigūnas... 

- Jei manim patikėsit, viskas savaime 
susitvarkys. Jei nepatikėsite arba abejosite, 
pabūsite nusisukęs lygiai tiek laiko, kad spėčiau 
išeiti, o paskui jau galite sukelti ant kojų savo 
Žmones... 

- Kur jūs esate? 

- Sutarta? 

- Pasiruošęs su jumis susitikti. 

- Ir priimate mano sąlygas? 

- Būsiu vienas. 

- Bet nieko neprižadate? 

- Ne. 

Kitaip pasielgti jisai negalėjo ir kiek 
sunerimęs laukė, kaip reaguos pašnekovas. 
Sisai buvo telefono būdelėje arba kavinėje, nes 
ragelyje buvo girdėti triukšmas. 

- Ryžtatės? - nekantraudamas tarstelėjo 
Megrė. 

- Mano tokia padėtis, kad aš... Tai, ką 
apie jus rašo laikraščiai, kelia man pasitikėjimą. 
Ar tos istorijos - teisybė? 

- Kokios istorijos? 

- Kad jūs suprantate tokius dalykus, 
kurių policija ir teisėjai apskritai negali suprasti, 
ir kad kartais jūs net... 

- Aš ką? 

- Turbūt be reikalo tiek kalbu. Nežinau. 
Ar jums teko kada nors užmerkti akis? 

Megrė buvo linkęs nutylėti. 

- Kur jūs esat? 

- Nuo Kriminalinės policijos toli. Jei išsyk 
pasakysiu, turėsite laiko paliepti vietos ins- 
pektoriams mane sulaikyti. Paskambinti telefonu 
daug laiko nereikia, 0 jūs turite mano apra- 
šymą... 

- Iš kur žinote, kad jus mačiau? 

- Aš tada atsisukau. Mūsų žvilgsniai 
susitiko - jūs tai puikiai žinote. Aš labai bijojau. 

- Dėl piniginės? 

- Ne tiktai. Klausykite. Atvažiuokite iki 
"Metro" tabako krautuvėlės - bariuko, Grenelės 
bulvaro ir La Mot Pikė alėjos kampe. Sugaišite 
apie pusvalandį. Aš jums šūktelėsiu. Būsiu 
netoliese ir iškart prie jūsų prieisiu. 

Megrė pravėrė burną, tačiau jo pa- 
šnekovas jau buvo pakabinęs ragelį. Jam buvo 
ir smalsu, ir pikta - pirmą kartą gyvenime 
nepažįstamas žmogus disponavo juo visiškai 
nesivaržydamas, kone begėdiškai. 

Ir vis dėlto jis neturėjo už ką ant jo 
niršti. Viso to nerišlaus pokalbio metu jautė 
baisų pašnekovo nerimą, jo troškimą, kad viskas 
baigtųsi susitarimu, poreikį akis į akį susitikti su 
komisaru, kuris, nepažįstamojo akimis, buvo 
vienintelis įmanomas jo išgelbėtojas. 

Ir visa tai todėl, kad pavogė jo piniginę, 
nežinodamas, kas šis per vienas! 

- Žanvjė! Ar automobilis apačioje? 
Nuvežk mane į Grenelės kvartalą. 

Žanvjė nustebo; šiuo metu tame kvar- 
tale nebuvo tiriama jokia byla. 

- Privatus pasimatymas su tipu, kuris 
nušvilpė man piniginę. 

- Jūs ją atgavote? 

- Piniginę - taip, rytiniu paštu. 

- O žetoną? Nustebčiau -tokius daikčiu- 
kus kiekvienas mielai pasilaiko atminimui. 

- Buvo viskas: žetonas, dokumentai, 
pinigai... 

- Pokštas? 

- Ne. Priešingai, atrodo, jog tai labai 
rimta. Mano vagis ką tik man skambino ir pra- 
nešė, kad laukia manęs. 

- Ar lydėti jus? 

- Iki Grenelės bulvaro. Paskui tu dingsi, 
nes jis nori matyti mane vieną. 

Jie važiavo krantine iki Bir Akemo tilto; 
Megrė tylėdamas žiūrėjo į Senos tėkmę. Visur 
vyko darbai - pastoliai, statybos - kaip ir tada, 
kai jis atvyko į Paryžių. Trumpai tariant, tai karto- 
josi kas dešimt penkiolika metų, kiekvienąsyk, 
kai Paryžius jau, rodos, uždus. 

- Kur jus išleisti? 

- Čia. 

Jie buvo Grenelės bulvaro ir Sen Šarlio 
gatvės kampe. 

- Ar man palaukti? 

- Palauk pusvalandį. Jei negrįšiu, va- 
Žžiuok į biurą arba eik pietauti. 

Zanvjė taip pat buvo smalsu; jis pa- 
lydėjo tolstančią komisaro figūrą keistu Žvilgs- 
niu. 

Saulė plieskė tiesiai į šaligatvį, kuriuo 
plūstelėdavo tai šiltesnis, tai vėsesnis gūsis, 
tarsi visas oras dar nebuvo spėjęs įgauti 
pavasariškos šilumos. 

Priešais restoraną maža mergaitė par- 
davinėjo žibuokles. Megrė iš tolo pastebėjo 
gatvės kampe barą ir virš jo pavadinimą "Metro" 
- vakarais jis tikriausiai nušvisdavo. Vieta banali, 
nieko būdingo, viena tų tabako krautuvėlių, kur 
užšoki nusipirkti cigarečių, išlenkti prie baro 
taurelės ar prisėsti, kol išmuš pasimatymo 
valanda. 

Jis apvedė akimis patalpą - iš abiejų 
baro pusių tebuvo dvidešimt stalelių, dauguma 
tuščių. 

Aišku, jo vakarykščio vagies čia nebuvo; 
komisaras nuėjęs prisėdo pačiame gale, prie 
lango, ir užsisakė bokalą alaus. 

„Jo akys nejučiom sekė duris; žmonės 
priėję pastūmėdavo jas, žengdavo prie kasos, 
už kurios lentynose vėduokle buvo sudėliotos 
cigaretės. | 

Jis jau buvo bepradedąs galvoti, ar 
nesileido apmulkinamas, kai staiga ant šali- 
gatvio atpažino figūrą, o paskui ir veidą. 
Jaunuolis į jo pusę nežiūrėjo, nėrė tiesiai prie 
variu dengto baro - atsirėmė į jį alkūnėmis ir 
užsisakė: 

- Vieną romo... 

Buvo susijaudinęs. Rankos nenustygo. 
Atsisukti nedrįso ir nekantriai laukė, kol jį 
aptarnaus, lyg jam nedelsiant reikėtų alkoho- 
lio. 

Čiupo stikliuką ir ženklu parodė garso- 
nui nestatyti butelio į vietą. 


27 


- Dar vieną... 

Šį sykį jis atsisuko į Megrė. Dar prieš 
įeidamas žinojo, kur šis sėdi. Turbūt stebėjo jį 
iš lauko ar pro kaimyninio namo langą. 

Atrodo, atsiprašinėjo, sakė, jog kitaip 
elgtis negalėjęs, jog kaipmat prieisiąs. Virpan- 
čiomis rankomis skaičiavo smulkias monetas, 
padėjo jas ant prekystalio. 

Pagaliau prisiartino, stvėrė kėdę, kleste- 
lėjo ant jos. 

- Turite cigarečių? 

- Ne. Rūkau tik... 

- Pypkę, žinau. O aš nebeturiu nei ci- 
garečių, nei pinigų joms nusipirkti. 

- Garsonai! Pakelį... Kokias jūs rūkote? 

- Gališkąsias. 

- Pakelį gališkųjų ir taurelę romo. 

- Romo nereikia. Mane vemti verčia... 

- Bokalą alaus? 

- Nežinau. Nieko nevalgiau širyt nei... 

- Sumuštinį? 

Ant prekystalio stovėjo keletas padėklų 
su sumuštiniais. 

- Ne dabar. Man spaudžia krūtinę. Jums 
sunku suprasti... 

Jo apdaras buvo padorus: pilkos flane- 
lės kelnės ir sportiškas languotas švarkas. Kaip 
ir daugelis jaunuolių, kaklaraiščio neryšėjo, 
vilkėjo aukštakakliu megztiniu. 

- Nežinau, ar jūs toks, kokį jus vaiz- 
duoja... 

Tačiau Megrė į veidą jisai nežiūrėjo, 
skubomis dėbčiojo į jį, paskui vėl įsmeigdavo 
akis į grindis. Buvo įkyru žiūrėti į jo nerims- 
tančius, ilgus, laibus pirštus. 

- Ar nenustebote, gavęs piniginę? 

- Padirbėjus trisdešimt metų krimi- 
nalinėje policijoje, sunku benustebti. 

- O radęs ten pinigus? 

- Jums jų labai reikėjo, ar ne? 

- Taip. 

- Kiek jums liko? 

- Koks dešimt frankų... 

- Kur praeitą naktį miegojote? 

- Aš nemiegojau. Ir nevalgiau. Gėriau 
už tuos dešimt frankų. Jūs matėt, kaip išleidau 
paskutines monetas. Nebebuvo už ką nusi- 
gerti... 

- Ir vis dėlto jūs gyvenate Paryžiuje, - 
mestelėjo Megrė. 

- Iš kur žinote? 

- Ir netgi šiame kvartale. 

Prie gretimų staliukų niekas nesėdėjo, 
ir jie galėjo kalbėtis pusbalsiu. Buvo girdėti, 
kaip atsidaro ir užsidaro laukujės durys - kai 
kas nors įeidavo nusipirkti tabako ar degtu- 
kų. 

- Tačiau namo jūs negrįžotė... 

Jaunuolis akimirką patylėjo, kaip ir 
kalbėdamas telefonu. Buvo išblyškęs, išvargęs. 
jautei, kad beviltiškomis pastangomis mėgina 
susiimti, nepasitiki, bando įžvelgti jara spen- 
džiamus spąstus. 

- Taip aš ir galvojau... - galų gale sumur- 
mėjo jis. 

- Ką galvojote? | 

- Kad atspėsite, daugmaž teisingai 
pataikysite ir, kai jau pataikysite į tą mecha- 
nizmą... 

„ - Toliau... 

Staiga jis supyko, pakėlė balsą, pamir- 
šęs, kad sėdi viešoje vietoje. 

- Ir kai jau pataikysit, man jau šakės, 
štai! 

Ir sužiuro į atsidariusias duris, o komi- 
sarui dingtelėjo, kad jis tuoj ir vėl spruks. 
Tikriausiai tokia pagunda jam kilo. Jo rudi vyz- 
džiai žybtelėjo. Paskui ištiesė ranką į bokalą ir 
vienu mauku įį ištuštino, stebėdamas iš už jo 
savo pašnekovą, tarytum vertindamas įį. 

- Dabar geriau? 

- Dar nežinau. 

- Grįžkime prie piniginės. 

- Kodėl? 

- Todėl, kad dėl jos jūs nusprendėte 
man paskambinti. 

- Šiaip ar taip, jų neužteko. 

- Neužteko pinigų? Kam? 

- Sprukti... Išvažiuoti nesvarbu kur, į 
Belgiją ar Ispaniją... 

Ir vėl, to pat nepasitikėjimo pagautas, 
pridūrė: 

- Jūs atėjote vienas? 

- Aš nevairuoju. Vienas mano inspek- 
torius mane atvežė ir laukia Sen Šarlio gatvės 
kampe. 

Jaunuolis gyvai kilstelėjo galvą. 

- Ar nustatėte mano tapatybę? 

- Ne. Jūsų nuotraukos mūsų kartotekoje 


nėra. 

- Prisipažįstate, kad ieškojote? 

- Na, žinoma. 

- Kodėl? 

- Dėl piniginės ir, svarbiausia, dėl žeto- 
no. 

- Kodėl jūs sustojote Sen Šarlio gatvės 
kampe? 

- Todėl, kad tai už poros žingsnių ir 
mes pro tenai važiavome. 

- Ar negavote pranešimo? 

- Dėl ko? 

- Ar nieko neatsitiko Sen Šarlio gatvė- 
je? 

Megrė su vargu sekė permainingą 
jaunuolio veido išraišką. Jam retai kada buvo 
tekę matyti tokį susirūpinusį, tokį išsikankinusį 
žmogų, atkakliai įsikibusį dievaižin kokios vil- 
ties. 

Buvo akivaizdu - jis bijojo. Bijojo - ko? 

- Ar komisariatas jūsų nejspėjo? 

- Ne. 

- Prisiekiate? 

- Prisiekiu tik prieš teismą. 

O ano žvilgsnis, regis, bandė perverti jį 
kiaurai. 

- Kaip jūs manot, kodėl aš jus pasikvie- 
čiau? 

- Nes jums manęs reikėjo. 

- Kam man jūsų reikėjo? 

- Nes pakliuvot į bėdą ir nežinote, kaip 
išsikapstyti. 

- Netiesa. 

Balsas suskambo aštriai. Nepažįsta- 
masis pakėlė galvą, lyg jam būtų palengvėję. 

- Į bėdą įklimpau ne aš ir galiu 
nedvejodamas prisiekti - ar prieš teismą, ar ne. 
Aš nekaltas, girdite? 

- Ne taip garsiai... 

Jis apsidairė. Jauna moteris, žiūrėdama 
į veidrodėlį, dažėsi lūpas, po to atsigręžė į 

šaligatvį, vildamasi išvysti tą, kurio laukė. Du 
pusamžiai vyriškiai, palinkę ties staliuku, šne- 
kučiavosi beveik pašnibždomis, ir iš kelių Žo- 
džių, kuriuos Megrė greičiau atspėjo negu 
išgirdo, jis suprato, jog kalbama apie lenkty- 
nes. 

- Verčiau pasakykite, kas jūs toks ir dėl 
ko tvirtinate esąs nekaltas... 

- Ne čia. Tuojau... 

- Kur? 

- Pas mane. Ar galiu užsisakyti dar 
alaus? Netrukus galėsiu jums atsilyginti, ne- 
bent... 

- Nebent kas? 

- Nebent jos rankinukas... Galų gale... 
Bokalą alaus? 

- Garsonai! Du bokalus alaus... Ir pasa- 
kykit, kiek aš moku. 

Jaunuolis nusišluostė dar apyšvare 
nosine. 

- Jums dvidešimt ketveri? - pasiteiravo 
komisaras. 

- Dvidešimt penkeri. 

- Ar jau seniai Paryžiuje? 

- Penkeri metai. 

- Vedęs?.. 

Jis vengė pernelyg asmeniškų, per- 
nelyg opių klausimų. 

- Buvau. Kodėl klausiate? 

- Jūs nemūvite vestuvinio žiedo. 

- Todėl, kad tada, kai vedžiau, neturėjau 
tiek pinigų. 

Jis užsidegė antrą cigaretę. Pirmąją 
surūkė giliai užsitraukdamas ir tik dabar įvertino 
tabako skonį. 

- Iš esmės visos atsargumo priemonės, 
kurių griebiausi, dabar nebereikalingos. 

- Kokios atsargumo priemonės? 

- Dėl jūsų. Kad ir ką daryčiau, vis tiek 
aš jūsų rankose. Net jei bandyčiau pasprukti, 
dabar, kai jūs mane gerai įsidėmėjot ir žinote, 
kad aš iš šio kvartalo... 

Jo šypsena buvo kandi, ironiška - 
ironija, nukreipta į save. 

- Visada noriu viską labai gerai padaryti. 
Ar jūsų inspektorius su automobiliu vis dar Sen 
Šarlio gatvės kampe? 

Megrė žvilgtelėjo į elektrinį laikrodį. Jis 
rodė be trijų minučių dvylika. 

- Arba jis nuvažiavo, arba tuoj nuva- 
žiuos, nes prašiau jo laukti pusvalandį, o paskui, 
jei negrįšiu, eiti pietų. 

- Tai nebesvarbu, ar ne? 

Megrė neatsakė ir, kai jo pašnekovas 
pakilo, nusekė paskui jį. Jie pasuko į Sen Šarlio 
gatvę, kurios kampe stovėjo gan naujas ir 
modernus pastatas. Perėję pėsčiųjų perėja, jie 
nužingsniavo gatve, bet paėjo tik kokį trisdešimt 
metrų. 

Jaunuolis sustojo vidury šaligatvio. Pro 
atvirus vartus buvo galima patekti į didelio 
pastato Grenelės bulvare kiemą; po skliautu 
stovėjo keletas motorolerių ir vaikiškų automo- 
biliukų. 

- Jūs čia gyvenate? 

- Klausykit, komisare... 

Buvo dar labiau išblyškęs, dar nervin- 
gesnis negu pirma. 

- Ar jums kada nors yra tekę kuo nors 
pasitikėti, nors visi įkalčiai buvo prieš jį? 

- Pasitaikė. 

- Ką jūs apie mane galvojate? 

- Kad jūs gana sudėtinga asmenybė ir 
kad man daug ko trūksta, todėl dar negaliu 
jūsų teisti. 

- Tai jūs mane teisite? 

- Ne tai norėjau pasakyti. Tarkim - 
negaliu susidaryti apie jus nuomonės. 

- Aš panašus į niekšą? 

- Tikrai ne. 

- Į žmogų, kuris galėtų... Ne... Eime... 
Geriau jau viską tuojau pat baigti. 

Jis nusivedė Megrė į kiemą, kairiojo 
pastatų sparno link, kur pirmame aukšte 
rikiavosi daug durų. 

- Jie tai vadina vienbučiais... - murmte- 
lėjo nepažįstamasis. 

Ir išsitraukė raktą iš kišenės. 

- Gal leistumėte mane pirmą... Eisiu, 
nors ir brangiai man tai kainuoja... Jei nuleip- 
siu... 

Jis stumtelėjo lakuoto ąžuolo duris. 
Už jų buvo mažutėlis prieškambaris. Pro 
praviras duris dešinėje buvo buvo matyti vo- 
nios kambarys su tuo, kas vadinama pusvone 
arba sėdimąja vonia. Cia buvo baisiausia 
netvarka. Ant grindų plytelių draikėsi rankšluos- 
čiai. 

- Prašom atidaryti. 

Jaunuolis parodė Megrė į uždarytas 
priešais juos duris, ir komisaras padarė tai, ko 
buvo prašomas. 

Jo bendras nepaspruko. Tačiau, nors 
langas ir buvo atviras, kvapas tvyrojo šleikš- 
tus. 

Greta sofos, nakčiai paverčiamos lova, 
ant marokietiško margaspalvių raštų kilimo 
tysojo Moteris; Mėlynos Musės zvimbdamos 
sukosi aplink ją. 

WI skyrius 


- Turite telefoną? 

Ju >kingas klausimas - Megrė uždavė jį 
automatišl:ai, nes aparatą matė ant grindų 
kambario viduryje, per kokį metrą nuo kūno. 

- Maldauju... - sušnibždėjo jaunuolis, 
atsirėmęs į durų staktą. 

Jautei, kad jis vos laikosi ant kojų. 
Komisarui taip pat magėjo išeiti iš to kambario, 
kuriame lavono kvapas buvo stačiai nepakelia- 
mas. 

Megrė išstūmė jaunuolį laukan, uždarė 
paskui save duris; prireikė geros minutės, kol 
jis atgavo realaus pasaulio nuovoką. 

Mojuodami portfeliais, vaikai traukė iš 
mokyklos, skirstėsi po namus. Daug didžiojo 
pastato langų buvo atidaryta. Grojo keletas 
radijo aparatų iš karto, aidėjo balsai, muzika, 
moterys šaukė savo vyrus ar sūnus. Antrame 
aukšte, narvelyje, straksėjo kanarėlė, kitur džiū- 
vo skalbiniai. 

- Jūs vemsite? 

Jaunuolis papurtė galvą, kad ne, bet 
dar nedrįso praverti burnos. Abiem rankom 
iaikėsi už krūtinės, pamėlęs, vos neištiktas ner- 
vinio priepuolio, sprendžiant iš beveik konvul- 
siškai trūkčiojančių pirštų, nesuvaldomo lūpų 
virpėjimo. 

- Neskubėkite... Nesistenkite kalbėti... 
Gal norėtumėte nueiti ko nors išgerti į kavinę 
prie kampo?.. 

Vėl ženklas - ne. 

- Tai jūsų žmona, taip? 

Jo akys bylojo - taip. Pagaliau jis 

pravėrė burną, norėdamas gurktelėti oro, 
pavyko jam tai tik po geros akimirkos, lyg jo 
nervai būtų užimezgę mazgu. 

- Ar buvote čia, kada tai atsitiko? 

- Ne... 

Jis vis dėlto įstengė išstenėti žodį. 

- Kada matėte ją paskutinį kartą? 

- Užvakar... Trečiadienį... 

- Ryte?.. Vakare?.. 

- Vėlai vakare... 

Jie automatiškai Žingsniavo per didelį 
saulės apšviestą kiemą, kur kiekviename 
pastato narvelyje Žmonės gyveno savo kas- 
dienį gyvenimą. Dauguma sėdo už stalo ar 
ruošėsi sėsti. Sklido sakinių nuotrupos: 

- Rankas nusiplovei?.. 

- Atsargiai... Labai karšta... 

Tarpais pavasariškame ore sklandė 
virtuvės kvapai, ypač porų. 

- Ar žinote, kaip ji mirė? 

Jaunuolis linktelėjo, kad taip, nes jam 
vėl užgniaužė kvapą. 

- Kai grįžau... 

- Minutėlę... Jūs išėjote iš namų trečia- 
dienį, vėlai vakare... Žingsniuokite... Stovėti 
jums negerai... Apie kelintą? 

- Vienuoliktą valandą... 

- Jūsų žmona dar buvo gyva?... Palikote 
ją su chalatu?.. 

- Ji buvo dar nenusirengusi... 

- Jūs dirbate naktį? 

- Ne... Išėjau ieškoti pinigų... Mums jų 
būtinai reikėjo... 

Jiedu žingsniavo, nejučiom žvilgčiodami 
pro atvirus langus, o pro kai kuriuos Žmonės 

žiūrėjo į juos, tikriausiai galvodami, ko jie šitaip 
vaikštinėja. 

- Kur ėjote ieškoti pinigų? 

- Pas draugus... Visur po truputį... 

- Ir neradote? 

- Ne... 

- Ar kokie nors draugai jus matė? 

- "Senajame spaustuve“, taip... Dar 
turėjau kišenėj kokį trisdešimt frankų... Ejau 
iš vietos į vietą, kur galėjau sutikti drau- 
gų... 

- Pėsčiomis? 

- Su savo automobiliu... Palikau jį 
Pranciškaus I-ojo ir Marbefo gatvių kampe tik 
tuomet, kai pritrūkau benzino... 

- Ką darėte paskui? 

- Ėjau pėsčias... 

Priešais Megrė buvo išvargęs, liguistai 
jautrus vaikinas, tiesiog gyvas nervas. 

- Nuo kada nevalgęs? 

- Vakar suvalgiau du kietus kiaušinius 
bistro... 

- Eime... 

- Nenoriu valgyti... Jei ketinate vestis 
mane pietų, iš karto įspėju, kad... 

Megrė neklausė, pasuko į Grenelės bul- 
varą, įžengė į mažutį restoranėlį, kur buvo daug 
laisvų stalų. 

- Du bifšteksus su keptom bulvėm... - 
užsakė. 

Ir jis nenorėjo valgyti, tačiau jo bendra- 
keleiviui reikėjo užkąsti. 

“ - Jūsų pavardė? 

- Rikenas... Fransua Rikenas... Kai kas 

mane vadina Fransisu... Tai mano žmona... 

- Klausykit, Rikenai... Man reikia vienur 
kitur paskambinti... 

- Ir prisikviesti savo kolegų? 

- Visų pirma privalau įspėti vietinės 
policijos komisarą, po to pranešti prokuratūrai... 
Prižadate iš čia nesijudinti?.. 

- Kur man eiti? - karčiai atsiliepė Rike- 
nas. - Šiaip ar taip, jūs mane suimsite ir 
pasodinsite į kalėjimą... Aš to neištversiu... Ge- 
riau jau... 

Jis nebaigė, tačiau mintis buvo aiški. 

- Pusę butelio raudono bordo, garsonai. 

Megrė priėjo prie kasos - žetonų. Kaip 
ir tikėjosi, kvartalo komisaras buvo išėjęs pie- 
tauti. 

- Norite, kad tuojau pat jį įspėčiau? 

- Kelintą jis turi grįžti? 

- Apie antrą... 

- Pasakykite jam, kad lauksiu įo pen- 
kiolika po dviejų Sen Sarlio gatvėje, prieš vartus 
į pastatą Grenelės bulvaro kampe... 

Prokuratūroje jis terado žemesnį val- 
dininką. 

- Atrodo, Sen Šarlio gatvėje įvykdytas 
nusikaltimas... Užsirašykite adresą... Kai grįš 
kuris pavaduotojas, pasakykite, kad penkiolika 
po dviejų aš būsiu priešais paradines duris... 

Galop - kriminalinė policija, kur atsiliepė 
Lapuentas. 

- Ar neatvažiuotum pirmą valandą čio- 
nai, į Sen Šarlio gatvę?.. Įspėk teismo eks- 
pertizę, kad atvyktų tuo pačiu adresu apie 
antrą... Kad pasiimtų kuo dezinfekuoti kamba- 
rį, kur tokia smarvė, kad neįmanoma kojos 
įkelti... Pranešk ir teismo gydytojui... Neži- 

nau, kas šiandien budi... Iki greito pasimaty- 
mo... 

Jis vėl atsisėdo priešais Rikeną, kuris, 
nė nekrustelėjęs, dairėsi aplinkui, lyg nega- 
lėdamas patikėti šio kasdieniško reginio 
realumu. 

Restoranas kuklus. Dauguma klientų 
dirba šiame kvartale, valgo vieniši, sklaidydami 
laikraštį. Bifšteksai buvo atnešti; bulvės kaip 
reikiant traškios. 

- Kas dabar bus? - pasiteiravo jaunuolis, 
automatiškai griebdamas šakutę. - Jūs visus 
sukėlėte ant kojų? Prasidės didysis šokis? 

- Tik nuo dviejų... Iki to mes dar turim 
laiko paplepėti... 

- Aš nieko nežinau... 

- Visuomet atrodo, kad nieko nežinai... 

Jo nereikėjo raginti. Po minutės kitos, 
Megrė bekeliant prie burnos kąsnelį mėsos, 
Fransua Rikenas ėmė, nesuvokdamas, ką daro, 
pjaustyti bifšteksą. 

O buvo pareiškęs, kad negalės nė kąs- 
nelio praryti. Jis ne tik valgė, jis ir gėrė - ir po 
kelių minučių komisaras gavo užsakyti antrą 
pusbutelį. 

- Jūs vis tiek negalėsit suprasti... 

- Iš visų frazių per visą savo karjerą šią 
aš girdžiu dažniausiai... Ir vis dėlto bent devynis 
kartus iš dešimties aš suprantu... 

- Zinau... Tuojau imsite man kailį blu- 
sinėti... 

- Tai ten yra blusų? 

- Nejuokaukit... Jūs, kaip ir aš, matėte... 

- Tik toks skirtumas, kad jūs buvote 
matęs tą reginį dar ir pirmąsyk. Teisybė? 

- Na, žinoma. 

- Kada? 

- Vakar, apie ketvirtą valandą ryto. 

- Palaukit, kol aš surikiuosiu mintis. 
Užvakar, tai yra trečiadienį, jūs išėjote iš namų 
apie vienuoliktą valandą vakaro ir palikote savo 
žmoną... 

- Sofi spyrėsi mane lydėti. Priverčiau ją 
pasilikti, nes nemėgstu, kai ji yra šalia, kaulyti 
pinigų. Būtų atrodę, jog naudojuosi ja... 

- Gerai! Jūs išvažiavote automobiliu. 
Koks tas jūsų automobilis? 

- “Triumfas"' pakeliamu viršum. 

- Jeigu jums taip skubiai reikėjo pinigų, 
kodėl nenorėjot parduoti automobilio? 

- Todėl, kad už jį negaučiau nė šimto 
frankų. Tai senas kledaras; atsitiktinis pirkinys, 
perėjęs nežinia kiek rankų. Vos laikosi ant savo 
keturių ratų... | 

- Jūs ieškojote draugų, kurie jums būtų 
paskolinę pinigų, ir jų neradot? 

- Tie, kuriuos radau, buvo tokie pat 
plikšiai kaip aš... 

- Jūs grįžote pėsčiomis ketvirtą valandą 
ryto. Beldėtės? 

- Ne. Atsirakinau duris savo raktu... 

- Gėrėte tą naktį? 

- Kažkiek taurelių - taip. Dauguma tų, 
su kuriais aš bendrauju, naktis leidžia baruose 
arba kabaretuose... 

- Buvote girtas? 

- Ne taip labai... 

- Nusiminęs? 

- Nežinojau, kokio šventojo ir besi- 
šaukti... 

- Ar jūsų Žmona turėjo pinigų? 

- Ne daugiau negu aš... Jos rankinuke 
dar turėjo būti dvidešimt trisdešimt frankų... 

- Toliau... Garsonai! Prašom dar keptų 
bulvių... 

- Radau ją ant žemės... Prisiartinęs pa- 
stebėjau, kad pusė jos veido tarytum nuplėšta... 
Man rodos, pamačiau smegenis... 

Jis atstūmė lėkštę, godžiai išlenkė ket- 
virtą vyno taurę. 

- Atleiskite... Nenorėčiau apie tai kalbė- 
ti... 

- Ar namuose buvo ginklas? 

Rikenas sustingo, įsmeigęs žvilgsnį į 
Megrė, tarsi sulaukęs lemiamos akimirkos. 

- Revolveris? Automatinis pistoletas? 

- Taip. 

- Automatinis pistoletas? 

- Maniškis... 6,35 kalibro brauningas, 
Herstalio gamybos... 

- Kaip šis ginklas atsidūrė pas jus? 

- Laukiau šio klausimo... Ir, aišku, jūs 
manimi nepatikėsite... 

- Jūs jo nepirkot ginklų parduotuvėje? 

- Ne... Nemačiau jokio reikalo pirkti 
pistoletą... Vieną naktį mes, keli draugai, buvo- 
me mažame La Viletės restoranėlyje... Daug 
išgėrėm... Vaizdavom padaužas... - jis paraudo. 
- O labiausiai aš... Kiti jums pasakys... Tokia 
manija... Kai išgeriu, tariuosi esąs pritrenkiantis 
tipas... Prie mūsų prisidėjo nepažįstamų 
žmonių... Žinot, kaip būna paryčiais... Buvo 
žiema, prieš dvejus metus... Vilkėjau striukę, 

pamuštą avikailiu.... Sofi buvo su manim. Ji 
taip pat išgėrė, bet ji niekad galutinai nepameta 

galvos... Kitą rytą, apie vidurdienį, kai norėjau 
apsivilkti striukę, kišenėje radau automatinį 
pistoletą... Zmona man pasakė, jog pirkau jį 
praeitą naktį, kad ir kaip ji tam priešinosi... Aš, 
sako, tvirtinęs, jog būtinai turiu kažką nužudyti, 
kažką, kas griežė ant manęs dantį... Ir kartojęs: 
“Jisai arba aš, supranti, seni...'' 

Megrė užsidegė pypkę ir žiūrėjo į 
pašnekovą; neįmanoma buvo atspėti, ką jis 
galvoja. 

- Ar jūs... jūs suprantat? 

- Toliau... Ketvirtadienis, ketvirta valanda 
ryto. Manau, niekas nematė jūsų grįžtant na- 
mo? 

- Na, žinoma. 

- Ir niekas nematė, kaip jūs vėl išėjot? 

- Niekas... 

- Kur jūs padėjote ginklą? 

- Iš kur jūs žinot, kad aš jo atsikračiau? 

Komisaras gūžtelėjo pečiais. 

- Nežinau, kodėl taip padariau... Supra- 
tau, kad mane apkaltins... 

- Kodėl? 

Rikenas nustėręs įsistebeilijo į pašne- 
kovą. 

- Juk tai natūralu, ar ne?.. Raktą turėjau 
tik aš... Pasinaudota ginklu, kuris man priklausė 
ir kurį aš laikiau komodos stalčiuje... Kartais 
mes susibardavome, Sofi ir aš... Ji norėjo, kad 
aš susirasčiau nuolatinę tarnybą... 

- Kokia jūsų specialybė? 

- Jeigu tai galima pavadinti specialybe... 
Aš žurnalistas, tačiau nedirbu jokiame lai- 
kraštyje... Kitaip sakant, spausdinu savo rašinius 
kur galėdamas, ypač kino kritiką... Esu dar 

režisieriaus asistentas ir, progai pasitaikius, 
dialogų autorius... 

- Jūs įmetėte brauningą į Seną? 

- Kiek žemiau Bir Akemo tilto... Paskui 
ėjau... 

- Ir toliau ieškojote draugų? 

- Nedrįsau... Kas nors galėjo išgirsti 
šūvį ir paskambinti policijai... Nežinau... Tokiom 
akimirkom ne visad logiškai elgiesi... Maniau, 
kad mane gaudys... Apkaltins, ir viskas bus 
prieš mane, net irtai, kad pusę nakties basčiausi 
po miestą... Buvau išgėręs... Tebeieškojau 
pirmo baro, kurį atidarys... Pagaliau radau, šalia 
Vožiraro, išlenkiau vieną po kitos tris taureles 
romo... Jei mane būtų klausinėję, nebūčiau 
įstengęs atsakyti... Tikrai būčiau susipainiojęs... 
Mane uždarys į vienutę... O aš sergu klaustro- 
fobija - net metro negaliu važiuoti... Kai pa- 
galvoju apie kalėjimą, apie milžiniškas durų 
velkes... 

- Ar dėl klaustrofobijos jums kilo mintis 
bėgti į užsienį? 

- Matot, jūs manim netikite!.. 

- O gal ir tikiu. 

- Tik tas, kas buvo pakliuvęs į tokią 
situaciją kaip aš, supras, kas gali žmogui šauti 
į galvą... Tuomet logiškai nemąstai... Negalėčiau 
jums pasakyti, į kokius kvartalus buvau nusidan- 
ginęs... Man reikėjo eiti, atsidurti kuo toliau nuo 
Grenelės, - įsivaizdavau, kad tenai manęs jau 
ieško... Prisimenu, mačiau Monparnaso stotį, 
gėriau balto vyno Sen Mišelio bulvare... Tikriau- 
siai Monparnaso stotyje... Aš ne tiek norėjau 
pasprukti... kiek laimėti laiko, kad manęs netar- 
dytų, kai aš šitaip jaučiausi... Belgijoje ar kitur 

būčiau galėjęs palaukti... Būčiau paskaitęs laik- 
raščiuose, kaip vyksta tardymas... Sužinojęs 
naujų, man nežinomų detalių, kurios būtų man 
padėjusios gintis... 

Megrė nesusilaikė nešyptelėjęs iš tokio 
gudrybės ir naivumo kratinio. 

- Ką jūs veikėte Respublikos aikštė- 
je? 

- Nieko... Atsidūriau ten, kaip būčiau 
atsidūręs bet kur kitur... Kišenėje buvo likęs 
dešimties frankų banknotas... Praleidau tris 
autobusus... 

- Nes jie buvo uždari? 

- Nežinau... Prisiekiu, nežinau, ponas 
komisare... Man reikėjo pinigų traukiniui... Užli- 
pau ant platformos... Buvo daug žmonių, visi 
labai susigrūdę... Mačiau jūsų nugarą... Vieną 
akimirką jūs atsitraukėte ir vos nepargriuvote... 
Pamačiau iš jūsų kišenės kyšančią piniginę... 
Nieko negalvedamas čiupau ją ir. pakėlęs galvą, 
pamačiau į mane įsmeigtą vienos moters žvilųs- 
nį... Svarstau, kodėl ji iš karto nesukėlė triukš- 

0... Sokau iš važiuojančio autobuso... Laimei, 
važiavom labai judria gatve, su siaurom gatve- 
lėm, išsiraizgiusiom į visas puses... Aš bėgau... 
Ėjau... 

- Du sluoksniuotus pyragaičius, garso- 
nai... 

Buvo pusė dviejų. Po keturiasdešimt 
penkių minučių teisingumas įgaus savo įprastą 
pavidalą, ir vienbutį Sen Šarlio gatvėje užgrius 
oficialūs asmenys, o policininkai tuo tarpu 
tramdys smalsuolius. 

- Ką ketinate su manim daryti? 

Megrė atsakė ne iš karto - paprasčiau- 

siai todėl, jog pats dar nebuvo apsispren- 
dęs. 

- Suimsite?.. Suprantu, kitaip pasielgti 
jūs negalite, ir vis dėlto dar kartą prisiekiu, 
kad... 

- Valgykit... Kavos gersite? 

- Kodėl jūs taip darote? 

- Ką gi nepaprasto aš darau? 

- Verčiate mane valgyti, gerti... Nemy- 
giate manęs, o priešingai - kantriai klauso- 
tės... Ar ne tai jūs vadinate lengvo Žanro tardy- 
mu? 

Megrė nusišypsojo. 

- Nevisiškai... Tik po truputį bandau 
surikiuoti faktus... 

- Ir patraukti mane už liežuvio... 

- Per daug nereikalavau... 

- Dabar jaučiuosi truputį geriau... 

Jis suvalgė sluoksniuotą pyragaitį, 
tarytum nesuvokdamas ką daro, ir užsidegė 
cigaretę. Veidas šiek tiek atgavo spalvą. 

- Tiktai negaliu tenai grįžti, vėl išvysti... 
užuosti... 

-O0aš? 

- Jūs - tai jūsų amatas... Be to, tai - ne 
jūsų Žmona... 

Be jokio perėjimo, čia jis vapėjo niekus, 
čia sveikai galvojo, čia puolė į aklą paniką, čia 
blaiviausiai samprotavo. 

- Keistas jūs paukštis... 

- Ar todėl, kad aš nuoširdus? 

- Nenoriu, kad jūs painiotumėtės po 
kojom, kai atvyks prokuratūros atstovai. O dar 
mažiau - kad Žurnalistai užkankintų jus klausi- 
mais... Kai mano inspektoriai atvyks į Sen Šarlio 

gatvę - tiesą sakant, jie jau turėtų mūsų ten 
laukti, - liepsiu jus nuvežti į Orfevrų krantinę... 

- Į vienutę? 

- Į savo kabinetą, kur jūs manęs tvar- 
kingai palauksite... 

- O paskui? Kas bus paskui? 

- Pažiūrėsim... 

- Ką jūs tikitės surasti? 

- Nežinau... Zinau mažiau negu jūs, 
nes neapžiūrėjau kūno iš arti ir nemačiau 
ginklo... 

Per visą šį pokalbį tarškėjo stiklinės, 
šakutės, gaudė balsai, vaikščiojo garsonas ir 
čirpė kasos aparatas. 

Saulė dabar apšvietė kitą šaligatvį; pra- 
eivių šešėliai buvo trumpi ir platūs. Vienas 
paskui kitą riedėjo automobiliai, taksi, autobusai, 
trinksėjo durelės. 

Išeidami iš restoranėlio, abu vyrai lyg ir 
sudvejojo. Savo kampe, bistro, jie ilgam buvo 
atskirti nuo kitų, nuo gyvenimo srauto, nuo 
triukšmo, balsų, įprastų vaizdų. 

- Ar tikite manimi? 

Rikenas paklausė, nedrįsdamas pažvel- 
gti į Megrė. 

- Dar ne laikas tikėti arba netikėti. Va! 
Mano žmonės jau čia... 

Sen Šarlio gatvėje jis pamatė juodą 
kriminalinės policijos automobilį ir teismo 
ekspertizės furgonėlį, mažame būrelyje, besi- 
šnekučiuojančiame ant šaligatvio, pažino 
Lapuentą. Ir storasis Toransas čia buvo; jam 
komisaras ir. patikėjo savąjį pašnekovą. 

- Nuvežkite jį į Krantinę. Įkurdinkite 
mano kabinete, likite drauge ir nesistebėkite, 

jei jis užmigs- Jau dvi naktis nebuvo akių 
sudėjęs. 


*k* 


Truputį po dviejų pasirodė Paryžiaus 
sanitarijos tarnybos furgonas, nes Mersui ir jo 
žmonėms pritrūko būtinų įrenginių. 

Kieme prieš vienbučių duris dabar 
Iūkuriavo keletas būrelių žmonių, kuriuos įdėmiai 
iš tolo stebėjo smalsuoliai, uniformuotų poli- 
cininkų atitverti. | 

Vienoje pusėje su XV apygardos polici- 
jos komisaru Pižė šnekučiavosi pavaduotojas 
Drevilis ir tardytojas Kamiu. Visi buvo ką tik 
pakilę nuo stalo, sočiau ar ne taip sočiai 
papietavę ir, kadangi dezinfekcijos darbai 
užtruko, kartkartėmis dirsčiojo į laikrodžius. 

Teismo gydytojas buvo daktaras 
Delaplankas, palyginti šio amato naujokas, 
tačiau Megrė šis žmogus patiko.Megrė pateikė 
jam pateikė keletą klausimų. Nepaisydamas 
tvaiko ir musių, Delaplankas narsiai atliko kam- 
baryje pirmąją apžiūrą. 

- Netrukus galėsiu jums truputį daugiau 
pasakyti. Jūs man minėjote 6,35 kalibro 
pistoletą - keista, nes lažinčiaus, jog žaizda 
padaryta stambaus kalibro ginklu. 

- Atstumas? 

- Iš pirmo žvilgsnio - nei aureolės, nei 
parako nuosėdų. Mirtis buvo staigi ar maždaug 
tokia, nes moteris neteko labai mažai kraujo. 
Tiesą sakant, kas ji tokia? 

- Jauno žurnalisto žmona... 

Visiems, ir Mersui, ir teismo ekspertizės 

specialistams, tai buvo kasdieninis darbas, kurį 
jie dirbo be jokių emocijų. Iš tikrųjų truputį 
anksčiau kažkuris miesto savivaldybės tarnau- 
tojų, įžengęs į kambarį, šūktelėjo: 

- Na ir trenkia ta mergšė! 

Buvo čia moterų, laikančių ant rankų 
matytų, nesitraukė nuo palangių, parimę ant 
alkūnių, ir dalijosi mintimis iš buto į butą. 

- Jūs įsitikinusi, kad tai ne pats sto- 
riausias? 

- Ne, to storiausio aš nepažįstu... 

Kalbama buvo apie Lurti. O tiedvi mote- 
rys ieškojo akimis Megrė. 

- Matot!..Ten tas, kur rūko pypkę... 

- Ten du rūko pypkes... 

- Na, aišku, ne tas jauniklis... Kitas... 
Va, jis eina teismo rūmų Žmonių link... 

Pavaduotojas Drevilis paklausė komisa- 
rą: 

- Ar numanote, kas čia atsitiko? 

- Mirusioji - jauna dvidešimt dvejų metų 
moteris, Sofi Riken, mergautinė pavardė Le 
Gal, kilusi iš Konkarno - jos tėvas ten laikrodinin- 
kas... 

- Ar jam pranešta? 

- Dar ne... Tuojau pasirūpinsiu... 

- Ištekėjusi? 

- Jau treji metai, jos vyras - Fransua 
Rikenas, jaunas žurnalistas, lyg ir kino darbuo- 
tojas; bando sėkmę Paryžiuje... 

- Kur jis? 

- Mano kabinete. 

- Jūs jį įtariate? 

- Iki šiol nejtariau. Savijauta jo tokia, 

kad jis nebūtų ištvėręs prokuratūros pasirody- 
mo; būtų tik kliudęs mums. 

- Kur jis buvo nusikaltimo metu? 

- Niekas nežino, kada buvo įvykdytas 
nusikaltimas. 

- O jūs, daktare, - ar negalėtumėt apy- 
tiksliai nustatyti? 

- Šiuo metu ne. Galbūt po skrodimo, 
jei man pasakys, kelintą valandą auka pas- 
kutinįsyk valgė ir ką valgė. 

- Kaimynai? 

- Matote - kai kurie mus stebi. Dar 
neklausinėjau, bet nemanau, kad jie turėtų ką 
įdomaus pranešti. Atkreipkite dėmesį, kad į tuos 
vienbučius gali patekti ir nepraėjęs pro duri- 
ninkės būstą - jis yra prie vartų iš Grenelės 
bulvaro. 

Tikras lažas. Jie tebelūkuriavo, persime- 
sdami nieko nesakančiomis frazėmis, o La- 
puentas, netardamas nė žodžio, nesitraukė 
nuo savo šefo nė per žingsnį, tarsi ištikimas 
šuo - toks buvo ir jo žvilgsnis, ir visa povyza. 

Dezinfekcininkai ištempė iš butuko di- 
delį lankstų pilkai dažytą vamzdį, kurį buvo 
įtraukę prieš ketvirtį valandos. Brigadininkas 
balta palaidine davė ženklą, kad jau galima 
prisiartinti. 

- Per ilgai kambaryje užsibūti nepa- 
tartina, - pasakė jis Megrė, - nes oras dar 
prisodrintas formalino. 

Daktaras Delaplankas priklaupė prie 
kūno ir apžiūrėjo jį kiek nuodugniau negu pirmą 
sykį. 

- Dėl manęs, tai jį galima išnešti. 

- O jūs, Megrė? 

Megrė jau pamatė viską, ką jam reikėjo 
pamatyti - susirietusį kūną gėlėto šilko chalatu. 
Ant kojos tebekarojo raudona šlepetė. Pasakyti, 
ką moteris veikė ir netgi kur tiksliai buvo, kai ją 
pakirto kulka, iš kūno padėties kambaryje buvo 
neįmanoma. 

Kiek galima spręsti, veidas buvęs gana 
banalus, greičiau dailus. Kojų pirštų nagai 
nutepti raudonu laku, bet jau kuris laikas 
neprižiūrimi, nes lakas sueižėjęs, 0 nagai ne 
per švariausi. 

Greta savo viršininko skrebeno teismo 
raštininkas; tą pat savo ruožtu darė ir policijos 
komisaro sekretorius. 

- Atgabenkite neštuvus... 

Jie mindė negyvas muses. Žmonės, 
netelpantys kambaryje, vienas po kito traukėsi 
nosines ir kėlė jas prie akių - formalinas. 

Kūną išnešė - valandėlę kieme įsivyravo 
pagarbi tyla. Pirmieji pasišalino tie ponai iš 
prokuratūros, paskui Delaplankas, - tuo tarpu 
Mersas ir jo specialistai laukė, kada galės pradė- 
ti darbą. 

- Viską apieškoti, šefe? 

- Geriau viską. Niekad negali žinoti. 

Galbūt čia esama paslapties, o galbūt 
priešingai - viskas pasirodys labai aišku. Taip - 
ar beveik taip - būna kiekvieno tyrimo pradžioje. 

Megrė, kuriam dilgčiojo akių vokai, 
atidarė komodos stalčių, pilną keisčiausių daik- 
tų: jame mėtėsi senas binoklis, sagos, sulau- 
žytas plunksnakotis, pieštukai, sukamo filmo 
nuotraukos, akiniai nuo saulės, sąskaitos... 

Jis grįš, kai išsisklaidys tas kvapas, 
tačiau komisarui krito į akis keistas butuko 

dekoras. Grindys padengtos juodu laku, sienos 
dažytos skaisčiai raudonai - taip pat r lubos. 
Baldai, priešingai, balti kaip kreida - visa tai 
krūvoj atrodė kažkaip nerealiai. Sakytum, 
dekoracijos. Viskas čia rodės netvaru. 

- Na kaip, Lapuentai, patinka? Norėtum 
gyventi tokiam kambary? 

- Bijau, kad sapnuočiau košmarus. 

Jie išėjo. Kieme vis dar sukinėjosi 
žioplių; policininkai leido jiems truputį arčiau 
prieiti. 

- Sakiau, jog tai tas... Kažin, ar jis grįš... 
Sako, jis viską daro pats; labai gali būti, kad 
apklaus mus po vieną. 

Banalios išvaizdos blondinė su kūdikiu 
ant rankų žiūrėjo į Megrė su šypsena, kuria ji 
būtų nušvitusi kino Žvaigždei. 

- Paliksiu tau Lurti... Štai vienbučio 
raktas... Kai Merso žmonės baigs, užrakink duris 
ir pradėk kaimynų apklausą... Nusikaltimas 
įvykdytas ne praėjusią naktį - jei tai išvis 
nusikaltimas, - o trečiadienio naktį... Pabandyk 
sužinoti, ar kaimynai girdėjo ką nors ateinant ir 
išeinant... Pasidalykite gyventojais abu su Lurti... 
Paskui apklauskite krautuvininkus... Stalčiuje 
pilna sąskaitų... Ten rasi adresus firmų, kuriose 
jie apsipirkdavo... Vos nepamiršau... Patikrink, 
ar tebeveikia telefonas?.. Man rodos, kai mačiau 
jį vidurdienį, buvo nukabintas... 

Telefonas veikė. 

- Paskambinkite man ir tik po to grįžkite 
į Krantinę. Laikykitės, vaikai... 

Megrė patraukė Grenelės bulvaro link 
ir nusileido į metro. Po pusvalandžio vėl išniro į 
gryną orą, saulę, 0 netrukus grįžo į savo 

kabinetą, kur tvarkingai laukė Fransua Rike- 
nas - Toransas tuo tarpu skaitė laikraštį. 

- Ar nenorite gerti? - paklausė jis Rikeno, 
nusiimdamas skrybėlę ir eidamas kiek plačiau 
praverti lango. - Nieko nauja, Toransai? 

- Ką tik skambino vienas Žurnalistas... 

- Stebėjausi, kodėl jie nepasirodė jau 
ten... Matyt, XV-ajame prastai organizuota 
informacijos tarnyba... Užgrius ant sprando 
Lapuentui... 

Jo žvilgsnis nukrypo į Rikeną, į jo 
rankas, ir Megrė tarė inspektoriui: 

- Dėl visa pikta nuvesk jį į laboratoriją... 
Tegu padaro parafino tyrimą... Šiuo atveju tai 
nieko neįrodys, nes nusikaltimas įvykdytas 
beveik prieš dvi dienas, bet šitaip išvengsime 
įkyrių klausimų... 

Po ketvirčio valandos jie sužinos, ar 
ant Rikeno pirštų būta parako nuosėdų. Jeigu 
ne - tai iki galo neįrodys, jog jis nešovė; tačiau 
tai jau taškas jo naudai. 

- Alio!.. Tai tu?.. Prašau man atleisti... 
Na, žinoma. Jei ne darbas, būčiau grįžęs pietų... 
Na, taip, valgiau, bifšteksą ir keptų bulvių, su 
susinervinusiu jaunuoliu... Eidamas į restoraną, 
ketinau paskambinti, paskui prasidėjo begalinis 
pokalbis, ir, prisipažinsiu, iškrito man iš galvos... 
Nepyksti ant manęs?.. Ne, nežinau... Pažiūrė- 
sim... 

Šįvakar vakarieniauti jis grįš arba negrįš 
- dar negali to pasakyti. Ypač su tokiu vaikinu 
kaip Fransua Rikenas, kurio elgesys keičiasi 
kas kelios sekundės. 

Megrė buvo iš tiesų sunku susidaryti 
apie jį nuomonę. Protingas - aišku, netgi aštraus 

proto - tą jautei iš tam tikrų jo atkirčių. Šalia 
to - naivokas ar vaikiškas. 

Kaip jį vertinti šią akimirką? Fizinė ir 
moralinė būsena apgailėtina, nervai išsekę, jį 
drasko prieštaringi jausmai. 

Jei jis nenužudė žmonos ir jei išties 
puoselėjo planą pabėgti į Belgiją ar kur kitur, 
tai rodo visišką jo pakrikimą, kurio nepaaiškinsi 
klaustrofobija, kuria jis skundžiasi. 

Butuko dekoro sumanymas ir atlikimas, 
matyt, jo darbas, - juodas parketas, raudonos 
lubos ir sienos, perblyškę baldai, kurie išsi- 
skirdami tarytum sklandė erdvėje. 

Atrodė, kad Žemė po kojomis linguoja, 
kad sienos tuoj priartės arba atsitrauks kaip 
kino studijoje, kad komoda, sofa, stalas, kė- 
dės - netikri, kartoniniai. 

Ar jis pats neatrodo lyg netikras? Megrė 
įsivaizdavo, kaip būtų nustebę pavaduotojas 
Drevilis ir tardytojas Kamiu, jei būtų perskaitę 
vieną po kitos tas frazes, kurias ištarė jaunuolis, 
- pradžioje La Mot Pikė kavinėje, po to maža- 
jame restoranėlyje. 

Įdomu būtų išgirsti daktaro Pardono 
nuomonę apie įį. 

Toranso lydimas, grįžo Rikenas. 

- Nair ką? 

- Tyrimas neigiamas... 

- Aš nė sykio gyvenime nebuvau iššo- 
vęs, nebent mugėje... Vargiai rasčiau saugiklį... 

- Sėskite... 

- Ar matėte tardytoją? 

- Tardytoją ir pavaduotoją... 

- Ką jie nusprendė?.. Ar mane suims?.. 

- Jau mažiausiai dešimtą kartą girdžiu 


54 


iš jūsų šį Žodį... Iki šiol teturėjau vienintelį motyvą 
suimti: pavogta piniginė; bet skundo aš 
nepadaviau... 

- Aš jums ją pasiunčiau... 

- Teisingai. Dabar pabandysime tvarkin- 
gai sudėlioti, ką jūs man jau sakėte ir ko aš dar 
nežinau. Gali eiti, Toransai. Pasakyk Zanvjė, 
kad ateitų... O 

Po kurio laiko pasirodęs Zanvjė įsitaisė 
galustalėj ir išsitraukė iš kišenės pieštuką. 

- Jūsų pavardė - Fransua Rikenas. Jums 
dvidešimt penkeri metai. Kur gimėte? 

- Paryžiuje, Kolenkuro gatvėje. 

Miesčioniška, beveik provinciali gatvė 
už Jėzaus širdies bažnyčios. 

- Jūsų tėvai dar gyvi? 

- Tėvas... Jis traukinio mašinistas... 

- Kiek laiko jūs vedęs? 

- Truputį daugiau nei treji Su puse metų. 
Birželį bus ketveri... Septynioliktą... 

- Taigi, jums tada buvo dvidešimt 
vieneri, 0 jūsų Žmonai... 

- Aštuoniolika... 

- Ar jūsų tėvas jau tada buvo našlys? 

- Motina mirė, kai man buvo keturioli- 


ka... 

- Jūs ir toliau gyvenote su tėvu? 

- Keletą metų... Septyniolikos metų išė- 
jau iš namų... 

- Kodėl? 

- Todėl, kad nesutarėm... 

- Ar buvo kokia nors ypatinga priežas- 
tis? 


- Ne... Aš nuobodžiavau... Jis norėjo, 
kad tapčiau geležinkelininku, kaip ir jis, o aš 

nesutikau... Jam atrodė, jog skaitydamas ir 
mokydamasis aš gaištu laiką... 

- Ar turite atestatą? 

- Dveji metai tebuvo likę... 

- Kodėl?.. Kur gyvenote?.. Iš ko?.. 

- Jūs mane mygiate, - pasiskundė Rike- 
nas. 

- Nemygiu. Pateikiu jums elementarius 
klausimus. 

- Visko būta... Pardavinėjau gatvėje lai- 
kraščius...- Paskui buvau pasiuntinuku spaus- 
tuvėje, Monmartro gatvėje... Kurį laiką gyvenau 
su draugu... 

- Jo pavardė, adresas... 

- Bernaras Flešjė... Jis turėjo kambarį 
Kokiljero gatvėje... Pamečiau jį iš akių... 

- Ką jis veikė? 

- Vairavo triratį prekių vežimėlį... 

- Paskui? 

- Šešis mėnesius dirbau kanceliarijos 
parduotuvėje... Rašiau apsakymus, siuntinė- 
jau į laikraščius... Vienas tiko, ir aš gavau 
šimtą frankų... Tas tipas, kuris priėmė, 
nustebo, pamatęs, kad aš toks jaunas... 

- Ar jis nebeėmė iš jūsų daugiau 
apsakymų? 

- Ne... Kitus atmetė... 

-Ką veikėte, kai susitikote savo 
žmoną, noriu pasakyti, tą, kuri tapo jūsų 
žmona, Sofi Le Gal, rodos, taip ji vadino- 
si? 

- Buvau trečiuoju asistentu filme, kurį 
vėliau cenzūra uždraudė, filme apie karą, jį suko 
jaunieji... 

- Ar Sofi dirbo? 

- Nereguliariai... Ji buvo statistė... Kartais 
pozuodavo... 

- Ji gyveno viena? 

- Viešbutyje, Sen Žermene de Prė... 

- Meilė iš pirmo žvilgsnio? 

- Ne. Mudu pergulėjome, nes kartą po 
gėrynių atsidūrėme vienudu gatvėje trečią 
valandą ryto... Ji leidosi palydima... Daugelį 
mėnesių buvome drauge, paskui vieną dieną į 
galvą šovė mintis susituokti... 

- Jos tėvai sutiko? 

- Nelabai ką teturėjo pasakyti... Ji nu- 
važiavo į Konkarno ir grįžo su laišku, kuriuo 
tėvas neprieštaravo santuokai... 

- O jūs? 

- Aš taip pat pasimačiau su tėvu. 

- Ką jis pasakė? 

- Truktelėjo pečiais... 

- Jis nedalyvavo vestuvėse? 

- Ne... Tik trys keturi bičiuliai... Vakare 
visi drauge pavalgėme Halėse... 

- Ar prieš sutikdama jus Sofi neturėjo 
romano? 

- Pirmas aš nebuvau, įei to jūs norėjot 
paklausti... 

- Ar ji kurį laiką - ilgiau ar trumpiau - 
negyveno su vyriškiu, kuris būtų buvęs ją taip 
įsimylėjęs, kad būtų bandęs ir vėl susirasti? 

Jis , atrodo, rausėsi atmintyje. 

- Ne... Mes susitikdavome su jos senais 
bičiuliais, bet su jokia didele meile... Žinote, 
per ketverius metus pasitaikė bendrauti su 
visokiausiom kompanijom... Su kai kuriais 
žmonėmis padraugaudavome pusę metų, 
paskui jie dingdavo... Jų vietoj atsirasdavo kitų, 

su kuriais retkarčiais susitikdavome... Klausi- 
nėjate, tarytum tai būtų visai paprasta... Mano 
atsakymus užrašinėja... Tegu tik suklysiu, 
susipainiosiu, praleisiu kokią smulkmeną - ir iš 
to padarys nežinia kokias išvadas... Pripažinktit, 
jog tai neteisinga... 

- Jūs norėtumėt, kad aš jus klausinėčiau 
advokatui girdint? 

- Ar turiu teisę? 

- Jei laikote save įtariamuoju... 

- O jūs?.. Kuo mane laikote jūs?.. 

- Vyru moters, kuri buvo nužudyta... 
Galvą pametusiu vaikinu, kuris pavogė mano 
piniginę, 0 paskui atsiuntė ją atgal su viskuo, 
kas į joje buvo... Labai protingu, bet ne itin tvirto 
būdo Žmogėnu... 

- Jeigu būtumėt praleidęs dvi tokias 
naktis kaip aš... 

- Tuojau prieisime ir prie to... Taigi, jūs 
vertėtės įvairiu darbu, vis po truputį... 

- Tik kad užsidirbčiau gyvenimui, kol... 

- Kol ką? 

- Kol pradėsiu savo tikrą kelią... 

- Kokį kelią? 

Jis suraukė antakius, įdėmiai žiūrė- 
damas į į Megrė, lyg norėdamas įsitikinti, jog šio 
balse neskamba pašaipa. 

- Dar abejoju... Galbūt imsiuosi dviejų 
dalykų... Šiaip ar taip, aš noriu rašyti, bet dar 
nežinau, ar tai bus scenarijai, ar romanai... Mane 
traukia režisūra, su sąlyga, kad vien aš būčiau 
filmo autorius... 

- Jūs bendravote su kino žmonėmis? 

- "Senajame spaustuve“, taip... Ten 
sutinki debiutantų, kaip kad aš, tačiau ir toks 

prodiuseris kaip ponas Kariusas nesididžiuoja 
su mumis pavakarieniauti... 

- Kas tas ponas Kariusas? 

- Sakau gi, prodiuseris. Gyvena 'Rafa- 
elio" viešbutyje ir turi kontorą Basano gatvėje 
18 b, netoli Eliziejaus laukų... 

- Jis yra finansavęs filmų? 

- Tris ar keturis... Drauge su vokiečiais 
ir italais... Daug keliauja... 

- Kokio amžiaus tas ponas? 

- Kokių keturiasdešimties metų. 

- Vedęs? 

- Gyvena su jauna moterim, Nora, 
buvusia manekene. | 

- Ar jis pažinojo jūsų žmoną? 

- Na, žinoma... Tai aplinka be cere-- 
monijų... 

- Ar ponas Kariusas turi daug pini- 
gų? 

- Savo filmams suranda... 

- Bet asmeninio turto neturi? 

- Sakiau, kad gyvena “Rafaelyje" - turi 
ten butą... Tai brangiai kainuoja... Naktimis jį 
sutiksi geriausiuose klubuose... 

- Ar ne jo ieškojote trečiadienio nak- 
tj? 

Rikenas paraudo. 

- Taip... Jo ar ko nors kito... Visų pirma 
jo, nes jis beveik visuomet turi kišenėje pluoštus 
banknotų... 

- Jūs jam skolingas? 

- Taip... 

- Daug? 

- Kokius du tūkstančius... 

- Jis jų nereikalauja? 

- Ne... 

Rikeno veidas nežymiai, sunku nusakyti 
kaip, persimainė, ir Megrė ėmė dar įdėmiau įį 
stebėti. 

Bet turėjo būti atsargus, nes jo pašne- 
kovas visą laiką buvo pasiruošęs vėl sulįsti į 
savo kiautą. 


I skyrius 


Kai Megrė pakilo, Rikenas krūptelėjo ir 
neramiai sužiuro į jį, nes, atrodo, visą laiką 
tikėjosi ko nors bloga arba kokios klastos. 
Komisaras stovėjo prie atviro lango, tarsi 
norėdamas pasinerti į realybę, Žvelgė į praeivius 
ir automobilius ant Sen Mišelio tilto, į vilkiką su 
dideliu baltu. dobilu ant kamino. 

- Tuojau grįšiu... 

Inspektorių kabinete jis paskambino į 
Teismo medicinos institutą. 

- Čia Megrė... Gal pažiūrėtumėt, ar dak- 
taras Delaplankas baigė skrodimą... 

Gerokai luktelėjo, kol galop laido gale 
išgirdo teismo gydytojo balsą. 

- Laiku pataikėte, ponas komisare. Kaip 
tik ėjau jums skambinti. Ar galėtumėte sužinoti, 
kelintą valandą jaunoji moteris paskutinįsyk 
valgė ir ką būtent?.. 

- Tuojau pasakysiu. O žaizda? 

- Kiek galiu spręsti, šūvis paleistas iš 
atstumo, sakyčiau, tarp metro ir metro penkias- 
dešimties. 

- Iš priekio? 

- Iš šono. Auka stovėjo. Prieš susmuk- 
dama ant kilimo turbūt atsitraukė žingsnį kitą. 
Tai jums patvirtins laboratorija, kuri tyrė kraujo 
dėmes. Dar vienas dalykas. Ta moteris kartą 
buvo pastojusi - nėštumą nutraukė trečią ar 
ketvirtą mėnesį grubiomis priemonėmis. Ji daug 
rūkė, bet sveikata buvo nebloga... 

- Gal luktelėtumėt minutėlę prie telefo- 
no? 

Jis grįžo į savo kabinetą. 

- Ar vakarieniavote su žmona trečiadienį 
vakare? 

- Apie pusę devynių, “Senajame spaus- 
tuve'... 

- Prisimenate, ką ji valgė? 

- Palaukit... Aš valgyti nenorėjau... Pasi- 
tenkinau šaltu užkandžiu... Sofi užsisakė Žu- 
vienės - ją pasiūlė Roza, paskui virtos jautie- 
nos... 

- Deserto nebuvo? 

- Ne... Išgėrėm grafiną božolė... Aš 
gėriau kavos; Sofi nenorėjo... 

Megrė nuėjo į kaimyninį kambarį ir 
pakartojo meniu Delaplankui. 

| - Jeigu ji vakarieniavo apie pusę 

devynių, tai galiu nustatyti, jog mirė apie 
vienuoliktą valandą vakaro, nes maistas beveik 
visai suvirškintas... Daugiau pasakysiu po. 
cheminės analizės, bet ji užtruks keletą die- 
nų... 

- Ar parafino tyrimą padarėte? 

- Pagalvojau apie tai... Parako nuosėdų 
ant rankų nėra... Pirmą mano raportą gausite 
rytoj ryte... | 

Megrė grižo į savo kabinetą ir pagal 
dydį išrikiavo penkias šešias pypkes, kurias 
nuolat čia laikė. 

- Turiu jums dar klausimų, Rikenai, bet 
kažin ar verta šiandien. Jūs pervargęs ir laikotės 
vien nervais... 

- Geriau iš karto viską baigti... 

- Kaip norit. Trumpai tariant, jei gerai 
jus supratau, niekad iki šiol neturėjote nuolatinio 
darbo nei reguliarių pajamų? 

- Manau, tokių mūsų šimtai tūkstančių? 

- Kam jūs dar skolingas? 

- Visiems prekeiviams... Kai kurie jau 
atsisakė su mumis turėti reikalų... Dar skolingas 
penkis šimtus frankų Maki... 

- Kas jis toks? | 

- Skulptorius - gyvena tame pačiame 
name kaip ir aš... Abstrakcionistas, bet tarpais, 
kad šiek tiek užsidirbtų, imasi lipdyti kokį 
biustą... Taip atsitiko prieš dvi savaites... Gavo 
keturis ar penkis tūkstančius frankų ir pakvietė 
mus vakarienės... Deserto metu paprašiau 
paskolinti nedidelę sumą... 

- Kam dar? 

- Tokių aibė!.. 

- Ar tikitės grąžinti skolas? 

- Esu tikras, kad vieną dieną užsidirbsiu 
daug pinigų... Daugelis režisierių, žinomų rašy- 
tojų pradėjo taip kaip aš... 

- Keičiame temą. Jūs pavyduliavote? 

- Kam? 

- Kalbu apie jūsų žmoną. Manau, kad 
kartais kai kurie bičiuliai jai meilinosi? 

Rikenas suglumęs tylėjo, gūžtelėjo pe- 
čiais. 

- Nemanau, kad įstengtumėte supras- 
ti... Jūs kitos kartos... Mes, jaunimas, nekreipia- 
me clėmesio į tokius dalykus... 

- Norite pasakyti, kad leisdavote jai turėti 
intymių santykių su kitais? 

- Sunku atsakyti į tokį tiesmuką klausi- 
mą... 

- Ir vis dėlto pabandykite. 

- Ji pozavo nuoga tam Maki... 

- Ir nieko neįvyko? 

- Neklausiau. 

- O ponas Kariusas? 

- Kariusas turi tiek merginų, kiek užsi- 
geidžia - visas tas, kurios trokšta vaidinti kine 
ar televizijoje... 

- Jis nepraleidžia progos? 

- Man rodos... 

- Ar jūsų žmona nebandė filmuotis? 

- Prieš tris mėnesius gavo menkutį vaid- 
menį... : 

- Taigi jūs nepavyduliavote? 

- Ne taip, kaip jūs tai suprantate... 

- Sakėte, kad Kariusas turi meilužę... 

- Norą... 

- Ji pavydi? 

- Tai kas kita... Nora protinga, garbė- 
troška... Jai nusispjaut į kiną... Ją domina viena 
- tapti ponia Karius ir turėti daug pinigų... 

- Ar ji gerai sutarė su jūsų Žmona? 

- Kaip ir su kitais... | visus mus, vyrus ir 
moteris, ji žiūrėjo iš aukšto, atlaidžiai... Kur jūs 
lenkiate? 

- Niekur. . 

- Ketinate apklausti visus tuos, su kuriais 
bendravau? 

- Galbūt. Kažkas nužudė jūsų žmoną. 
Tvirtinate, jog tai ne jūs, ir, kol nebus įrodyta 
priešingai, esu linkęs jumis tikėti. Nežinomas 
asmuo trečiadienio vakarą įlindo pas jus, vos 
tik išėjote. Tas Žmogus neturėjo rakto - peršasi 
„mintis, kad jūsų Žmona patikliai įsileido jį į 
namus, - Megrė sunkiu žvilgsniu žvelgė į sėdintį 
prieš jį jaunuolį, kuris nerimo, stengdamasis 
įterpti žodį. - Palaukit! Kas iš jūsų draugų žinojo 
apie pistoletą? 

- Beveik visi... Tarkim, visi... 

- Ar kartais nešiodavotės pistoletą su 
savimi? 

- Ne. Bet pasitaikydavo, kad, būdamas 
pinigingas, susikviesdavau bičiulius... Nupirk- 
davau kumpio, lašišos, šaltų užkandžių; 
kiekvienas atsinešdavo po butelį vyno ar vis- 
kio... 

- Kada tie baliukai baigdavosi? 

- Vėlai naktį... Daug gerdavom... Vienas 
kitas užmigdavo ir likdavo iki ryto... Kartais 
juokais čiupdavau į rankas pistoletą... 

- Ar būdavo užtaisytas? 

Rikenas atsakė ne išsyk - tokiom 
akimirkom sunku buvo jo nejtarti. 

- Nežinau... 

- Klausykite. Pasakojate man apie 
vakarėlius, kur visi būdavo daugmaž nusi- 
gėrę. Jūs juoko dėlei griebdavote automa- 
tinį pistoletą, o šiandien sakotės nežinąs, ar 
jis buvo užtaisytas. Ką tik tvirtinote, jog 
nežinote, kur yra saugiklis. Juk galėjote, 
kad ir nenorėdamas, nušauti kokį savo drau- 
gą. 

- Gali būti... Kai pasigeri... 

- Tai dažnai pasitaikydavo, Rikenai? 

- Gan dažnai... Ne tiek nusigėręs, jog 
nežinočiau, ką darau, bet gerdavau, kaip ir 
dauguma mano bičiulių... Kai susitinki dau- 
giausia kavinėse ir klubuose... 

- Kur slėpdavote pistoletą? 

- Neslėpiau. Buvo viršutiniame komo- 
dos stalčiuje drauge su senais virvagaliais, 
raktais, smeigtukais, sąskaitom - viskuo tuo, 
ko nežinai, kur kišti... 

- Zodžiu, bet kuris iš tų, kurie lankyda- 

vosi jūsų vakarėliuose, galėjo pasiimti ginklą ir 
iššauti. 

- Taip... 

- Ar ką nors įtariate? 

Ir vėl dvejonė, išsisukinėjantis Žvilgs- 
nis. 

- Ne... 

- Ar tikrai niekas nebuvo įsimylėjęs jūsų 
žmonos? 

- Aš... 

Kodėl šį žodį jis ištarė taip sarkastiškai? 

- Įsimylėjęs, bet nepavydus? 

- Jau aiškinau... 

- O Kariusas? 

- Taip pat sakiau... 

- Maki? 

- Iš pažiūros tai tikras storžievis, bet 
švelnus kaip ėriukas, ir moterys jį baugina... 

- Papasakokite apie kitus žmones, su 
kuriais bendravote, apie tuos, su kuriais 
susitikdavote “Senajame spaustuve“ ir kurie 
užbaigdavo naktį pas jus, kai būdavote pini- 
gingas. 

- Žeraras Dramenas... Pirmasis asis- 
tentas... Kartu darbavomės su scenarijumi, aš 
buvau trečiuoju filmo asistentu. 

- Vedęs? 

- Šiuo metu jiedu su žmona gyvena 
atskirai... Ne pirmas kartas... Po keleto mėnesių 
galų gale visada susieina... 

- Kur jis gyvena? 

- Tai šen, tai ten, visą laiką viešbu- 
čiuose... Nuolat giriasi, jog turi tik lagaminą, o 
jame... 

- Rašai, Žanvjė? 

- Rašau, šelfe... 

- Kas dar, Rikenai? 

"- Fotografas, Žakas Jugė - jis gyvena 
tame pačiame name kaip ir aš, centriniame 
pastate... 

- Kiek jam metų? 

- Trisdešimt. 

- Vedęs? 

- Du sykius. Du sykius išsiskyręs. Turi 
vaiką nuo pirmos Žmonos, du nuo antros. Ji 
gyvena tame pačiame aukšte kaip ir jis. 

- Jis gyvena vienas? 

- Su Zoslina, šaunia mergina, septintą 
ar aštuntą Mėnesį nėščia... 

- Iš viso trys žmonos. Ar jis matosi su 
dviem pirmosiom? 

- Jos labai gerai sutaria. 


- Toliau. 

- Kas toliau? 

- Sąrašas draugų, “Senojo spaustuvo"' 
klientų. 

- Jie keičiasi - jau sakiau... Pjeras Luša- 
ras... 


- Ką jis veikia? 

- Jam per keturiasdešimt, jis pederastas 
ir turi antikvarinę krautuvėlę Sevro gatvėje... 

- Ir ko jam maišytis tarp jūsų? 

- Nežinau... Tai “Senojo spaustuvo“ 
klientas... Sekioja mus... Daug nekalba, atrodo 
laimingas su mumis... - 

- Ar jūs jam skolingas? 

- Nedaug... Tris šimtus penkiasdešimt 
frankų... 

Suskambo telefonas. Megrė pakėlė ra- 
gelį. 

- Alio, šefe. Su jumis norėtų pakalbėti 
Lapuentas. Sujungti? 

- Ne, ateinu... 

Jis vėl grįžo į inspektorių kabinetą. 

- Prašėte, šefe, paskambinti, kai baig- 
sime. Mudu su Lurti apklausėme visus kai- 
mynus, kurie.būtų galėję ką nors girdėti, ypač 
kaimynes, nes dauguma vyrų dar negrįžę iš 
darbo. Šūvio niekas neprisimena. Pripratę prie 
triukšmo naktimis pas Rikenus. Dauguma 
kaimynų yra skundęsi durininkei ir ketinę rašyti 
savininkui. Vieną sykį, apie antrą valandą ryto, 
senutė, kuriai maudė dantis ir kuri sėdėjo prie 
lango, matė, kaip iš buto išniro nuogutėlė 
moteris ir nubėgo per kiemą, ją vijosi kažkoks 
vyras. Ne ji viena teigia, jog Rikenų bute vyku- 
sios orgijos. 

- Ar Sofi ruošdavo baliukus, kai nebū- 
davo vyro? 

- To, šefe, apklaustos moterys labai 
tiksliai nepasakė. Dažniausiai kartojo: laukiniai, 
žmonės be išsiauklėjimo, be moralės. O duri- 
ninkė tik ir laukė nuomos mokėjimo termino, 
kad būtų galėjus pranešti, jog jiems atsakomas 
butas, - jie jau šešis mėnesius vėlavo, ir 
savininkas nusprendė reikalą baigti, jei neuž- 
simokės. Ką dabar daryti? 

- Lik butuke, kol aš atvyksiu. Tegul Lurti 
būna su tavim, nes man gali jo prireikti. 

Jis grįžo į savo kabinetą, kur tylėdami 
sėdėjo Zanvjė ir Rikenas. 

- Paklausykite, Rikenai. Situacija tokia, 
įog nenoriu prašyti tardytoją arešto orderio. 
Antra vertus, nemanau, kad norėtumėt šiąnakt 
nakvoti Sen Šarlio gatvėje. 

- Negalėčiau... 

- Neturite pinigų. Nenorėčiau, kad vėl 
valkiotumėtės po Paryžių, ieškodamas draugo, 
iš kurio galėtumėte iškaulyti pinigų. 

- Ką ketinate su manim daryti? 

- Inspektorius Žanvjė nugabens jus į 
kuklų viešbutį, netoli nuo čia, Sen Lui saloje... 
Galėsite užsisakyti, kad atneštų vakarienę į 
kambarį... Praeidami pro parduotuvę ar vais- 
tinę, nusipirkite muilo, skustuvą ir dantų šepe- 
tuką... 

Komisaras mirktelėjo Žanvjė. 

- Geriau niekur neišeikite. Beje, įspėju, 
kad jei taip atsitiks... 

- Mane seks... Supratau... Aš nekal- 


tas... 

- Jau sakėte... 

- Jūs netikite? 

- Ne mano amatas. Aš tik laukiu. La- 
banakt. 


Likęs vienas, Megrė kelias minutes di- 
deliais žingsniais matavo savo kabinetą, tarpais 
stabtetėdamas prie lango. Paskui pakėlė tele- 
fono ragelį ir, paskambinęs Žmonai, pranešė, 
jog vakarienės negrįš. 

Po ketvirčio valandos jis vėl nusileido į 
metro, kuris jį nugabeno į Bir Akemo stotį. 
Pasibeldė į vienbučio duris; atidarė Lapuen- 
tas. 

Vis dar nemaloniai trenkė formalinu. 
Sėdėdamas vieninteliame fotelyje, Lurti rūkė 
mažą, labai stiprų cigarą. 

- Norite prisėsti, šefe? 

- Ačiū. Manau, nieko nauja neuptiko- 
te? 

- Keletą nuotraukų... Štai viena, kur abu 
Rikenai pliaže... Kita - priešais automobilį... 

Sofi būta nebjaurios. Veidelis truputį 
nepatenkintas, kaip madinga tarp jaunų mer- 
ginų, plaukai smarkiai papūsti. Gatvėje būtum 
galėjęs supainioti ją su daugybe kitų tos pačios 
laikysenos, tuo pačiu stilium apsirengusių 
merginų. 

- Nei vyno, nei alkoholio? | 

- Butelis su viskio likučiais šitoje spin- 
toje... į 

Sena beveidė spinta, tokios pat skrynia 
bei kėdės, tačiau spinta atrodė gana originali, 
nes buvo nudažyta baltais matiniais dažais, 
kontrastuojančiais su juodom lubom ir raudo- 
nom sienom. 

Megrė, su skrybėle ant galvos, su 
pypke burnoje, varstė dureles, stalčius. Dra- 
bužių nedaug. Viso. labo trys suknelės, 
pigios, ryškiaspalvės. Į apačią siaurėjančios 
kelnės, sportiniai aukštakakliai megztiniai... 

Virtuvikė greta vonios kambario vargu 
ar didesnė už sieninę spintą, su dujų virykle 
ir mažų gabaritų šaldytuvu. Šiame jis rado 
nugertą Mineralinio vandens butelį, ketvirtį svaro 
sviesto, tris kiaušinius, padažu apkrekusį 
kotletą. 

Niekas nepasižymėjo ypatinga švara - 
nei drabužiai, nei virtuvikė, nei vonia, kurioje 
draikėsi baltiniai. 

- Niekas neskambino? 

- Kol mes čia - ne. 

Apie nusikaltimą jau turėjo pranešti 
vakariniai laikraščiai - arba netrukus praneš. 

- Tegu Lurti nueina užkrimsti, paskui 

grįžta čionai ir kuo patogiau įsikuria. Supratai, 
seni Lurti? 

- Supratau, šefe. Ar bus galima 
snustelėti? 

O Megrė su Lapuentu pėstute patraukė 
ieškoti “Senojo spaustuvo'. 

- Suėmėte jį? 

- Ne. Toransas nugabeno įį į "Gand- 
rus'', Sen Lui saloje. 

Ne pirmą kartą ten apgyvendinamas 
klientas, kurio nenorima paleisti iš akių. 

- Manot, kad jis ją nužudė? 

- Jam užtenka ir proto, ir kvailumo šitai 
padaryti. Antra vertus... 

Megrė ieškojo žodžių ir nerado. Retai 
kas buvo sužadinęs tokį jo smalsumą, kaip 
Fransua Rikenas. Iš pirmo žvilgsnio tai tik jaunas 
garbėtroška - tokių kiekvienądien atsidangina į 
Paryžių ir visas kitas sostines. 

Būsimasis nevykėlis? Jam tik dvidešimt 
penkeri. Žmonės, vėliau tapę garsenybėmis, jo 
amžiuje dar vargą srebia. Tarpais komisarui 
kildavo pagunda juo pasitikėti. Paskui staiga 
nusiminęs atsidusdavo. 

- Jeigu būčiau jo tėvas... 

Ką jis darytų su tokiu sūnumi kaip 
Fransua? Bandytų pažaboti, įstatyt į vėžes? 

Reikėtų aplankyti Rikeno tėvą Mon- 
martre. Nebent, perskaitęs laikraščius, jis pats 
pasirodys kriminalinėje policijoje. 

Lapuentui, kuris tylėdamas žingsniavo 
šalia jo, vargu daugiau kaip dvidešimt penkeri. 
Megrė mintyse lygino abu vyriškius. 

- Man rodos, kad tai čia, šefe, kitoje 
bulvaro pusėje, prie metro... 

Iš tiesų jie išvydo duris - iš abiejų pusių 
du sutrūnijusio medžio spaustuvo sraigtai, 
langai su užuolaidomis, pro kurias skverbėsi 
viduje jau uždegtų lempų rausva šviesa. 

Dar nebuvo aperityvo, juo labiau vaka- 
rienės metas, ir salėje jie pamatė tik du žmo- 
nes, - Moterį lankytojų pusėje, sėdinčią ant 
aukštos taburetės prie baro - pro šiaudelį ji 
siurbė gelsvą gėrimą; kitoje pusėje šeimininką, 
palinkusį ties laikraščiu. 

Lempos rausvos, barą laiko spaustuvo 
sraigtai, stalai masyvūs, uždengti languotom 
staltiesėm, du trečdaliai sienų apkalta tamsio- 
mis lentelėmis. 

Megrė, kuris ėjo pirma Lapuento, pa- 
matęs vyriškį su laikraščiu, suraukė antakius, 
lyg rausdamasis atmintyje. | 

Šeimininkas savo ruožtu kilstelėjo galvą, 
bet komisarą pažino akimirksniu. 

- Keistas sutapimas... - pastebėjo, 
plekšnodamas dar šviežutėlį laikraštį. - Kaip tik 
skaičiau, kad jums patikėtas tyrimas... 

Ir, atsisukęs į merginą, tarė: 

- Fernanda, susipažink su gyvu komi- 
saru Megrė... Sėskitės, ponas komisare... Ko 
galėčiau pasiūlyti?.. 

- Nežinojau, kad tapote užeigos šei- 
mininku. 

- Kai pradedi senti... 

Ir išties - Bobas Mandilis turėjo būti 
maždaug Megrė metų. Kadais apie jį daug 
xalbėta, - kone kas mėnesį jis prasimanydavo 

kokį naują žygdarbį - tai vaikštinėjo ant skren- 
dančio lėktuvo sparnų, tai šoko su parašiutu 
virš Santarvės aikštės, nusileidamas per porą 
metrų nuo obelisko, tai šuoliuodamas arkliu 
lenkė lenktyninį automobilį. 

Kino pasaulyje jis pasidarė vienu žy- 
miausių kaskadininkų po nesėkmingų pastangų 
tapti jaunu primarijumi. Ir kas suskaičiuos, ko- 
kios daugybės nelaimingų atsitikimų auka jis 
yra buvęs, jo kūnas tikriausiai visas randuo- 
tas. 

Lieknumo, elegancijos Mandilis nepra- 
rado. Judesiai buvo šiek tiek, labai nežymiai 
sustirę, lyg ir kokio automato. O veidas kiek 
pernelyg glotnus, bruožai pernelyg taisyklingi, 
tikriausiai dėl to, kad- pasinaudota plastinės 
chirurgijos paslaugomis. 

- Škotiško? 

- Alaus. 

- Jums taip pat, jaunuoli? 

Lapuentui visai nepatiko, kad jį taip 
pavadino. 

- Matote, ponas Megrė... Pakeičiau 
gyvenimo būdą... Draudimo kompanijos lai- 
ko mane per senu, nenori rizikuoti, ir aš 
staiga pasijutau nebereikalingas filmams... 
Tuomet vedžiau Rozą ir tapau šinkorium... 
Žiūrite į mano plaukus?.. Prisimenate nuo- 
trauką, kai mane nuskalpavo sraigtasparnio 
propelerio mentės ir mano galva buvo kaip 
kiaušinis?.. Paprasčiausias perukas... | 

Jis galantiškai kilstelėjo jį it skrybė- 
lę. 

- Pažįstate Rozą, ar ne?.. Ji ilgą laiką 
dainavo Trijanone... Roza Delval, kaip ji tada 

vadinosi... Jos tikra pavardė Roza Vatan - ji 
netiko afišoms... Tai ką norėtumėte išgirsti?.. 

Megrė dirstelėjo į merginą, vardu 
Fernanda. 

- Jos nesivaržykite... Ji kaip baldas... 
Po dviejų valandų bus tokia girta, kad negalės 
žingsnio žengti, ir aš ją įgrūsiu į taksi... 

- Jūs, aišku, pažįstat Rikeną. 

- Na, žinoma... | sveikatą... Aš geriu tik 
vandenį, atleiskite... Rikenas vieną ar du kartus 
per savaitę čia vakarieniaudavo... 

- Su Žmona? 

- Su Sofi, žinoma... Fransisas retai kada 
pasirodydavo be Sofi... 

- Kada paskutinįisyk jį matėte? 

- Palaukit... Kuri šiandien diena?.. Penk- 
tadienis... Jie buvo atėję trečiadienio vakarą... 

- Su bičiuliais? 

- Tą vakarą nieko iš jų šutvės nebuvo... 
Išskyrus Maki, jei neklystu... Man rodos, Maki 
valgė savo kampe... 

- Jie prisėdo prie jo? 

- Ne... Fransisas pravėrė duris, paklau- 
sė manęs, ar mačiau Kariusą, 0 aš atsakiau, 
kad ne, kad jau dvi trys dienos nesu jo ma- 
tęs... 

- Kelintą jie išėjo? 

- Jie nebuvo įėję... Tikriausiai vaka- 
rieniavo kažkur kitur... Kur jis dabar, Fransisas?.. 
Tikiuosi, neįkišot jo į cypę?.. 

- Kodėl klausiat? 

- Ką tik perskaičiau laikraštyje, kad jo 
Žmona nužudyta pistoleto kulka, o jis pats pra- 
dingęs... 

Megrė nusišypsojo. XV-ojo kvartalo po- 

licininkai, kurie nieko nežinojo, blogai informavo 
reporterius. 

- Kas jums pasakė apie mano resto- 
raną? 

- Rikenas. 

- Tai jis nepabėgo? 

- Ne. 

- Suimtas? 

- Taip pat ne: Kaip jums atrodo, ar 
būtų jis galėjęs nužudyti Sofi? 

- Jis nieko negalėtų nužudyti... Jei vieną 
gražią dieną būtinai turės ką nužudyti, tai bus 
jisai pats... 

- Kodėl? 

- Todėl, kad būna akimirkų, kai praran- 
da pasitikėjimą savimi ir ima savęs nekęsti... 
Tuomet geria... Po kelių taurelių galutinai palūž- 
ta, įsitikinęs esąs nevykėlis ir tikra nelaimė žmo- 
nai... 

- Ar tvarkingai jis moka? 

- Jo skolų lentelė ilgoka... Jei klausyčiau 
Rozos, seniai jam nebeduočiau skolon... Rozai 
reikalai yra reikalai... Teisybė, jos darbas 
sunkesnis nei mano - visą dieną prie viryklių... 
Ir dabar ji tenai ir dar bus ten dešimtą valandą 
vakaro... 

- Ar Rikenas tąvakar sugrįžo? 

- Palaukite... Kažką vėliau veikiau prie 
vieno staliuko... Pajutau skersvėjį ir atsisukau į 
duris... Šios buvo praviros, ir, man rodos, 
pamečiau jį, kažko ieškantį akimis... 

- Ar surado? 

- Ne... 

- Kelinta buvo valanda? 

- Apie vienuolika?.. Gerai, kad primyg- 

tinai to klausėte... Tą pat vakarą jis sugrįžo 
trečią kartą, daug vėliau... Kartais po vakarie- 
nės mes liekam paplepėti su nuolatiniais 
klientais... Buvo jau po vidurnakčio, trečiadienis, 
kai jis įėjo... sustojo prie durų ir ženklu pakvietė 
mane prieiti... 

- Ar jis pažinojo klientus, su kuriais 
sėdėjote? 
| - Ne... Tai buvo seni Rozos draugai, 
teatro žmonės, ir Roža su prijuoste prisėdo 
prie "mūsų... Fransisas labai bijo mano 
žmonos... Jis manęs paklausė, ar buvo atėjęs 
Kariusas... Pasakiau, kad ne... O Zeraras?.. 
Žeraras - tai Dramenas, tipas, apie kurį dar 
prabils kino pasaulis... Taip pat ne... Tuomet 
sumurmėjo, kad jam reikia dviejų tūkstančių 
frankų... Zenklu parodžiau - ne. Viena kita 
vakarienė - dar šiaip taip... Penkiasdešimtinis 
ar šimtinis banknotas, progai pasitaikius, 
slapčiomis nuo Rozos - tą aš galiu sau leisti... 
Bet du tūkstančius frankų... 

- Ar jis nepasakė, kam jam taip skubiai 
jų prisireikė? 

- Todėl, kad jį ruošėsi išmesti už durų ir 
išparduoti visą jo turtą... 

- Tai buvo pirmas kartas? 

- Po teisybei, ne... Roza ne per daug 
klysta sakydama: jam malonu kaulyti... Bet jis 
ne iš tų ciniškų prašeivų, jei suprantat, ką noriu 
pasakyti... Jaunuolis nuoširdus, visada įsitikinęs, 
kad rytoj ar kitą savaitę pasirašys reikšmingą 
kontraktą... Prašydamas jis taip varžosi, jog 
nepatogu ir atsakyti... 

- Jis buvo susierzinęs? 

- Jūs matėt jį? 

- Na, aišku, mačiau. 

- Susierzinusį ar ramų? 

- Nervų kamuolys... 

- Na, ką gi - kitokio aš ir nesu matęs... 
Kartais sunku būna žiūrėti... Rankos trūkčioja, 
veidas vaiposi, dėl menkiausio nieko su- 
skliaudžia ausis, darosi kandus arba pastato 
keterą... Ir vis dėlto, patikėkit, komisare, tai - 
padorus žmogus, ir nenustebčiau, jei jis ką 
nors ir pasiektų... 

- O jūsų nuomonė apie Sofi? 

- Atrodo, apie mirusius nedera blogai 
kalbėti... Tokių kaip Sofi - nors samčiu semk, 
jei suprantat... 

Ir jis mirktelėjo į merginą, sėdinčią prie 
baro, kuri sprogino akis į butelius. 

- Nesuprantu, kuo ji jam krito į akį... 
Tokių šimtai tūkstančių - vienodai rengiasi, 
vienodai dažosi, nešvariom kojom ir numintais 
kulnais, šlaistosi nuo pat ryto per daug 
aptemptom kelnėm ir minta salotom... Kad taptų 
manekenėmis ar kino žvaigždėmis... Kur 
girdėta!.. 

- Ji gavo nedidutę rolę... 

- Valterio dėka, na, žinoma... 

- Kas tas Valteris? 

- Kariusas... Jei suskaičiuotum mergi- 
nas, kurios gavo nedidutes roles... 

- Kas tai per Žmogus? 

- Pavakarieniaukite čia, ir tikriausiai įį 
pamatysite... Kas antras vakaras jis sėdi prie to 
paties stalo, ir kas nors visada naudojasi jo 
vaišingumu... Prodiuseris... Zinote tą dainelę... 
Ponas, kuris randa pinigų, pradeda filma, paskui 
suka toliau ir galop, po kelių mėnesių ar metų, 

užbaigia... Jis pusiau anglas ir pusiau turkas - 
keistas mišinys... Geras tipas, kvadratinis, 
skardžiabalsis, visada pasinešęs statyti buteliu- 
ką, po penkių minučių jus tujina... 

Ar jis tujino Sofi? 

- Jis tujina visas moteris ir vadina jas 
"mano mažule, mano pupyte, mano gražuolė- 
Ie'“' - nelygu valandai... 

- Manot, jis su ja miegojo? 

- Nustebčiau, jei būtų kitaip... 

- Ar Rikenas nepavyduliavo? 

- Taip ir maniau, kad šito paklausite... 
O pirmiausia - buvo ne tik tas Kariusas... Esu 
tikras, praėjo ir visi kiti... Aš pats - jeigu būčiau 
norėjęs, nors beveik į senelius jai tinku... Tiek 
to... Mudu su Roza daug sykių dėl to ginčijo- 
mės... Jei klausit jos, Roza jums jį į miltus 
sumals, pasakys, jog jis dykaduonis, tipelis, 
kuris nešasi genijum, vaidina nesuprastą, o 
išties tėra tik smulkus nedoras suteneris... Tai 
tokia mano žmonos nuomonė... Teisybė - 
kadangi ji didžiumą laiko praleidžia virtuvėje, 
nepažįsta jo taip gerai kaip aš... Bandžiau ją 
įtikinti, kad Fransisas nieko nežino... 

- Jūs taip manote? 

Buvusio akrobato akys buvo šviesiai 
mėlynos - tarsi vaiko. Nepaisant metų ir 
juntamos patirties, jis liko smagus, vaikiškai 
žavus. 

- Gal aš ir naivus, bet pasitikiu tuo 
vaikinu... Būna dienų, kai suabejoju arba esu 
linkęs galvoti kaip Roza... Visuomet grįžtu prie 
savo nuomonės: jis iš tiesų Myli tą merginą... 
Myli taip, kad patiki visom jos pasakom... O 
įrodymas - kaip jis leidžiasi su juo elgtis... Kartais 

vakarais, truputį daugiau truktelėjusi, ji kitų 
akivaizdoje ciniškai jam pareikšdavo, kad jis 
tik nevykėlis, menkysta, kad jo blauzdos 
skystos, nekalbant jau apie visa kita - 
atleiskite už tokius žodžius, - ir kažin kuriems 
galams ji gaištanti laiką su tokia mizerija kaip 
jis... 

- Ar jis kęsdavo? 

- Susigrauždavo, nuščiūdavo, kakta 
išrasodavo... Stengdavosi vis dėlto šypsotis ir 
sakydavo: “Nagi, Sofi... Eik gulti... Esi pavar- 
gusi..." 

Salės gilumoje atsivėrė durys. Pasirodė 
maža, labai stora moterėlė - ji šluostėsi rankas į 
didelę prijuostę. 

- Tik žiūrėk!.. Komisaras... 

O kol Megrė suko galvą, kur galėjęs ją 
matyti, - nes niekad nebuvo lankęsis Trijanone, 
- ji jam priminė: 

- Prieš dvidešimt dvejus metus... Jūsų 
kabinete... Jūs sulaikėte tipą, kuris nušvilpė 
mano brangenybes iš persirengimo kambario... 
Nuo to laiko šiek tiek papilnėjau... Po 
teisybei, tų brangenybių dėka ir įstengiau 
nusipirkti šitą restoraną... Ar ne taip, Bobai? Ko 
čia atėjote?.. 

Automatiškai mostelėjęs į laikraštį, vyras 
jai pranešė: 

- Mirė Sofi... 

- Mūsiškė, mažoji Riken? 

- Taip... 

- Avarija? Lažinuosi, kad vairavo jis 


- Ji nužudyta... 
- Ką jis čia šneka, ponas Megrė? 

- Tiesą... 

- Kada tai atsitiko? 

- Trečiadienio vakare... 

- Jie čia vakarieniaudavo... 

Rozos veide išblėso ne tik gera nuo- 
taika, kuri buvo tarytum firminis ženklas, bet ir 
širdingumas. | 

- Ką jam papasakojai? 

- Atsakiau į klausimus... 

- Lažinuosi, kad išdėjai ją į šuns die- 
nas... Paklausykite, ponas komisare, Bobas 
neblogas vyrukas, mudu abu gan maloni pora... 
Bet, kai dėl moterų - nereikia jo klausyti... Jo 
nuomone, jos visos ledergos, o vyrai jų aukos... 
Kad ir šita vargšė mergaitė... Matai, Bobai... 
Kieno teisybė? Ar ji, ar jisai mirė?.. 

Ji nutilo, įžūliai žvelgdama į juos, 
įsisprendusi į klubus. 

- Pakartok, Bobai, - pavargusiu balsu 
sumurmėjo Fernanda. 

Ir Mandilis, kad greičiau ja nusikratytų, 
įpylė dvigubą porciją. 

- Ji jums patiko, ponia? 

- Kaip čia pasakius? Augusi ji provin- 
cijoje... Be to, tame Konkarno; jos tėvas ten 
laikrodininkas. Esu įsitikinus, kad jos motina 
kas rytas vaikšto į mišias... Atvažiavo Paryžių 
ir užšoko ant tos šutvės; tie tipai įsikalę į 
galvas, kad jie genijai, nes dirba kine arba 
televizijoje... Aš vaidinau teatre, o tai kur kas 
sunkiau... Dainavau visą repertuarą, bet nosies 
dėl to neriečiau... Tuo tarpu tie smulkūs kreti- 
nai... 

- Apie ką, po teisybei, jūs kalbate? 

- Pirmiausia apie Rikeną, nes jis manė 

esąs gudriausias iš visų... Kai jam pavykdavo 
išspausdinti straipsnį žurnale, kurį skaito du 
šimtai kvailių, isivaizdavo, kad jau sudrebins 
kiną iš pagrindų... Ėmėsi rūpintis mažyte... 
Atrodo, jie išties vedę... Jis būtų turėjęs ją 
išmaitinti, ar ne?.. Nežinau, ką jie būtų valgę, 
jei bičiuliai nebūtų jų kvietęsi ir jei mano 
kvailys vyras nebūtų jiems davęs skolon... Kiek 
jis tau skolingas, Bobai?.. 

- Nesvarbu... 

- Matot!.. O aš tuo tarpu galuojuos 
virtuvėje... 

Ji niurnėjo, kad tik niurnėtų, - ir vis tiek 
švelniai žvelgė į vyrą. 

- Manote, kad ji buvo Kariuso meilužė? 

- Lyg jam būtų jos reikėję!.. Jam jau 
per akis Noros... 

- Tai jo žmona? 

- Ne... Jis norėtų ją vesti, tačiau jau turi 
žmoną Londone, o ši nė girdėti nenori apie 
skyrybas... Nora... 

- Kokia ji? 

- Nepažįstate jos?.. Na, šitos tai jau aš 
neužtarsiu... Matot, jokio išankstinio nusistatymo 
neturiu... Kažin, ir ką tie vyrai joje randa... Jai 
mažiausiai trisdešimt, o, nutrynęs visus jos 
skaistylus, turbūt duotum visus keturiasdešimt... 
Laiba, čia teisybė, tokia laiba, kad visus kaulus 
suskaičiuotum... Aplink akis ištepliota juodai ir 
žaliai, kad atrodytų paslaptingesnės, kaip regis, 
bet dėl to ji tik darosi panaši į raganą... Burnos 
nėra, ji nublukina lūpas baltos pomados sluoks- 
niu... Ir žalsvi baltalai ant skruostų... Štai jums 
Nora... O dėl jos apdarų... Anądien pasirodė 
su kažkokia lyg ir pižama iš sidabrinio audinio, 

tokia aptempta, jog turėjo ateiti į virtuvę, kad 
susiūčiau jai praskiepą... 

- Ji filmuojasi? 

- Kuo jūs ją laikot?.. Tegul plūkiasi tos 
pilkos mergiotės... Jos svajonė - tapti žymaus 
tarptautinio masto prodiuserio žmona, būti vieną 
dieną Ponia prodiuseriene... 

- Tu perlenki, - atsiduso Mandilis. 

- Ne tiek, kiek tu. 

- Nora protinga, išsilavinusi, daug labiau 
išsilavinusi nei Kariusas, ir be jos jam tikriausiai 
ne taip gerai klotųsi... 

Megrė kartkartėmis atsisukdavo į La- 
puentą, kuris tylomis klausėsi, sustingęs 
prie baro, tikriausiai priblokštas to, ką gir- 
dėjo, ir visos “Senojo spaustuvo“ atmoste- 
ros. 

- Liekate vakarieniauti, ponas Megrė?.. 
Galbūt, jei nebus per daug klientų, turėsiu laiko 
retkarčiais prieiti ir tarti jums porą Žodelių... 
Turiu geldučių... Nepamirštu, jog esu gimusi 
La Rošelėje - mano motina ten prekiavo žuvimi, 
taigi žinau gerų receptų... Ar kada esate valgęs 
Fura šiupinio? 

Megrė išpyškino: 

- Ungurių, plekšnių ir kalmarų sriuba... 

- Ar dažnai teko tenai lankytis? 

- La Rošelėje - taip, o Fura... 

- Užkaisti jums to šiupinio? 

- Mielai... | 

Kai ji nutolo, Megrė suniurnėjo: 

- Jūsų Žmonos nuomonė apie Žmones 
kitokia nei jūsų... Jos paklausęs, turėčiau kuo 
skubiausiai suimti Fransua Rikeną... 

- Manau, jog klystumėt... 

- Ar įžiūrite ką nors kitą? 

- Kaip kaltinamąjį?.. Ne... Kur buvo tuo 
metu Fransisas? 

- Čia... Kitur... Sakosi apibėgęs visą 
Paryžių, ieškodamas Kariuso ar ko nors kito, 
kas jam būtų paskolinęs pinigų... Palaukit... Jis 
užsiminė apie klubą... 

- Lažinuosi, apie "Zero" klubą... 

- Iš tikrųjų... Tą, kuris Žakobo gatvė- 
je... 

- Kariusas ten. dažnai lankosi... Kiti 
mano klientai taip pat... Pastaruoju laiku tai 
vienas iš madingų klubų... Keičiasi jie kas 
dveji treji metai... Kartais ši mada išsilaiko 
dar trumpiau, kelis mėnesius... Ne pirmą 
sykį Fransisui prireikė pinigų, ne pirmą sykį 
jis vaikosi tūkstantinio ar tūkstantinių bank- 
notų... 

- Kariuso jis niekur nerado. 

- Ar kreipėsi į jo viešbutį? 

- Manau, kad taip... 

- Tai tuomet jis buvo Angene*... Nora 
užkietėjusi lošėja... Pernai Kariusas paliko ją 
vieną kazino, o kai grįžo, rado pardavusią visas 
brangenybes ir viską pralošusią... Dar alaus?.. 
O gal geriau seno portveino?.. 

- Geriau alaus. O tau, Lapuentai? 

- Portveino... - burbtelėjo šis raus- 
damas. 

- Ar galėčiau paskambinti? 

- Gale ir į kairę... Palaukite... Duosiu 
žetonų... 


* Angenas - kurortas netoli Paryžiaus, kuriame 
yra kazino 


83 


Jis paėmė kasoje žiupsnelį žetonų 
ir neskaičiuodamas ištiesė juos Megrė. 

- Alio!.. Inspektorių biuras?.. Kas kal- 
ba?.. Toransas?.. Nieko nauja?.. Manęs ne- 
siteiravo?.. Mersas? Paskambinsiu jam, kai 
baigsiu kalbėtis su tavim... Ar neskambino 
Zanvjė?.. Jis vis dar "Gandrų" viešbutyje?.. 
Tas tipas miega?.. Gerai... Taip... Gerai... Ar tu 
jį pakeisi?.. Gerai, seni... Labanakt... Vis dėlto 
būk atsargus... Jei pabus, ką gali žinoti, kas 
jam šaus į galvą... Minutėlę... Ar nepa- 
skambintum upės vandenų brigadai?.. Reikėtų, 
Kad rytoj rytą jie pasiųstų narų prie Bir 
Akemo tilto... Kiek aukščiau prieš tėkmę, 
daugių daugiausia kokia keturiasdešimt met- 
rų, jie turėtų rasti pistoletą, įmestą nuo 
kranto... Taip... Pasakyk, kad tai nuo ma- 
nęs... 

Jis pakabino ragelį ir surinko labo- 
ratorijos numerį. 

- Mersas?.. Sako, ieškojote manęs?.. 
Ar radote kulką sienoje?.. Kaip?.. Greičiausiai 
6,35?.. Tai pasiųskite ją Gastinui-Renetui... 
Galbūt rytoj galėsim jam parodyti ginklą... O 
pirštų atspaudai?.. Taip ir maniau... Visur po 
truputį... Abiejų... Ir daugybės kitų žmonių... 
Vyrų ir moterų?.. Manęs tai nestebina - jie turbūt 
ne per dažniausiai kuopdavosi... Ačiū, Mersai... 
Iki rytdienos... 

Fransua Rikenas išsekęs miegojo ma- 
žam kambarėlyje Sen Lui saloje; tuo tarpu 
Megrė ruošėsi valgyti sultingą šiupinį restorane, 
kur jaunoji pora dažnai susieidavo su savo 
šutve. | 

Išeidamas iš kabinos, jis nesusilaikė 


84 


nešyptelėjęs, nes Fernanda, kuri staiga pra- 
budo, karštai kalbino Lapuentą, nežinantį, kur 
ir dėtis. 


IV skyrius 


Keistas buvo tas vakaras “Senajame 
spaustuve'', ankšta erdvė, rausva šviesa, ska- 
nus iš virtuvės sklindantis kvapas, o aplinkui - 
valiūkiški, vogčiomis mesti žvilgsniai, šnabž- 
desys, begalinis vaikščiojimas. 

Megrė kartu su Lapuentu įsitaisė prie 
durų, lyg ir kokioje nišoje, kur stovėjo mažas 
dvivietis staliukas. 

- Už šio stalo sėdėdavo Rikenas ir Sofi, 
kai būdavo vieni, - pasakė Mandilis. 

Lapuentas, atsukęs nugarą į salę, 
tarpais, kai komisaras atkreipdavo dėmesį į ką 
nors įdomaus, kaip galėdamas diskretiškiau 
pasukdavo galvą. | 

Šiupinys buvo gardus; jie užgėrė jį 
natūraliu Šaranto vynu, kokio retai rasi par- 
duotuvėje, tuo sausu ir aštriu vynu, iš kurio 
gaminamas konjakas. 

Buvęs kaskadininkas elgėsi kaip na- 
mų šeimininkas, prie durų pasitikdamas 
lankytojus it kviestinius svečius. Juokavo, bu- 
čiavo damoms rankas, lydėjo prie stalo ir, dar 
nespėjus garsonui jų aptarnauti, paduodavo 
meniu. | | 

Beveik kaskart po to jis prieidavo prie 
Megrė. | 

- Architektas su žmona. Jie ateina 
kiekvieną penktadienį, kartais su sūnumi, kuris 
studijuoja teisę... 

Po architekto - du gydytojai su Žmonom 
prie keturviečio staliuko, taip pat nuolatiniai 
klientai. Vieną gydytoją netrukus iškvietė 
prie telefono - ir jis po poros minučių, 

pasiėmęs rūbinėje lagaminėlį, atsiprašė drau- 


Skulptorius Maki valgė savo kamputyje, 
kirto išsijuosęs, naudodamasis piršt=iz dažniau, 
negu leidžia geras tonas. 

Buvo pusė devynių, kai įėjo tamsia- 
plaukis vaikinas liguistu veidu ir ištiesė jam 
ranką. Jis nesėdo prie to pat staliuko, bet paėjęs 
įsitaisė ant minkštasuolio ir pasidėjo priešais 
rotatorium atspausdintą rankraštį. 

- Dramenas... - pranešė Bobas. - Valgy- 
damas jis įpratęs dirbti. Tai jo paskutinis sce- 
narijus - jau tris keturissyk turėjo pradėti jį iš 
naujo... 

Dauguma klientų pažinojo vienas kitą, 
bent jau iš matymo, ir iš tolo vieni kitiems 
diskretiškai linktelėdavo. 

Pagal duotą aprašymą Megrė kaipmat 
pažino Kariusą, o ypač Norą, kuri vargiai galėjo 
likti nepastebėta. 

Šįvakar ji nemūvėjo sidabrinio audinio 
kelnių - vilkėjo tokią aptemptą ir tokio per- 
regimo it celofanas audinio suknelę, jog atrodė 
nuoga. 

Veide, nubalintame kaip Pjero, ne- 
galėjai, taip sakant, įžvelgti nieko, tik juodas 
kaip anglis akis, paryškintas ne tik juodai ir 
žaliai, bet ir blizgučiais, žaižaruojančiais švie- 
soje. 

Jos siluetas, žvilgsnis, laikysena bu- 
vo kažkuo vaiduokliški; todėl dar labiau akis 
rėžė kontrastas su gyvybingu, apkūniu, tvirtai 
suręstu Kariusu, su jo sveiku, besišypsančiu 
veidu. 

Jis žengė paskui Bobą prie staliuko, o 

Kariusas praeidamas spaudė rankas - Maki, 
po to Dramenui, paskui likusiam gydytojui ir 
dviem moterims. 

Kai ir jis atsisėdo, Bobas pasilenkęs 
tarstelėjo jam porą žodžių, ir prodiuserio 
Atrodė, jog jis tuoj pakils ir prieis paspausti 
rankos komisarui, tačiau įsiskaitė į valgiaraštį, 
įspraustą jam į ranką, ir ėmė aptarinėti meniu 
su Nora. 

Kai Mandilis grįžo prie Megrė staliuko, 
šisai nusistebėjo. 

- Maniau, kad ta šutvė susiburia aplink 
vieną stalą? 

- Būna ir taip... Kartais kiekvienas 
tūno savo kampe... Kartais susieina išgerti ka- 
vos... Kitąsyk susėda visi drauge... Klientai 
čia jaučiasi kaip namie... Pas mus beveik 
nebūna atsitiktinių lankytojų, mes to ir neno- 
rim... 

- Ar visi jie Žino? 

- Aišku. Skaitė laikraštyje arba girdėjo 
naujieną per radiją... 

- Ką sako? 

- Nieko... Pasijuto lyg per galvą trenk- 
ti... Tikriausiai varžosi, kad jūs čia. Ką užsi- 
sakysite po šiupinio?.. Žmona siūlo avienos 
kepsnį... 

- Kepsnį, Lapuentai?.. Tuomet abiem 
po kepsnį... 

- Ropinukę natūralaus raudono bor- 
do? 

Pro užuolaidas buvo matyti bulvaro 
šviesos, skubiai ar palengva žingsniuojantys 
praeiviai, tarpais - susikibusi porelė, kuri kas 


keli žingsniai sustojusi apsikabindavo ar pasi- 
keisdavo įsimylėjusiais Žvilgsniais. 

Dramenas, kaip ir sakė Bobas, valgė, 
žiūrinėdamas rankraštį, kartkartėm iš kišenės 
išsitraukdamas pieštuką ir taisydamas. Jis buvo 
vienintelis iš Rikeno bičiulių, kuriam, regis, 
nerūpėjo policininkai. 

Vilkėjo tamsiu masinės gamybos kos- 
tiumu, buvo pasirišęs nei šiokį, nei tokį 
kaklaraištį. Sakytum buhalteris ar banko kasi- 
ninkas. | 

- Kariusas svarsto, ar prieit su manim 
pakalbėti, ar ne, - pareiškė Megrė, stebėda- 
mas porą. - Nežinau, ką jam lūpų krašteliu 
pataria Nora, tačiau jis nesutinka su jos nuo- 
mone. 

Megrė įsivaizdavo kitus vakarus - 
Fransua Rikenas ir Sofi jeina, akimis ieško 
draugų, svarsto, ar pakvies kas prie bendro 
stalo, ar teks vieniems valgyti savo kamputyje. 
Ar nepanėšėjo jie į vargšus giminaičius? 

- Ketinate visus juos apklausti, šefe? 

- Ne iš karto. Po avienos kepsnio. 

Buvo labai karšta. Gydytojas, kurį 
iškvietė prie ligonio, jau grįžo, ir iš jo veido 
išraiškos buvo galima spėti jį skundžiantis, kad 
buvęs sutrukdytas dėl niekų. 

Kur pradingo Fernanda, toji stambi girta 
mergina, įsitvėrusi baro? Bobas turbūt ja 
atsikratė. Dabar jis šnekučiavosi su trim ke- 
turiais klientais, kurie sėdėjo jos vietoje. Visi 
jie tujino vienas kitą ir atrodė labai įsilinksmi- 
nę. 

- Moteris - vaiduoklė duoda savo vyrui 
nurodymus... 

Iš tiesų, ji jam šnekėjo puse lūpų, nenu- 
leisdama akių nuo Megrė, patarinėjo Kariusui. 
Ką patarinėjo? 

- Jis dar dvejoja. Nesitveria noru prie 
mūsų prieiti, bet ji neleidžia. Turbūt aš prie jų 
eisiu... 

Iš tikrųjų Megrė sunkiai pakilo, nusi- 
šluostęs lūpas servetėle, prasispraudė pro 
staliukus. Pora stebėjo, kaip jis eina - Nora 
šaltai, Kariusas akivaizdžiai patenkintas. 

- Netrukdysiu? 

Prodiuseris pakilo, taip pat nusišluostė 
lūpas, ištiesė ranką. 

| - Valteris Kariusas... Mano žmona... 

- Komisaras Megrė. 

- Žinau... Gal prisėstumėte... Ar galėčiau 
pasiūlyti taurę šampano?.. Žmona“ geria tik 
šampaną ir, manau, teisingai daro... Zozefai!.. 
Taurę komisarui... 

- Prašom valgyti toliau... | 

- Neaušinsiu be reikalo burnos saky- 
damas, jog žinau, kodėl jūs čia... Sužinojau 
naujieną per radiją, kai grįžau į viešbutį 
nusiprausti po dušu ir persirengti... 

- Jūs gerai pažinojot Rikenus? 

- Gan gerai... Čia mes visi vienas kitą 
pažįstame... Jis man truputį dirbo, tai yra buvau 
įdėjęs šiek tiek pinigų į filmą, kuriame tal- 
kininkavo ir jis... 

- Ar jo Žmona nebuvo atlikusi kokio 
mažyčio vaidmens kuriame kitame jūsų fil- 
me? 

- Pamiršau... Buvo greičiau statistė... 

- Ji norėjo tapti aktore? | 

- Rimtai - ne... Nemanau... Dauguma 

tam tikro amžiaus merginų trokšta išvysti save 
ekrane... 

- Buvo gabi? 

Megrė pasirodė, kad Nora įspėdama 
nežymiai bakstelėjo koja Kariusui. 

- Prisipažinsiu - nežinau... Net nemanau, 
kad ją būtų kas bandęs... 

- O Rikenas? 

- Klausiate, ar jis gabus? 

- Kas jis per Žmogus, profesine pras- 
me? 

- Ką pasakytum, Nora? 

O ši sviedė lediniu tonu: 

- Nieko... 

Atsakymas nuskambėjo šiurkščiai, ir 
Kariusas paskubėjo paaiškinti: | 

- Nenustebkite... Nora šioks toks me- 
diumas... Turi kažkokį fluidą, kurio dėka su kai 
kuriais žmonėm kontaktas užsimezga iš karto, 
su kitais jis veikia priešingai... Norite - tikėki- 
te, norite - ne, bet šis fluidas - kito Žodžio 
nerandu - man dažnai padeda biznyje, net ir 
biržoje... Ė 

Koja po stalu vėl sujudėjo. 

- Su Fransua kontaktas niekad nebuvo 
užsimezgęs... Asmeniškai man jis atrodo pro- 
tingas, gabus, ir mielai lažinčiaus, jog padarys 
gražią karjerą... Štai, pavyzdžiui, Dramenas, 
įknibęs tenai į scenarijų... Rimtas vaikinas - 
atlieka savo darbą kuo padoriausiai... Esu 
skaitęs nuostabių jo dialogų... Ir vis dėlto - 
nebent visiškai klysčiau - jis niekuomet netaps 
garsiu scenaristu... Jam reikia žmogaus, kuris 
ne tik vadovautų, bet ir įžiebtų tą būtiną ki- 
birkštėlę... 

Jis susižavėjo žodžiu, kurį pavyko ras- 
ti. 

- Kibirkštėlę!.. Štai ko dažniausiai trūksta 
ir kas sudaro esmę - ir kine, ir televizijoje... 
Šimtai specialistų jums pateiks padorų darbą, 
gerai suręstą istoriją, gražų dialogą... Tačiau 
beveik visuomet, kadangi kažko trūksta, 
rezultatas esti banalus ir blankus... Kibirkštėlės, 
suprantat?.. Na ką gi, jeigu ieškote kažko so- 
lidaus, pasikliauti Fransisu negali. Jo idėjos 
dažnai absurdiškos... Yra išdėstęs kažin kiek 
sumanymų, kurių būtų pakakę mane su- 
žlugdyti... Atvirkščiai, retkarčiais jam įsižiebia 
kibirkštėlė... 

- Kokioje srityje? 

Kariusas komiškai pasitrynė nosį. 

- Čia tai klausimas... Kalbate kaip No- 
ra... Kurį nors vakarą, žiūrėk, baigiantis 
vakarienei, jis ims gražbyliauti su tokiu įsiti- 
kinimu ir su tokiu įkarščiu, jog jūs nesuabejo- 
site, kad greta jūsų - genijus... O kitąryt 
apsižiūrėsite, jog tai, ką jis jums prišnekėjo, nei 
penki, nei devyni... Jis jaunas... Viskas dar 
susiklostys... 

- Ar šiuo metu jis jums dirba? 

- Jis niekam nedirba, išskyrus kritinius 
straipsnius - jie puikūs, nors mažumėlę žiauro- 
ki... Planų jo galvoje be skaičiaus, jis sumano 
vienusyk daugybę filmų ir niekad nė vieno 
nebaigia... 

- Ir prašo jūsų avanso? 

Kojos po stalu tęsė savo nebylų dia- 
logą. 

- Matote, ponas komisare, mūsų ama- 
tas netoks kaip kiti... Mes be perstojo gaudome 

talentus - ir aktorius, ir scenaristus, ir reži- 
sierius... Žinomo režisieriaus samdyti neap- 
simoka, jis jums sukurs amžinai tokį patį 
filmą, na, o Žvaigždės - reikia ieškoti naujų 
veidų... Taigi esame priversti rizikuoti, pa- 
sitikėdami kai kuriais daug žadančiais jau- 
nuoliais... Saikingai, kitaip tuoj pat žiugtume... 
Tūkstantinis banknotas šen ten, išbandymas, 
paskatinimas... 

- Trumpai tariant - jūs taip lengvai 
skolinot pinigus Rikenui todėl, kad tikėjotės 
vieną gražią dieną juos atgauti... 

- Pernelyg tuo netikėdamas... 

- O Sofi? 

- Jos karjera aš nesirūpinau... 

- Ji vylėsi tapti Žvaigžde? | 

- Neverskite manęs pasakyti daugiau 
nei pasakiau... Ji visą laiką buvo šalia vyro 
ir daug nekalbėjo... Man rodos, buvo drovi... 

Blyškiomis Noros lūpomis šmėstelėjo 
ironiška šypsena. 

- Mano žmona galvoja kitaip, o kadangi 
aš labiau pasitikiu jos nei savo nuomone, tai 
nekreipkit dėmesio į manąją... 

- Kokie buvo Sofi ir Fransiso santykiai? 

- Ką norite tuo pasakyti? 

Jis dėjosi nustebęs. | 

- Ar jie atrodė labai darni pora? 

- Jie retai pasirodydavo vienas be kito; 
neprisimenu, kad mano akivaizdoje būtų kada 
ginčijęsi... 

Vėl mįslinga šypsena Noros lūpose. 

- Galbūt ji buvo nekantroka... 

- Kuria prasme? 

- Jis tikėjo savo Žvaigžde, ateitimi, - 

ateitimi, kuri, jo supratimu, buvo puiki ir beveik 
čia pat, ranka pasiekiama... Manau, kad už jo 
tekėdama įsivaizdavo netrukus būsianti įžymaus 
vyro Žmona... Įžymaus ir turtingo... Tačiau po 
trejų Metų jie vis dar vargą srėbė, ir ji neturėjo 
kuo padoriai apsivilkti... 

- Ji jam priekaištavo? 

- Kiek žinau, žmonėse ne... 

- Turėjo meilužių? 

Nora atsisuko į Kariusą ir, rodos, smal- 
siai laukė atsakymo. 

| - Pateikiate tokį klausimą, kur... 

- Kodėl nepasakai teisybės? Pirmą- 
kart jai nebepakako ženklo po stalu, ir ji 
prabilo. 

- Mano žmona turi galvoje nereikšmingą 
įvykį... 

O Nora dygiai mestelėjo: 

- Nelygu kam... 

- Vieną vakarą, kai mes gerokai mak- 
telėjome... 

- Kur tai vyko? 

- "Rafaelyje"'... Išėjome iš čia... Su mu- 
mis buvo Maki... Ir Dramenas... Paskui dar 
fotografas, Jugė - jis dirba vienoje reklamos 
firmoje... Man rodos, ėjo kartu ir Bobas... 
Viešbutyje užsakiau atnešti į viršų šampano ir 
viskio... Paskui, eidamas į vonią, turėjau pereiti 
per mūsų miegamąjį, kur degė tik lempa lovos 
galvūgalyje... Radau Sofi išsitiesusią vienoje 
dvigulės lovos pusėje... Manydamas, kad jai 
bloga, pasilenkiau... 

Noros šypsena darėsi vis sarkastiškes- 
nė. 

- Ji verkė... Vargais negalais išpešiau 

porą žodžių... Ji pasisakė apie savo neviltį, norą 
nusižudyti... 

- Kaip aš judu abudu radau? 

- Nejučiomis paėmiau ją į glėbį, tai tiesa, 
- lyg guosčiau mergaitę... 

- Klausiau, ar ji turėjo meilužių. Kon- 
krečiai apie jus negalvojau. 

- Ji pozavo nuoga Maki, bet esu 
įsitikinęs, kad Maki neliestų savo draugo 
žmonos... 

- Ar Rikenas buvo pavydus? 

- Per daug iš manęs norite, ponas 
Megrė... | jūsų sveikatą!... Priklauso nuo to, 
kaip suprantate pavydą... Nenorėjo prarasti 
savo įtakos jai, nenorėjo, kad kitas Žmogus 
taptų jai svarbesnis už jį... Ta prasme jis pa- 
vydėjo ir savo draugams... Jeigu, pavyz- 
džiui, pakviesdavau Drameną išgerti prie 
mūsų stalo kavos, o Fransua nepakviesda- 
vau, jis visą savaitę į mane piktai šnairuoda- 
vo... 

- Regis, suprantu... 

- Dar nevalgėte deserto? 

- Beveik niekada nevalgau... 

- Norataip pat... Bobai!.. Ką pasiūlytum 
deserto?.. 

-"Liepsnojančių blynelių" su vyšnių like- 
riu? 

Kariusas linksma akimi nužvelgė savo 
apvalų pilvą. 

- Truputį daugiau ar truputį mažiau... 
Tebūnie blynai!.. Du trys blyneliai... Geriau su 
armanjaku... 

Per tą laiką vargšas Lapuentas nuo- 
bodžiavo prie savo staliuko, nugara atsisukęs į 

salę. Maki degtuku rakinėjo dantis, tikriausiai 
svarstydamas, ar ateis ir jo eilė, ar išvys jis 
priešais save atsisėdantį komisarą. 

Gydytojų stalas buvo pats linksmiau- 
sias; viena moterų retkarčiais prapliupdavo 
šaižiu juoku, nuo kurio Nora krūptelėdavo. 

Roza minutėlę paliko savo virykles ir 
apėjo stalus - prieš paduodama ranką, nusi- 
šluostydavo ją į prikyštę. Ji, kaip ir gydytojai, 
buvo gerai nusiteikusi - Sofi mirtis nesudrumstė 
jai nuotaikos. 

- Nagi, Valteri, senas nevidone?.. Kaip 
čia atsitiko, kad tavęs nuo trečiadienio nebuvo 
matyti?.. 

- Turėjau galvotrūkčiais šokti į Frank- 
furto lėktuvą, ten pasimačiau su vienu savo 
dalininku, o po to šoviau į Londoną... 

- Tu jį lydėjai, mažyte? 

- Šisyk ne... Turėjau eiti pas siuvėją... 

- Nebijai leisti vieno į kelionę?.. 

Ji juokdamasi nutolo, sustojo prie kito 
staliuko, paskui dar kito. Bobas šalimais kepė 
blynelius. 

- Dabar suprantu, - tarė jis, - kodėl 
Rikenas bergždžiai ieškojo jūsų pusę nak- 
ties... 

- Kam jis manęs ieškojo? 

- Komisaras man ką tik pasakė... 
Jam skubiai reikėjo dviejų tūkstančių fran- 
kų... Trečiadienį buvo čia atėjęs ir teiravosi 
jūsų... 

- Išskridau penktą valandą... 

- Jis grįžo du sykius... Norėjo, kad aš 
jam paskolinčiau, bet tokia suma ne mano 
kišenei... Po to nuėjo į klubą... 

- Kam jam reikėjo dviejų tūkstančių 
frankų? | 

- Savininkas grasino išmesti iš bu- 
to... 

Kariusas atsisuko į komisarą. 

- Teisybė? 

- Taip jis man pasakojo... 

- Jūs jį suėmėte? 

- Ne. Kodėl? 

- Nežinau. Iš tiesų, mano klausimas 
kvailas... 

- Manote, kad jis būtų galėjęs nužudyti 
Sofi? 

Kojos, vis kojos! Galėjai sekti pokalbį 
po staltiese, tačiau Noros veidas liko sustin- 
gęS. 

- Neįsivaizduoju, kad jis apskritai galėtų 
ką užmušti... Kokiu ginklu pasinaudota?.. Lai- 
kraštyje nepasakyta... Radijas taip pat apie tai 
nekalba... 

- Automatiniu pistoletu... 

- Fransisas greičiausiai neturėjo šauna- 
mojo ginklo... 

- Priešingai! - pertarė duslus ir raiškus 
Noros balsas. - Tu jį matei. Tą naktį, pas jį, net 
išsigandai. Jis buvo visai nusitašęs. Ėmė 
pasakoti apie vieną ginkluotą apiplėšimą... 
Užsimovė ant galvos Sofi kojinę ir puolė gra- 
sinti mums pistoletu, liepė išsirikiuoti prie sienos, 
pakelti rankas... Visi juokais pakluso... Tu 
vienintelis išsigandai ir paklausei, ar ginklas 
užtaisytas... 

- Tavo teisybė... Prisimenu... Man tai 
atrodė nereikšminga smulkmena... Pats buvau 
gerokai truktelėjęs... 

- Galų gale jis įdėjo ginklą į komodos 
stalčių... 

-Kas pas jį buvo? - pasiteiravo Meg- 
rė. 

- Visa šutvė... Maki, Dramenas, Pošo- 
nas... Dramenas buvo su mergina, kurios nie- 
kad anksčiau nebuvau matęs ir kurios ne- 
prisimenu... Jai buvo negera, taigi beveik va- 
landą išbuvo tualete... 

- Buvo ten ir Žakas... 

- Su savo naująja - taip, ji jau nėš- 
čia... 

- Kažkas sakė, kad pernai ir Sofi, regis, 
buvo pastojus? 
| Kodėl Nora gyvai atsisuko į Kariusą? 
Sis nustebęs sužiuro į ją. 

- O tu žinojai? 

- Ne. Jei ji pagimdė vaiką... 

- Nepagimdė, - patikslino komisaras. - 
Pasidarė abortą tarp trečio ir ketvirto mėne- 
sio... 

- Negirdėtas dalykas... 

Maki savo kampe kosčiojo, lyg pri- 
mindamas Megrė, kad laikytųsi tvarkos. Jis 
jau senokai buvo baigęs valgyti ir dabar ne- 
kantravo. 

- Pasakėme viską, ką žinome, komi- 
sare... Jei manęs reikės, užsukit į mano kon- 
torą... 

Ar tikrai šis jam mirktelėjo, traukdamas 
iš piniginės vizitinę kortelę ir ištiesdamas ją? 

Megrė pasirodė, kad Kariusas turi dar 
daug ką pasakyti, tačiau jam trukdo Nora. 

Vėl isitaisęs savo kamputyje, Megrė 
pagaliau ėmė kimštis pypkę, - tuo tarpu 
Lapuentas su lengva šypsena pranešė: 

- Dar dvejoja; bet netrukus pakils... 

Jis turėjo omeny Maki. Nematydamas 
salės, į kurią buvo atsukęs nugarą, inspektorius 
visą tą laiką stebėjo skulptorių - vienintelį jo 
regėjimo lauke. 

- Iš pradžių, kai prisėdote prie Kariusų 
staliuko, jis suraukė vešlius antakius, paskui 
patraukė pečiais... Priešais jį stovėjo raudono 
vyno ropinė... Nereikėjo nė penkių minučių - 
liko tuščia, ir jis mostelėjo garsonui, kad atneštų 
kitą... Nepraleido nė vieno jūsų mosto, nė vieno 
krustelėjimo... Sakytum, bandė įspėti kiekvieno 
iš jūsų žodžius iš lūpų... Netrukus ėmė nekant- 
rauti... Vienu metu pasišaukė šeimininką ir 
kažką tyliai jam pasakė... Abu žvelgė į jūsų 
pusę... Paskui, pažiūrėjęs į laikrodį, buvo 
bekyląs... Maniau, kad išeis, tačiau dar užsisakė 
armanjako, kurį jam atnešė mažoje taurelėje... 
Ateina!.. 

Lapuentas neklydo. Maki, aiškiai įsižei- 
dęs, kad Megrė nejuda, pats nusprendė prie jo 
prieiti. Akimirką tas milžinas Ii<o stovėti pri. š 
abu vyrus. 

- Atleiskite, - murmtelėjo, keldamas ran- 
ką prie smilkinio, lyg ir sveikindamasis. - 
Norėčiau pranešti, kad išeinu... 

Megrė papsėjo pypkę. || 

- Sėskite, ponas Maki... Tai jūsų tikra 
pavardė? 

Sunkiai sėsdamas, vyriškis suniurnėjo: 

- Na, aišku, kad ne... Vadinuosi Leke- 
ras...* Tokia pavardė skulptoriui nepritinka... 
Niekas į mane rimtai nežiūrėtų... 

- Jūs žinojote, kad noriu su jumis 
pasikalbėti? | 

- Na, juk ir aš Fransiso bičiulis... 

- Iš kur sužinojote naujieną? 

- Atėjęs čia... Vakarinio laikraščio ne- 
skaičiau, o.radijo niekad nesiklausau... 

- Ji sukrėtė jus? 

- Man gaila Fransiso... 

- Ne Sofi? 

Girtas jis nebuvo, tačiau skruostikauliai 
jau įraudę, judesiai pernelyg ryškūs, akys bliz- 
gios. 

- Sofi buvo kekšė... 

Jis juos nužvelgė vieną po kito, lyg 
įspėdamas, kad nedrįstų prieštarauti. 

- Ką jums papasakojo pons Kariu- 
sas? 

Jis ironiškai, kaip koks klounas, ištarė 
"pons"'. 

- Jis, aišku, nieko nežino. O jūs? 

- Ką aš turėčiau žinoti? 

- Kada paskutinį kartą matėte Fransisą 
Rikeną ir jo žmoną? 

- Jį tai trečiadienį... 

- Be jos? 

- Buvo vienas. 

- Kelintą? 

- Apie pusę vienuolikos... Pasikalbėjo 
su manim, paskui nuėjo ieškoti Bobo... Bu- 
vau baigęs vakarieniauti ir gurkšnojau armanja- 
ką... 


* Le coeur (pranc.) - širdis 

- Ką jis jums sakė? 

- Paklausė, ar nežinau, kur rasti Kariu- 
są... Turiu pareikšti, jog aš taip pat dirbu tam 
ponui... Galų gale, daugmaž... Jam reikėjo 
maketo tokiam filmiūkščiui, siaubo filmui, ir aš 
šį tą jam sukurpiau... 

- Jis užmokėjo? 

- Pusę sutartos kainos... Laukiu antros 
pusės... 

- Ar Fransisas sakė, kam jam reikia 
Kariuso? 

- Jūs puikiai žinote... Jam reikėjo dviejų 
tūkstančių šlamančiųjų... Aš tiek neturėjau... 
Pastačiau jam taurelę, ir jisai išėjo... 

- Nuo to laiko jo nematėte? 

- Nei jo, nei jos... Ką jums papasakojo 
toji Nora?.. 

- Nieko ypatingo... Atrodo, Sofi jai buvo 
nelabai prie širdies... 

- O kas jai prie širdies?.. Nieko 
nuostabaus, kad jos krūtinė tokia plokščia... 
Atleiskite... Tai nelabai sąmojinga... Negaliu jos 
virškinti... Jo taip pat, nors ir šypsosi, ir rankas 
spusčioja... Iš pirmo žvilgsnio jiedu nelabai 
dera, - jis saldus kaip medus, ji rūgšti kaip 
actas, - bet iš esmės jie vienas kito verti... Jei 
kas nors gali būti jiems naudingas, išspaus iki 
paskutinio lašo, o paskui išmes kaip apelsino 
žievę... 

- Taip nutiko jums? 

- Ką jie pasakojo apie Fransisą? Jūs 
neatsakėte... 

- Atrodo, Kariusas labai jį vertina... 

- O ji? 

- Jinai jo nemėgsta... 

- Ar jie kalbėjo apie Sofi? 

- Papasakojo man miegamojo istoriją, 
kai vieną naktį visi "Rafaelyje'' buvo gerokai 
įgėrę... 

- Buvau ten... 

- Regis, tarp Kariuso ir Sofi nieko nejvy- 


- Ką jūs! 

- Jūs juos matėte? 

- Du kartus perėjau tą kambarį, eidamas 
į tualetą, o jie nė nepastebėjo... Ji ir su manim 
bandė... Norėjo, kad padaryčiau jos skulptūrą, 
aš, abstrakcionistas... Galiausiai sutikau, kad 
tik ja atsikratyčiau... 

- Jūs buvote jos meilužis? 

- Būtinai reikėjo iš mandagumo su 
ja permiegoti. Būtų supykusi, jei nebūčiau 
to padaręs... Bet jaučiausi ne itin jaukiai 
dėl Fransiso... Jis nenusipelnė tokios kek- 
šės... 


ko... 


- Ji ir jums sakė norinti nusižudyti? 

- Nusižudyti - ji? Visų pirma - kai moteris 
apie tai kalba, būk tikras, kad niekad to 
nepadarys... Ji vaidino komediją... Su visais... 
Su kiekvienu - skirtingą vaidmenį... 

- Ar Fransisas žinojo? 

Megrė taip pat pradėjo sakyti “Fran- 
sisas'', tarsi Rikenas pamažu darėsi jam arti- 
mesnis. 

- Jeigu domina mano nuomonė - nutuo- 
kė... Stengėsi nematyti, bet siuto... Ar mylėjo ją 
iš tikrųjų?.. Kartais abejoju... Dėjosi mylis... Įsi- 
pareigojo rūpintis ja ir nenorėjo nuo jos nu- 
sigręžti... Greičiausiai jį įtikino, kad nusižudys, 
jeigu ją pames... 

- Tikite, kad jis gabus? 

- Daugiau negu gabus... Iš mūsų visų 
vienintelis, kuris tikrai kažką reikšminga pa- 
darys... Savo amatą aš šiek tiek išmanau, bet ir 
ribą Žinau... O kai jis vienąsyk susiims... 

- Dėkoju, ponas Maki... 

- Tiesiog Maki. Šitas vardas netinka 
prie "pono"... 

- Labanakt, Maki... 

- Labanakt, komisare... O šitas - turbūt 
vienas jūsų inspektorių?.. Labanakt ir jums... 

Jis nutolo sunkiu žingsniu, vos vos mos- 
telėjęs Bobui. 

Megrė nusišluostė kaktą. 

- Lieka dar vienas, Dramenas, tas, kur 
įkniaubęs nosį į savo scenarijų, bet šįvakar man 
jau gana... 

Jis akimis susirado garsoną, paprašė 
sąskaitos. 

Prišoko pats Mandilis: 

- Leiskite jus abu laikyti savo sve- 


čiais... 

- Neįmanoma... - atsiduso Megrė. 

- Tad sutikite išgerti bent armanjako 
taurelę? 

Čia jau reikėjo nusileisti. 

- Gavote informaciją, kokios tikėjo- 
tės? 


- Pradedu gaudytis jų būryje... 

- Ne visi jie čia... Ir atmosfera kinta 
nelygu dienai... Kartais būna labai linksma, 
kartais jie šėlsta it patrakę... Kalbėjotės su Ze- 
raru?.. 

Jis parodė į Drameną, kuris su scena- 
rijum rankoje pasuko durų link. 


103 


- Eii Žerarai... Susipažink su komisaru 
Megrė ir jo inspektorium... Išgersi su mumis 
taurelę? 

Zeraras, baisus trumparegis, nešiojo 
storo stiklo akinius, tiesė galvą į priekį. 

- Labai malonu... Prašom atleisti... 
Ne, turiu baigti darbą... Beje, ar Fransisą su- 
ėmė? 

- Ne... Kodėl? 

- Nežinau... Atsiprašau... 

Nusikabino nuo vagies skrybėlę ir, 
pravėręs duris, nutolo šaligatviu. 

- Nereikia kreipti dėmesio... Jis visada 
toks... Manau, jog tai poza, kad atrodytų 
reikšmingesnis... Vaidina išsiblaškėlį, vienišių... 
Gal pyksta ant jūsų, kad prie jo nepriėjote... 
Prisiekčiau, kad per visą vakarą nė eilutės 
neperskaitė... 

- Į jūsų sveikatą... - burbtelėjo Megrė. 
- Na, o aš kuo greičiau skubu į lovą... 

Tačiau drauge su Lapuentu jis 
perėjo Sen Šarlio gatve, tyliai pakrebžde- 
no vienbučio duris. Lurti atidarė. Buvo be 
švarko, plaukai susitaršę nuo miego fotely- 
je. Kambaryje švietė tik naktinė Iempelė; 
dezinfekcijos kvapas dar nebuvo išsisklai- 
dęs. 

- Niekas nebuvo atėjęs? 

- Du žurnalistai... Nieko jiems 
nesakiau, tiktai patariau kreiptis į Krantinę... 

- Niekas neskambino? 

- Skambino du kartus. 

- Kas? 

- Nežinau... Išgirdau skambutį... Pakė- 
liau ragelį, sušukau "alio"... Išgirdau kitame 

laido gale kvėpuojant, tačiau niekas nieko ne- 
sakė ir tuoj pat padėjo ragelį... 

- Abu kartus? 

- Abu kartus. 

- Apie kelintą? 

- Pirmą kartą - dešimt po aštuonių, 
antrą - ką tik... 

Po kelių minučių Megrė snūduriavo 
mažame juodame automobiliuke, kuris jį vežė 
namo. 

- Nusivariau, - prisipažino jis Žmonai 
nusirengdamas. 

- Tikiuosi, gerai pavakarieniavai? 

- Net per gerai... Reiks tave pasikviesti 
į tąjį restoraną... Jį laiko buvusi operetės 
dainininkė, dabar ji virėjauja... O tokio šiupinio 
kaip jos... 

- Kelintą rytoj? 

- Septintą. 

- Taip anksti? 

Iš tiesų, taip anksti - nes tuoj pat, be 
jokio perėjimo, štai jau ir septinta valanda. 
Kai Megrė užuodė kavos kvapą ir žmona, 
prieš eidama atitraukti užuolaidų, palietė jam 
petį, net neatrodė, kad buvo užmigęs. 

Saulė buvo skaisti ir apyšiltė. Kaip 
puiku pabudus atsidaryti langą ir išgirsti 
čirškant žvirblius. 

- Manau, pietums tavęs laukti nėra 
ko? 

- Kažin ar turėsiu laiko grįžti pietų... 
Keista istorija... Keisti žmonės... Esu pačiame 
kino pasaulio sūkuryje ir, kaip kine, viskas 
prasidėjo nuo pokšto, nuo mano pavogtos 
piniginės... 

- Manai, kad jis ją nužudė? 

Ponia Megrė, kuri žinojo apie bylą tik 
iš laikraščių ir radijo, tuojau pat pasijuto be 
reikalo to paklaususi. 

- Atsiprašau... 

- Šiaip ar taip, man tikrai būtų sunku 
atsakyti... 

- Neimi apsiausto? 

- Ne... Oras toks pat kaip vakar, 0 
vakar man nebuvo. šalta... Netgi naktį, kai 
grįžau... 

Autobuso jis nelaukė, susistabdė taksi 
ir liepė važiuoti į Sen Lui salą. Priešais 
"Gandrų" viešbutį buvo bistro, iš visų 
pusių apkrautas malkų rietuvėm ir anglių 
maišais. Toransas suglebusiu iš nuovargio 
veidu čia gėrė kavą, kai komisaras prisėdo 
šalia. 

- Kaip naktis? 

- Kaip ir visos pasalos... Nieko nejįvy- 
ko, tik tiek, jog dabar žinau, kelintą 
valandą kas gesina šviesą... Ten, ketvirta- 
me iš dešinės, turbūt kažkas serga, nes 
langas švietė iki šešių valandų - ryto... Jūsų 
Rikenas nebuvo išėjęs... Grįžo keletas 
gyventojų... Taksi atvežė keliautojų porą... Prie 
manęs prikibo šuo ir sekiojo beveik visą 
naktį, kai vaikštinėjau pirmyn ir atgal... Ir vis- 
kas... 

- Gali eiti gulti... 

- O mano raportas? 

- Parašysi rytoj. 

Jis įžengė į viešbutį - jo šeimininką 
pažinojo jau trisdešimt metų. Buvo tai kukli 
užeiga, kurioje apsistodavo tik nuolatiniai 

klientai, beveik visi iš rytinės Prancūzijos - 
pats savininkas buvo elzasietis. 

- Mano gyventojas atsikėlęs? 

- Štai prieš dešimt minučių skambi- 
no ir klausė, ar galėtume atnešt į viršų 
puodelį kavos ir raguolių... Ką tik nusiun- 
čiau... 

- Ką valgė vakar vakare? 

- Nieko... Tikriausiai iš karto užmigo, 
nes, kai apie septynias jam pabeldė į duris, 
atsakymo nesulaukė... Kas jis toks?.. Svarbus 
liudytojas?.. Įtariamasis?.. 

Lifto nebuvo. Megrė užkopė keturis 
aukštus, uždusęs pasiekė laiptų aikštelę ir 
akimirką stabtelėjo, prieš pabelsdamas į 43- 
iąjį. 

- Kas ten? 

- Megrė. 

- Prašau įeiti. 

Pastūmėjęs ant antklodės padėklą, 
Fransua išniro iš lovos, nuoga liesa krūtine, 
apžėlusiu melsvais šeriais veidu, blizgan- 
čiomis it karščiuojančio žmogaus akimis. 
Rankoje dar laikė raguolį. 

- Atsiprašau, kad nesikeliu, bet neturiu 
pižamos... 

- Gerai miegojote? 

- Kaip užmuštas... Taip kietai, kad 
galva dar sunki... Kelinta valanda?.. 

- Penkiolika po aštuonių... 

Mažo, skurdžiai apstatyto kambarė- 
lio langai žiūrėjo į kiemą ir stogus. Pro pravirą 
langą sklido balsai iš gretimų namų, vaikų 
šūksniai mokyklos kieme. 

- Ką nors aptikote?.. 

- Vakarieniavau “Senajame spaustu- 
ve". 

Rikenas stebėjo jį aštriu žvilgsniu, jau 
pasiruošęs gintis, buvo justi, jog įtaria kiek- 
vieną jam meluojant. 

- Jie ten buvo? 

- Buvo Kariusai... 

- Ką jis sakė? 

- Jis tvirtina, kad jūs genijus. 

- Manau, Nora pasistengė pareikšti, 
kad aš tiktai mulkis? 

- Maždaug. Jūs jai tikrai mažiau patin- 
kate negu jam. 

- O dar mažiau jai patiko Sofi! 

- Ir Maki ten buvo. 

- Girtas? 

- Ėmė sverdinėti tik į galą. 

- Šaunus tipas. 

- Jis taip pat įsitikinęs, kad jūs tapsite 
garsiu ŽMogumi. 

- Tai reiškia, kad esu - niekas... | 

Savo raguolio jis nebaigė. Sakytum, 
sulig Megrė pasirodymu jam dingo apeti- 
tas. 

- Ką jie mano apie tai, kas įvyko? Kad 
aš nužudžiau Sofi? 

- Tiesą sakant, niekas negalvoja, kad 
jūs kaltas. Tačiau kai kurie įsivaizduoja, kad 
policija mano kitaip, ir visi klausė, ar aš jus 
suėmiau. | 

- Ką atsakėte? 

- Tiesą. 

- Tai yra? 

- Kad jūs laisvas. 

- Manote, jog tai tikra laisvė? Ką 

aš čia veikiu? Prisipažinkite, kad jūsų žmo- 
gus visą naktį ėjo sargybą priešais viešbutį... 

- Jūs matėte? 

- Ne, bet žinau, kaip būna... Ką dabar 
su manim darysite?.. 

Ir pačiam Megrė kilo šis klausimas. 
Leisti Rikenui laisvai vaikštinėti po Paryžių 
neturėjo noro, o antra vertus - jokios svarios 
priežasties jį suimti. 

- Pirmiausia paprašysiu vykti su manimi 
į Orfevrų krantinę. 

- Ir vėl? 

- Galbūt turėsiu jums keletą klausimų... 
Galbūt iki to laiko upės brigados narai bus 
radę jūsų pistoletą... 

- Ar ras, ar ne - ką tas gali pakeisti? 

- Turite skustuvą, muilo... koridoriaus 
gale yra dušas... Lauksiu jūsų apačioje arba 
lauke... 

Prasidėjo nauja diena, tokia pat gie- 
dra, tokia pat šilta kaip vakar ir užvakar, 
tačiau buvo dar anksti, ir nežinia, kokia ji bus 
toliau. 

Fransua Rikenas intrigavo komisarą; iš 
nuomonių, išgirstų apie jį vakar, rodėsi gana 
patrauklus. 

Šiaip ar taip, ne paprastas vaikinas; 
Kariusui imponavo jo galimybės. Bet ar Kariusas 
neužsidega kiekvieną sykį, kai jį supažindina 
su kokiu menininku, ir ar nemeta jo po poros 
savaičių? 

Megrė privalo nueiti pas jį į kontorą, 
kur prodiuseris jam paskyrė paslaptingą 
pasimatymą. Jis turi ką pasakyti, kažką, apie 
ką nenori kalbėti Norai girdint. Šioji tai pajuto, ir 

komisaras svarstė, ar Kariusas šįryt bus 
Basano gatvėje, ar jo meilužė nesukliudys 
jam tenai ateiti. 

Iki šiolei jis tik prisilytėjo prie to pa- 
saulėlio - tūkstančiai, dešimtys tūkstančių 
tokių egzistuoja Paryžiuje, - juos sudaro drau- 
gai, giminės, kolegos, meilužiai ir meilužės, 
nuolatiniai kavinės ar restorano lankytojai, - 
šitie susiformavę pasaulėliai akimirką suartėja, 
po to išsisklaido, kurdami kitus pasaulėlius, 
vienalyčius arba ne visai. 

Kuo gi vardu tas fotografas, du 
sykius vedęs, nuo abiejų savo Žmonų turįs 
vaikų ir įtaisęs dar vieną savo naujai meilu- 
žei? 

Jis dar painiojo vardus, kiekvieno 
statusą. Tačiau Sofi nužudė artimas jų šeimai 
- arba tik jaunajai moteriai - žmogus. Kitaip 
nebūtų atidariusi durų. 

Nebent kas nors turi raktą? 

Jis žingsniavo pirmyn ir atgal, kaip 
visą naktį žingsniavo Toransas, tačiau jam 
buvo geriau - jis vaikštinėjo saulėkaitoje. 
Gatvėje knibždėjo namų šeimininkių - jos 
atsisukdavo į tą poną, kuris ėjo pirmyn, vėl 
grįžo, rankas susidėjęs už nugaros, lyg 
mokytojas mokyklos kieme. | 

Taip, jis dar daug ko turi paklausti 
Fransisą... Ir tikriausiai kaip vakar prieš jį bus 
nepatiklus, nekantrus, baikštus žvėrelis, kuris 
čia pasibaido, čia vėl nurimsta arba staiga 
ima spardytis... | 

- Aš jūs paslaugoms... 

Megrė mostelėjo į anglininkų bistro. 

- Nenorėtumėte ko nors išgerti? 

- Ne, ačiū. 
Gaila, nes Megrė mielai būtų pradėjęs 
šią pavasarišką dieną balto vyno taurele. 


V skyrius 


Nieko nepadarysi, šį nemalonų tarpsnį 
reikėjo išgyventi. Beveik kiekvieno tyrimo metu 
Megrė išgyvendavo tą ilgesnę ar trumpesnę 
dvejonių fazę, kurios metu, kaip pašnibždom 
sakydavo bendradarbiai, jis tarsi gromuliavo 
savo mintis. 

Per pirmąjį etapą, - kitaip sakant, 
tada, kai jis staiga susidurdavo su nauja 
aplinka, su žmonėmis, apie kuriuos nieko 
nežinojo, Megrė, sakytum, automatiškai siurbė 
jį supantį gyvenimą, ir brinko nuo jo kaip 
kempinė. 

Taip jis darė ir vakar “Senajame 
spaustuve“ - jo atmintis jam pačiam nežinio- 
mis įsidėmėjo menkiausias aplinkos deta- 
les, mostus, kiekvieno veido bruožų žais- 
mą. 

Jei nebūtų pajutęs nuovargio, būtų 
dar patraukęs į “Zėro" klubą, kuriame lankėsi 
kai kurie mažosios šutvės nariai. 

Dabar jis buvo sugėręs daugybę 
įspūdžių, įsidėjęs galvon ištisą vaizdų, ištartų 
frazių, svarbių ar ne tokių svarbių žodžių, 
nustebusių žvilgsnių kratinį, bet dar buvo 
neaišku, ką su jais darys. 

Artimieji žinojo, kad geriau jo neklau- 
sinėti, nežiūrėti į jį klausiamu žvilgsniu, nes 
tuomet jis ima bambėti. 

Kaip ir tikėjosi, ant stalo gulėjo rašte- 
lis: buvo prašomas paskambinti tardytojui Ka- 
miu. 

- Alio!.. Čia Megrė... 

Jam retai buvo tekę dirbti su tuo parei- 

gūnu, kurio nelaikė nei įkyriu, nei tokiu, 
kuris apdairiai leidžia policijai dirbti savo dar- 
bą. 

- Prašiau paskambinti, nes kalbėjausi 
su prokuroru... nekantrauja sužinoti, kaip ei- 
nasi tyrimas... 

Komisaras vos susilaikė neburbtelė- 
jęs: 

- Niekaip... 

Juk tai buvo tiesa. Nusikaltimas - 
ne algebros uždavinys. Čia įveltos žmogiškos 
būtybės, apie kurias dar vakar nieko 
nežinota, kurios tebuvo praeiviai tarp kitų 
praeivių. Ir staiga kiekvienas jų mostas, 
kiekvienas jų žodis įgauna svarbą, ir 
dabar tenka iki smulkmenų narstyti jų gyveni- 
mą. 

- Tyrimas vyksta toliau, - sumurmėjo 
Megrė. - Gali būti, kad po valandos kitos 
mūsų rankose bus nusikaltimo ginklas. Narai 
ieško jo Senos dugne. 

- Ką padarėte su jos vyru? 

- Jis čia, Iedainėje. 

Megrė susigriebė - šį terminą tegalė- 
jo suprasti jo brigados inspektoriai. Kai 
nežinai, ką daryti su liudytoju, ir drauge 
nori jį turėti po ranka, kai prieš tave įta- 
riamasis, dėl kurio nesi tikras, sodini įį į 
ledainę. 

Vesdamas į įstiklintą laukiamąjį, iš- 
einantį į ilgą koridorių, sakai: 

- Nagi, lukterėkit valandėlę... 

Ten nuolat yra laukiančių Žmonių: 
nervingų moterų, kai kurios jų verkia ir 
šluostosi akis nosinaitės kampeliu, neaiškių 

tipų, kurie stengiasi dėtis pasitikinčiais savi- 
mi, kartais šaunių Žmonelių, - šie kantriai 
sienas, ir svarsto, ar tie - ten - nebus jų pamir- 
šę. 

Valandos kitos Iedainėje dažnai 
pakanka, kad žmonės prašnektų. Liudytojai, 
tvirtai pasiryžę nieko nesakyti, pasidaro 
sukalbamesni. 

Pasitaiko, juos “užmiršta"' ilgiau kaip 
pusdienį, ir jie akylai stebi duris, kilsčioja 
kiekvieną sykį, kai tik prisiartina durininkas, 
vildamiesi , jog pagaliau atėjo jų eilė. 

Matydami, kaip vidurdienį išsivaikš- 
Zozeto: 

- Ar jūs tikras, kad komisaras Žino, 
jog aš čia? 

- Jis vis dar pasitarime. 

Nieko geresnio nesugalvojęs, Megrė 
pasodino Rikeną į ledainę. 

Tardytojui jis išvertė: 

- Jis laukiamajame. Kai tik gausiu 
naujos informacijos, vėl apklausiu. 

- Koks jūsų įspūdis? Kaltas? 

Dar vienas klausimas, kurio teismo 
pareigūnas nebūtų pateikęs, jei ilgiau būtų 
dirbęs su Megrė. 

- Nesusidariau jokio įspūdžio. 

Jis sakė tiesą. Prieš nuspręsdamas, 
Megrė kuo ilgiau delsė. Bet ir tada dar abe- 
jodavo. Stengdavosi, kad jo galva liktų lais- 
va iki tos akimirkos, kai joje susiformuos 
kas nors akivaizdaus arba jo pašnekovas 
palūš. | 

- Kaip manote, ar tai ilgai truks? 

- Tikiuosi, ne. 

- Ar atmesta Žemų paskatų nusi- 
kaltimo galimybė? 

Lyg visi nusikaltimai nebūtų Žemų 
paskatų! Jie kalbėjo skirtingom kalbom, ten, 
Teismo rūmuose, jie kitaip įsivaizdavo Žmogų 
negu kriminalinėje policijoje. 

Sunku patikėti, kad po dešimtos va- 
landos vakaro į Sen Šarlio gatvę būtų atėjęs 
nepažįstamas Žmogus, ieškodamas pinigų, ir 
kad Sofi Riken, jau persirengusi nakčiai, 
patikliai būtų jį įsileidusi į vidų. 

Nebent žudikas turėjo raktą arba buvo 
jos pažįstamas, kuriuo pasitikėjo - nes nusi- 
kaltėlis turėjo jos akivaizdoje atidaryti komo- 
dos stalčių ir pasiimti automatinį pistole- 
tą. 

- Būkite malonus ir informuokite ma- 
ne... Nepalikite per ilgai be žinios...  Pro- 
kuratūra nekantrauja... 

Na, žinoma! Prokuratūra visada ne- 
kantrauja. Tie ponai, patogiai įsitaisę savo ka- 
binetuose, stebi nusikalstamumą tik per 
juridinius tekstus ir statistiką. Jie virpa, išgirdę 
ministro skambutį. | 

- Kaip? Dar niekč 5 nesuimtas? 

O ministeriją gena nekantraujantys 
laikraščiai. Šiems gi gera byla, gražus nusikal- 
timas turi kasdien mestelėti naują skan- 
dalą. Jei per ilgai nenumalšinsi skaitytojo 
alkio, jis pamirš bylą. Viena įdomybė 
išstumia kitą. Ir gražios antraštės pirmame 
lape prarastos. 

- Gerai, ponas tardytojau... Taip, 

ponas tardytojau...  Paskambinsiu, ponas 
tardytojau... : 

Jis pamerkė Zanvįė. 

- Tarpais nueik į koridorių pažiūrėti, 
kaip jis laikosi... Tokį tipą kaip jis gali ištikti 
nervų priepuolis, ko gero, dar man duris 
išlauš... 

Ir vis dėlto jis peržvelgė savo kores- 
pondenciją, nuėjo į raportų skyrių, kur rado 
savo kolegas ir kur buvo vangiai aptartos 
kelios einamosios bylos. 

- Nieko naujo, Megrė? 

- Nieko naujo, ponas direktoriau. 

Čia jo niekas nemygo. Megrė buvo 
tarp amato brolių. 

Kai komisaras šiek tiek prieš dešimtą 
grįžo į kabinetą, jo jau teiravosi upės briga- 
da. 

- Radote ginklą? 

- Laimei, šiomis dienomis srovė gana 
silpna, o Senos dugnas toje vietoje praeitą 
rudenį buvo išvalytas. Mano žmonės beveik 
tuoj pat rado - keturiasdešimt metrų prieš 
srovę nuo tilto, koks dešimt metrų nuo 
kairiojo kranto, - automatinį 6,35 kalibro belgų 
gamybos pistoletą. Apkaboje dar yra penki 
šoviniai. 

- Ar nenuneštumėte jo Gastinui - Re- 
netui? - o Žanvjė komisaras įsakė: - Tu tuo 
pasirūpinsi? Kulką jis jau turi. 

- Klausau, šefe. 

Megrė buvo beskambinąs į Basano 
gatvę, bet nusprendė verčiau patylėti ir nu- 
žingsniavo didžiųjų laiptų link, vengdamas 
pasukti laukiamojo pusėn. 

Rikenas negalėjo nepastebėti, kad 
Megrė išėjo, ir tikriausiai svarstė, kur tasai 
eina. Pakeliui Megrė susitiko bežengiantį jo 
link jaunąjį Lapuentą ir nutarė nevažiuoti 
taksi, kaip buvo ketinęs; Lapuentas nugabe- 
no jį iki pastato, kur savo kontorą turėjo Ka- 
riusas. 

Megrė neskubėdamas kur laiką apžiū- 
rinėjo varines plokšteles po skliautu, paste- 
bėjo, jog beveik kiekviename aukšte yra kokia 
su kino bizniu susijusi kontora. Bendrovė, kuri 
jį domino, vadinosi "Karosok"'; ji buvo įsikūrusi 
palėpėje. 

- Eiti su jumis? 

- Būtų gerai. 

Toks buvo ne tik jo metodas - jį kri- 
minalinės policijos pareigūnams rekomendavo 
instrukcijų knyga. 

Apytamsis prieškambaris - vienintelis 
jo langas žiūrėjo į kiemą, kuriame kažkoks 
vairuotojas blizgino rolsą. Prie komutatoriaus 
sėdėjo rudaplaukė mašininkė. 

- Prašom poną Kariusą. 

- Nežinau, ar jau atėjęs. 

Lyg jam nereikėtų praeiti pro ją! 

- Apie ką pranešti?.. Jums paskirtas 
pasimatymas?.. 

- Komisaras Megrė. 

Ji pakilo, norėjo nuvesti juos į prieš- 
kambarį, savo ruožtu pasodinti ledainėje. 

- Ačiū... Palauksime čia... 

Jai tas aiškiai nepatiko. Užuot skam- 
binusi šefui, ji trims keturioms minutėms dingo 
už apmuštų durų. 

Pirma pasirodė ne ji, o pats Kariu- 

sas, apsitaisęs vilnone šviesiai pilka eilute, 
šviežiai nusiskutęs, skleidžiantis lavandos kva- 


Aišku, grįžęs iš kirpyklos ir tikriausiai 
pasidaręs veido masažą. Buvo iš tų Žmonių, 
kurie kiekvieną rytą gerą pusvalandį drybso 
sudedamajame krėsle. 

- Kaip laikotės, mielasis drauge?.. 

Jis nuoširdžiai ištiesė ranką mielajam 
draugui, kurio vakar šeštą valandą vakaro 
dar nepažinojo. 

- Prašom užeiti... Užeikit ir jūs, jau- 
nuoli... Turbūt tai vienas jūsų bendradar- 
bių?.. 

- Inspektorius Lapuentas... 

- Galite eiti, panele... Manęs nėra, 
neatsakau į jokį skambutį, nebent skambintų 
iš Niujorko. 

Jis šypsodamasis paaiškino: 

- Nepakenčiu, kai mane trukdo skam- 
bučiai... 

O vis dėlto ant jo rašomojo stalo 
stovėjo trys telefonai. Kantbarys buvo didelis, 
sienos apmuštos gelsvai pilka oda, kaip ir 
krėslai, storas minkštas labai švelnios rudos 
spalvos kilimas. 

O milžiniškas palisandro rašomasis 
stalas taip apgriozdotas aplankais, kad čia 
pakaktų darbo ir tuzinui sekretorių. 

- Prašom sėstis... Ką galėčiau pasiūly- 
ti?.. 

Jis pasuko prie žemo baldo, kuris 
pasirodė esąs solidžių gabaritų baras. 

- Turbūt aperityvui dar ankstoka, bet 
leidau sau atkreipti dėmesį, kad jūs alaus 

mėgėjas... Aš taip pat... Turiu labai gero, par- 
sisiųsdinu tiesiai iš Miuncheno... 

Atrodė šnekesnis nei vakar vakare, 
galbūt todėl, kad nerūpėjo, kaip reaguos 
Nora. 

- Vakar mane užklupote netikėtai... 
Eidamas vakarieniauti - kaip dažnai tai da- 
rau - pas savo seną draugą Bobą, nesitikė- 
jau, kad jus sutiksiu... Prieš tai buvau 
išlenkęs porą trejetą viskio taurelių, o dar ir 
šampano... Girtas nebuvau... Niekuomet ne- 
būnu... Vis dėlto šįryt gan miglotai teprisi- 
menu mūsų pokalbio detales... Zmona 
man priekaištauja, kad per daug pliurpiau 
ir per daug karščiavausi... | jūsų sveikatą!.. 
Tikiuosi, kad jums tokio įspūdžio nesuda- 
riau?.. 

- Atrodo, laikote Fransua Rikeną vertu 
vaikinu, turinčiu visus šansus tapti vienu 
didžiųjų mūsų scenaristų... 

- Turbūt šitaip jums sakiau... Toks 
mano įprotis - pasitikėti jaunimu, ir aš mielai 
rodau savo entuziazmą... 

- Jūs jau taip nebegalvojate? 

- Priešingai! Priešingai! Vis dėlto su 
niuansais... Tas vaikinas linkęs į netvarką, į 
tam tikrą anarchiją... Čia jis pernelyg savimi 
pasikliauna, čia pritrūksta pasitikėjimo... 

- Jei gerai prisimenu, jų pora, jūsų 
žodžiais, itin darni. 

Kariusas giliai įsitaisė krėsle, sukry- 
žiavo kojas, su taure vienoje rankoje, cigaru 
kitoje. 

- Aš taip sakiau? 

Staiga jis nusprendė pakilti, jį varžan- 

čią taurę pastatė ant lentynėlės, kelissyk už- 
sitraukė cigaro žingsnuodamas pirmyn ir atgal 
minkštu kilimu. 

- Klausykite, komisare, aš tikėjausi, 
kad šįryt ateisite... 

- Taip aš tariausi supratęs. 

- Nora - nepaprasta moteris... Nors į 
šitą kontorą ji ir vengia koją kelti, galėčiau 
pasakyti, kad ji rimčiausia mano bendradar- 
bė... 

- Jūs pasakojote, kad ji turi mediumo 
sugebėjimų... 

Jis numojo ranka, lyg norėdamas nu- 
braukti žodžius, parašytus ant nematomos 
juodos lentos. 

- Taip sakau, kai ji girdi, nes jai 
tai malonu... O iš tiesų ji turi daug sveiko 
proto ir, spręsdama apie žmones, retai 
klysta... O aš susižaviu... Per daug lengvai 
pasitikiu... 

- Trumpai tariant, ji jums tarytum sau- 
giklis? | 

- Jei norite... Esu tvirtai pasiryžęs, 
gavęs skyrybas, ją vesti... Jau ir dabar viskas 
taip, lyg būtume vedę... 

Jautei, kad jam darosi vis sunkiau ir 
kad jis ieško žodžių, įsmeigęs žvilgsnį į cigaro 
pelenus. 

- Matot... Kaip čia pasakius?... Kad 
ir kokia neprilygstama yra Nora, tačiau 
neįstengia nepavyduliauti... Štai kodėl va- 
kar jai girdint buvau priverstas jums meluo- 
ti... 

- Miegamojo scena? 

- Būtent... Aišku, ji vyko ne taip, kaip 

papasakojau... Teisybė, Sofi nubėgo į kam- 
barį ir ten verkė, užgauta žiaurių žodžių, 
kuriuos jos adresu metė Nora - neprisime- 
nu kokių, nes visi buvome gerokai ap- 
girtę... Trumpai tariant, nuėjau jos paguos- 
ti... 

- Ji buvo jūsų meilužė? 

- Jei būtinai norite pavartoti šitą žodį... 
Ji puolė man į glėbį - ir žodis po žodžio mes 
visiškai pametėme galvas... 

- Ar jūsų Žmona matė? 

- Policijos komisaras nedvejodamas 
būtų konstatavęs svetimavimą... 

Jis nusišypsojo su krisleliu pasitenki- 
nimo. 

- Pasakykite man štai ką, ponas Kariu- 
sai. Man rodos, per jūsų kontorą kasdien 
pereina pulkas gražių merginų. Daugelis 
viskam pasiryžę, kad tik gautų kokią 
roliūkštę. 

- Teisybė. 

- Kiek žinau, jums pasitaiko tuo pasi- 
naudoti? 

- Aš to ir neslepiu... 

- Netgi nuo Noros? 

- Tuojau paaiškinsiu... Kad aš retkar- 
čiais pasinaudoju, kaip jūs sakote, gražia 
mergina, Noros per daug nejaudina - su sąly- 
ga, kad visa tai neturės rytdienos... Juk ir 
tai - amato dalis... Visi vyrai taip daro, tik 
ne visi turi tokių progų... Jūs ir pats, 
komisare... 

Megrė pažvelgė į jį sunkiu žvilgsniu, 
be šypsenos. 

- Prašau atleisti, jei užgavau... Apie ką 

aš čia kalbėjau?.. Žinau, kad jūs klausinė- 
jote kai kuriuos mūsų draugus ir kad klau- 
sinėsite ir toliau... Esu linkęs Žaisti su jumis 
atvirai... Girdėjote, kaip Nora kalba apie Sofi... 
Būtų geriau, kad iš šių Žodžių jūs nesusi- 
darytumėte apie vargšę mergaitę nuomonės... 
Ji nebuvo garbėtroška, priešingai, ir juo 
labiau ne iš tokių, kurios su bet kuo eina į 
lovą... Staigaus jausmo pastūmėta, Sofi, dar 
visai jaunutė, beveik mergiūkštė, suartėjo su 
Rikenu - tai buvo jos pražūtis, nes jis turi 
kažkokio magnetizmo... Moterims daro įspūdį 
tokie, kuriuos kankina vidinis nerimas, 
kurie yra garbėtroškos, užgaidūs, smurtinin- 
kai... 

- Toks būtų, jūsų nuomone, jo portre- 
tas? 

- O jūsų? 

- Dar nežinau. 

- Trumpai tariant, Sofi už jo ištekė- 
jo... Pasikliovė juo... sekė iš paskos kaip 
mažas, gerai dresiruotas šunytis, - tylėda- 
ma, kai jis nenorėjo, kad kalbėtų, pa- 
sitraukdama šešėlin, kad jam nekliudytų, ir 
nesipriešindama gyveno su juo tą nepatvarų 
gyvenimą, kurį jis suteikė... 

- Ji buvo nelaiminga? 

- Kentėjo, bet stengėsi, kad jis ne- 
pastebėtų... Jam reikėjo jos, reikėjo, kad ji 
būtų šalia, nors ir be jokios iniciatyvos, 
tačiau buvo akimirkų, kai Sofi erzindavo jį, 
tada jis prikaišiodavo, kad ji jam nereikalinga 
našta, kliūtis jo karjerai, kaltindavo, kad ji 
kvaila kaip višta... 

- Ji jums taip sakė? 

- Atspėjau iš tam tikrų mano akivaiz- 
doje ištartų sakinių... 

- Tapote jos patikėtiniu? 

- Jeigu norite... Tikrai sakau, prieš 
savo valią... Ji jautėsi visai pasimetusi aplinko- 
je, pemelyg jai atšiaurioje, ir neturinti ko įsitver- 
ti... 

- Kada tapote jos meilužiu? 

- Dar vienas žodis, kurio nemėgstu... 
Visų pirma gailėjausi jos, jaučiau jai švelnų 
jausmą... Norėjau padėti... 

- Padaryti karjerą kine? 

- Nustebsite, bet tokia buvo mano 
mintis, o spyriojosi ji... Nebuvo stulbinanti 
gražuolė, nei iš tų moterų, kurioms pavy- 
mui atsisukama gatvėje - kaip Norai... 
Turiu nuovoką, ko geidžia publika... Jei 
neturėčiau, nesiversčiau šituo amatu... Su 
savo banaloku veideliu, trapiu kūneliu Sofi 
buvo gan tikslus atvaizdas jaunos merginos, 
kaip ją įsivaizduoja daugelis Žmonių... Tėvai 
būtų galėję ja palyginti su savo dukra, jau- 
nuoliai - su pussesere ar drauguže... Su- 
prantat? 

- Ketinote ją išgarsinti? 

- Tarkim, kad turėjau tokią mintį... 

- O jai sakėte? | 

- Ne visai aiškiai. Atsargiai ją tyrinė- 
jau... 

- Kur jūs susitikdavote? 

- Nemalonus klausimas, bet privalau 
atsakyti, ar ne? 

- Juo labiau, kad ir aš pats rasčiau 
atsakymą. 

- Na ką gi, - išnuomojau apstatytą 

vieno kambario butuką, gan elegantišką, 
gan patogų, naujame name Pranciškaus 
I-ojo gatvėje... Tiksliau, tame dideliame 
pastate, kuris stovi Jurgio V-ojo alėjos 
kampe... Nuo čia man tik trys šimtai met- 
rų... 

- Minutėlę. Ar tas butukas buvo skirtas 
vien tik pasimatymams su Sofi, ar ir kitiems 
susitikimams? 

- Iš esmės - jai, Sofi... Mums sunku 
buvo jaustis čia šiek tiek intymiau; ir pas ją 
negalėjau lankytis... 

- Niekad ten neidavot, kai jos vyro 
nebūdavo? 

- Kartą kitą... 

- Neseniai? 

- Paskutinį kartą prieš porą savaičių... 
Ji man nepaskambino, kaip įpiasta... Neradau 
jos nė Pranciškaus I-ojo gatvėje... Užėjau; ji 
pasakė, kad blogai jaučiasi... 

- Sirgo? 

- Buvo palūžusi... Fransisas darėsi 
vis nervingesnis... Kartais būdavo brutalus... 
Praradusi kantrybę, norėjo išeiti, išvykti bet 
kur, dirbti pardavėja pirmoje pasitaikiusioje 
parduotuvėje... 

- Patarėte šito nedaryti? 

- Daviau vieno mano advokato ad- 
resą, kad pasikonsultuotų dėl galimų sky- 
rybų... Taip būtų buvę geriau jiems 
abiems... 

- Ar ji buvo pasiryžusi? 

- Dvejojo... Gailėjo Fransiso... Laikė 
savo pareiga likti su juo, iki jis prasi- 
muš... 

- Ji su juo apie tai kalbėjosi? 

- Aišku, kad ne... 

- Kodėl jūs toks tikras? 

- Nes jis būtų brutaliai reagavęs... 

- Norėčiau paklausti vieno dalyko, po- 
nas Kariusai. Prieš atsakydamas pagalvoki- 
te - neslepiu, jog jis svarbus. Jūs žinote, 
kad maždaug prieš metus Sofi buvo pasto- 
jusi... 

Staiga Kariusas tamsiai nuraudo, ner- 
vingai nukratė cigarą į krištolo peleninę. 

- Taip, Žinojau... - sumurmėjo vėl sės- 
damasis. - Tačiau iš karto pareiškiu, prisie- 
kiu tuo, kas man brangiausia pasaulyje, 
kad vaikas buvo ne mano... Tuo metu tarp 
mūsų dar nebuvo intymių santykių... Pri- 
dursiu, jog šia proga ji ir pradėjo man 
atvirai išsipasakoti... Mačiau, kad ji nervin- 
ga, susirūpinusi... Ėmiau klausinėti... Pri- 
sipažino, kad laukiasi vaiko ir kad Fransisas 
įsius... 

- Kodėl? 

- Todėl, kad tai būtų buvus papildo- 
ma našta, kliūtis jo karjerai... Jis vos galą su 
galu sudūrė... O čia dar vaikas... Trumpai 
tariant, buvo įsitikinusi, jog jis jai neatleisiąs, 
ir paprašė akušerės arba sukalbamo gydytojo 
adreso... | 

- Jūs jį davėte? | 

- Turiu prisipažinti, kad pažeidžiau 
įstatymą... 

- Truputį per vėlu manyti kitaip. 

- Padariau šią paslaugą... 

- Ar Fransisas nieko nesužinojo? 

- Ne... Jis per daug užsiėmęs savim, 

kad domėtųsi tuo, kas vyksta aplinkui, net 
kai tai susiję su jo Žmona... 

Jis neryžtingai pakilo ir - tikriausiai 
norėdamas nuslėpti sumišimą - nuėjo atsinešti 
iš baro šviežio alaus. 


4 


**kk 


Jį vadinu ponu Gastonu - pagarbiai 
ir drauge familiariai, nes tai buvo rimtas 
ir orus Žmogus, suvokiantis, kokia atsa- 
komybė slegia didelio viešbučio šveico- 
riaus -pečius. Megrė jis pastebėjo, dar 
šiam nepraėjus prieangio, ir suraukė anta- 
kius, o jo galvoje sparčiai praplaukė 
veidai klientų, kurie būtų verti policijos 
apsilankymo. 

- Luktelėk minutėlę, Lapuentai... 

Jis ir pats luktelėjo, kol sena dama 
pasitikrino lėktuvo iš Buenos Airių atvykimo 
valandą, paskui diskretiškai spustelėjo ponui 
Gastonui ranką. 

- Nebijokite. Jokių nemalonumų. 

- Kai pamatau jus, visada pagalvo- 
ju... 

- lei neklystu, ponas Kariusas turi 
apartamentus pas jus, ketvirtame aukšte? 

- Teisingai... Su ponia Karius... 

- Ji užsiregistravusi šia pavarde? 

- Na, mes ją taip vadinam... 

Ponui Gastonui nereikėjo nė šyptelėti, 
kad jį suprastų. 

- Ar ji viršuje? 

Jis Žvilgtelėjo į raktinę. 

- Nežinau, ko aš ir Žiūriu... Senas 
įprotis... Siuo metu ji tikrai pusryčiauja... 

- Pono Kariuso šią savaitę nebuvo, ar 
ne? 

- Trečiadienį ir ketvirtadienį... 

- Ar jis išvyko vienas? 

- Jo vairuotojas nuvežė jį į Orli apie 
penktą valandą... Jis turėjo, rodos, skristi į 
Frankfurtą... 

- Kada grįžo? 

- Vakar po pietų, iš Londono... 

- Nors jūs čia ir nebūnate naktį, 
galbūt kaip nors sužinotumėte, ar ponia Karius 
buvo išėjusi trečiadienio vakarą ir kelintą grį- 
Žo? 

- Sužinosiu... 

Jis pasklaidė didelės juodai įrištos 
registracijos knygos lapus. 

- Grįždami vakarais, klientai paprastai 
stabteli ir pasako mano naktiniam kolegai, 
kelintą valandą juos pažadinti ir ką jie 
valgys pusryčių. Ponia Karius visada taip 
daro... Sugrįžimo valandos nerašome, bet 
iš to, kaip lape išsidėstę vardai, galima 
nustatyti apytiksliai... Matote... Trečiadienį čia 
prieš ją tik koks dešimt vardų... Mis Trevor... 
Iš tų, kurios gula su vištom, sena panelė, 
visuomet grįžta prieš dešimtą... Maksvelai... 
Akį metęs, pasakyčiau, kad ji grįžo prieš 
vidurnaktį, tarkim, tarp dešimtos ir dvyliktos... 
Šiaip ar taip, dar nepasibaigus teatrų spek- 
takliams... Naktinis kolega gal šįvakar patiks- 
lins... 

- Dėkoju. Ar nepraneštumėte apie ma- 
ne? 

- Norite su ja pasimatyti?.. Pažįstate 
ją? 

- Vakar vakare gėriau kavą su ja ir 
jos vyru. Tarkim, jog tai mandagumo vizi- 
tas. 

- Prašom 403... Alio... Ponia Karius?.. 
Čia šveicorius... Ponas Megrė klausia, ar 
galėtų... Taip... Gerai... Tuojau pasakysiu... 

Ir atsigręžęs į Megrė tarė: 

- Prašo jus lukterėti kokią dešimt mi- 
nučių... 

Ar tam, kad užbaigtų savo kraupų, 
įmantrų grimą, ar kad paskambintų į Basano 
gatvę? 

Komisaras priėjo prie Lapuento, ir abu 
tylomis, eidami nuo vitrinos prie vitrinos, su- 
sižavėję ėmė apžiūrinėti garsiausių Paryžiaus 
juvelyrų eksponuojamas brangenybes; pas- 
kui kailinius, baltinius. 

- Nenorite gerti? 

- Ačiū... 

Susidarė nemalonus įspūdis, kad kaž- 
kas nuo jų nenuleidžia akių, ir jiems pa- 
lengvėjo, kai praėjo dešimt minučių ir galima 
buvo lipti į liftą. 

- Ketvirtas. 

Nora, kuri atėjo jiems atidaryti, 
dėvėjo blyškiai žalsvo satino peniuarą, 
priderintą prie jos akių spalvos, o jos 
plaukai atrodė dar labiau bespalviai nei vakar 
vakare, beveik balti. 

Svetainė buvo erdvi, apšviesta dviejų 
didelių langų, kurių vienas išėjo į balkoną. 

- Nesitikėjau jūsų vizito; užklupote 
mane belipančią iš lovos... 

- Tikiuosi, nesutrukdėme jums pusry- 
čiauti? 

Padėklo kambaryje nesimatė, jis 
tikriausiai buvo gretimame kambaryje. 

- Norėjote pamatyti mano vyrą?.. Jau 
seniai išėjęs į kontorą... 

- Ne jo, o jūsų aš norėčiau prabė- 
gom šio to paklausti. Aišku, atsakyti jūsų 
niekas neverčia. Pirmiausia klausimas, kurį 
iš įpročio pateikiu visiems, kurie pažinojo 
Sofi Riken. Nemanykite, kad čia slypi 
kokia nors klasta. Kur buvote trečiadienio va- 
karą? 

Ji nė nemirktelėjo, įsitaisė baltame 
krėsle ir paklausė: 

- Kelintą? 

- Kur vakarieniavote? 

- Minutėlę... Trečiadienį?.. Vakar jūs 
buvote su mumis... Ketvirtadienį vakarieniavau 
viena “Fukė" restorane, ne antro aukšto 
salėje, kaip tuomet, kai būnu su Kariusu, O 
pirmame aukšte, prie mažo staliuko... Tre- 
čiadienį... Trečiadienį aš paprasčiausiai ne- 
vakarieniavau... Turiu jums pasakyti, kad, be 
lengvų pusryčių, paprastai valgau vieną kartą 
per dieną... Jei pietauju, tai nevakarieniau- 
ju... O jei valgau vakarienę, tai reiškia, 
kad nepietavau... Trečiadienį mes su drau- 
gais valgėme pietus "Berklyje''... Popiet 
nuėjau pas siuvėją, pora žingsnių nuo čia... 
Paskui išgėriau taurelę “Pas Žaną", Marbefo 
gatvėje... Kai grįžau, turbūt buvo apie de- 
vynias... 

- Užkopėte tiesiai į savo kambarį? 

- Taip... Iki pirmos valandos nakties 

skaičiau, nes negaliu anksti užmigti... Prieš 
tai žiūrėjau televizorių... 

Svetainės kampe stovėjo apara- 
tas. 

- Tik neklauskite, kokia buvo prog- 
rama... Žinau, kad mačiau jaunus daininin- 
kus ir dainininkes, tai ir viskas... Jūs paten- 
kintas?.. Gal norėtumėte, kad pakviesčiau 
mūsų aukšto garsoną? Tiesa, šiandien budi 
ne tas pats... Bet šįvakar jūs galėsite paklausti 
naktinį budėtoją... 

- Ko nors jo prašėte? 

- Ketvirčio šampano... 

- Kelintą valandą? 

- Nežinau... Prieš pat savo naktinį 
tualetą... Įtariate, kad buvau nuėjusi į Sen 
Sarlio gatvę ir nušoviau tą vargšę Sofi? 

- Nieko nejtariu. Dirbu savo darbą ir 
stengiuosi kiek galėdamas mažiau įkyrėti. 
Vakar vakare jūs, kalbėdama apie Soti Riken, 
pavartojote tokius žodžius, iš kurių susidarė 
įspūdis, kad nelabai viena kitai simpatizavo- 
te. 

- Nebandžiau to slėpti... 

Buvo užsiminta apie vieną vakarą, 
kurio metu jūs aptikote ją savo vyro glėby- 
je... 

- Nereikėjo man apie tai kalbėti... 
Norėjau pabrėžti, kad jinai kibo prie visų 
vyriškių, kad tai nebuvo naivi žąselė ar baugšti 
Fransiso mylimoji, kaip ją kai kurie tikriausiai 
atvaizdavo... 

- Ką turite galvoje? 

- Nežinau... Vyrai linkę užkibti už tokių 
maivymųsi... Daugumai tų, kurie pas mus 

lankosi, aš tikriausiai atrodau šalta, ambicinga, 
savanaudė moteris... Prisipažinktit!.. 

- Niekas man šitaip apie jus nekalbė- 
jo... 

- Neabejoju, jog taip jie galvoja... 
Netgi toks vaikinas kaip Bobas, kuris 
privalėtų turėti daugiau patirties... Ir priešingai, 
mažoji Sofi, švelni ir nuolanki, tampa 
nesuprasta mylimąja... Galvokit, ką norit... 
Pasakiau tiesą... 

- Ar Kariusas buvo jos meilužis? 

- Kas taip sako? 

- Jūs man sakėte, kad užklupote 
juos... 

- Sakiau, kad ji įsmuko jam į 
glėbį, kad verkšleno, ieškodama užuojautos, 
bet netvirtinau, kad Kariusas buvo jos mei- 
lužis... 

- O visi kiti buvo, ar ne? Juk taip turiu 
jus suprasti? 

- Klauskite jų... Pažiūrėsime, ar drįs 
meluoti... 

- O Rikenas? 

- Statote mane į keblią padėtį... Ne 
man teisti Žmones, su kuriais susitinkame 
ir kurie nebūtinai yra mūsų draugai... Ar 
aš sakiau, kad Fransisas žinojo?.. Gali 
būti... Neprisimenu... Esu pratusi kalbėti at- 
virai, akimirkos impulso pagauta... Kariu- 
sas susižavėjęs tuo vaikinu, kuriam prana- 
šauja nuostabią ateitį... O aš jį laikau klas- 
tūnu, kuris dedasi meno žmogumi... Pasirin- 
kite... 

Megrė pakilo, išsitraukė iš kišenės 
pypkę. 

- Tai ir viskas, ko norėjau paklausti. 
A! Mažas klausimėlis. Maždaug prieš metus 
Sofi buvo pastojusi... 

- Zinau... 

- Ar ji jums apie tai pasisakė? 

- Tai buvo dviejų ar trijų mėnesių 
nėštumas, jau pamiršau... Fransisas nenorėjo 
to vaiko, kad nepakenktų savo karjerai... 
Tuomet ji manęs paklausė, ar aš nežinanti 
adreso... Jai kažkas minėjo Šveicariją, tačiau 
ji nesiryžo leistis kelionėn... 

- Ar galėjote jai padėti? 

- Atsakiau, kad nieko nepažįstu... 
Neturėjau jokio noro, kad mudu su Kariusu 
būtume įvelti į tokią istoriją... 

- Kaip viskas baigėsi? 

- Tikriausiai gerai - jos požiūriu, nes 
daugiau apie tai jinai nekalbėjo ir vaiko 
nepagimdė... 

- Dėkoju. 

- Ar nebuvote užėjęs į Kariuso konto- 
rą? 

Megrė į klausimą atsakė klausimu: 

- Jis jums neskambino? 

Taigi Megrė buvo tikras, jog likusi 
viena jaunoji moteris tuojau pat paskambins į 
Basano gatvę. 

- Ačiū, Gastonai... - tarė jis, praeida- 
mas pro šveicorių. 

Ant šaligatvio giliai atsikvėpė. 

- Jei visa tai baigsis bendraja akistata, 
ji bus audringa. 

Lyg norėdamas praskalauti burną, už- 
ėjo į pirmą pasitaikiusį barą išgerti balto vyno. 
Sitas noras kamavo jį nuo pat ryto, nuo to 

laiko, kai jis atvažiavo į Sen Lui gatvę saloje, 
nenumaldė jo ir Kariuso alus. 

- Į Krantinę, mielasis. Man smalsu, 
kaip nusiteikusį rasime savo Fransisą. 

Stikliniame narve jo nebuvo - ten 
sėdėjo senutė ir jauniklis sulaužyta nosim. 
Savo kabinete rado Zanvjė, kuris jam 
parodė ant kėdės sėdintį įdūkusį Rikeną. 

- Turėjau įleisti jį čionai, šefe. Kori- 
doriuje jis kėlė didžiausią triukšmą: reikalavo, 
kad durininkas tuojau pat vestų jj pas 
viršininką, grasino sukelti ant kojų laikraš- 
čius... 

- Turiu tokią teisę! - gargtelėjo jau- 
nuolis. - Liaukitės elgęsi su manim kaip 
su mulkiu ar piktadariu... Mano Žmona 
nužudyta, 0 saugo mane, lyg aš bandy- 
čiau pabėgti... Neduoda nė minutės ramybės 
ir... 

- Jūs pageidaujate advokato? 

Fransisas dvejodamas pažvelgė jam 
į akis; vyzdžiai degė neapykanta. 

- Jūs... jūs... 

Iš pykčio jam nesisekė rasti žodžių. 

- Dedatės tėviškas... Turbūt gėritės 
savimi, kad esate toks gerutis, toks kantrutis, 
toks supratingas... Ir man taip atrodė... Dabar 
matau, jog visa tai, ką apie jus pasakoja, - 
gryni tauškalai... 

Jis įsikarščiavo, springo Žodžiais, 
kalbėjo vis greičiau. 

- Kiek mokate žurnalistams, kad jus 
šitaip diaupsintų?.. Koks vargšas mulkis aš 
buvau... Kai pamačiau jūsų pavardę pini- 
ginėje, įsivaizdavau - aš išgelbėtas, pagaliau 

radau Žmogų, kuris supras... Paskambinau... 
Juk be mano skambučio nebūtumėte manęs 
radęs... Su jūsų pinigais būčiau galėjęs... Kai 
pagalvoju, kad net valgyt neturėjau už ką... Ir 
štai rezultatas - įgrūdate mane į skurdų 
viešbučio kambarėlį... Su inspektorium, kuris 
patruliuoja ant šaligatvio... Paskui uždarote 
mane savo žiurkių spąstuose, 0 jūsų Žmonės 
atėję stebi mane per stiklą... Suskaičiavau 
mažiausiai dvylika, kurie šitaip vaipėsi iš 
keistuolio... Ir visa tai dėl to, kad mano žmoną 
nužudė, kai manęs nebuvo, ir kad policija 
neįstengia apsaugoti piliečių... Nes paskui, 
užuot ieškojusi tikro kaltininko, ji griebiasi 
pirmo pasitaikiusio įtariamojo, vyro, kuris, 
nelaimei, pameta galvą... 

Megrė lėtai papsėjo pypkę priešais 
siautėjantį Rikeną, kuris, atsistojęs kamba- 
io viduryje, mojavo sugniaužtais kumščiais. 

- Baigėte? - paklausė Megrė ramiai, 
be nekantrumo, be ironijos. - Ar vis dar norite 
kviestis advokatą? 

- Pats galiu apsiginti... Ateis valanda, 
kai turėsite prisipažinti klydęs ir paleisite 
mane... 

- Jūs laisvas. 

- Tai yra?.. 

Rikeno įkarštis staiga atlėgo, ir jis liko 
stovėti nukarusiom rankom, nepatikliai žvelg- 
damas į komisarą.. 

- Jūs visą laiką buvote laisvas - puikiai 
žinote. Praeitą naktį parūpinau jums pasto- 
gę, todėl, kad neturėjot pinigų ir, kaip 
manau, nenorėjote nakvoti Sen Šarlio gatvės 
butuke. 

Megrė išsitraukė iš kišenės piniginę, 
tą pačią, kurią ant autobuso piatformos iš įo 
buvo pavogęs Fransisas. Išėmė du dešimties 
trankų banknotus. 

- Štai čia už ką pavalgyti ir nuvažiuoti į 
Grenelės kvartalą. Kuris nors jūsų draugas 
tikriausiai paskolins jums šiek tiek pinigų 
būtiniausioms išlaidoms. Pranešu, jog liepiau 
duoti telegramą jūsų žmonos tėvams į Kon- 
karno. Šįvakar jos tėvas atvyks į Paryžių. 
Nežinau, ar su jumis susisieks. Pats su juo 
telefonu nekalbėjau, bet atrodo, kar! ''s norės 
išsivežti dukters kūną į Bretanę. 

Rikenas nebesiveržė išeiti. Jis bandė 
suprasti. 

- Aišku, jūs jos vyras, ir jums spręs- 
ti. 

- Ką jūs patartumėte daryti“ | 

- Laidotuvės brangiai kainuoja. Nema- 
nau, kad turėsite laiko dažnai lankytis kapinė- 
se. Tad, jei šeima nori... 

- Turiu pagalvoti... 

Megrė atidarė sieninės spintos du- 
reles, kur visada laikė butelį konjako ir tau- 
reles - apdairumas, kuris dažnai praversda- 
vo. 

Pripylė tik vieną taurelę, ištiesė ją 
jaunuoliui. | 

- Išgerkite. 

- O jūs? 

- Ačiū. 

Fransisas vienu mauku išlenkė konja- 
ką. 

- Kodėl duodate man alkoholio? 

- Kad atsigautumėte. 

- Man rodos, aš būsiu sekamas? 

- Ne! Su sąlyga, kad pasakysite, kur 
galėsiu jus rasti. Ketinate sugrįžti į Sen Šarlio 
gatvę? | 

- O kur man eiti? 

į - Dabar ten yra vienas mano inspek- 
torius. Beje, vakar vakare butuke dusyk su- 
skambo telefonas. Inspektorius pakėlė ragelį, 
ir dusyk niekas su juo nekalbėjo. 

- Tai negalėjau būti aš, nes... 

- Neklausiu, ar tai buvote jūs. Kažkas 
skambino į jūsų butuką. Kažkas, kas tikriausiai 
nebuvo skaitęs laikraščio. Svarstau - tas vyras 
arba moteris tikėjosi išgirsti jūsų ar jūsų 
žmonos balsą? 

- Nieko nežinau... 

- Jums niekad neteko pakelti ragelio 
ir girdėti tiktai kažką alsuojant? 

- Jūs turite slaptą mintį? 

- Įsivaizduokit - galvojo, kad jūsų nėra, 
ir norėjo pakalbėti su Sofi. 

- Na, ir kas iš to? Ką gi jums pa- 
pasakojo visi tie, kuriuos klausinėjote vakar 
vakare ir šįryt? Kokias purvinas paskalas 
bandote čia... čia... 

- Vienas klausimas, Fransisai. 

Sisai krūptelėjo iš nuostabos, išgirdęs 
į jį taip kreipiantis. 

- Ką darėte maždaug prieš metus, 
sužinojęs, kad Sofi nėščia? 

- Ji niekad nebuvo nėščia... 

- Ar jau yra medicinos raportas, Žan- 
vjė? 

- Štai, šefe... Delaplankas ką tik atsiun- 
tė... 

Megrė perbėgo jį akimis. 

- Matot! Pamatysite, kad aš nieko ne- 
teigiu, paprasčiausiai remiuosi medicinos 
išvadom. 

Rikenas įsispitrino į jį paklaikusiu žvilgs- 
niu. 

- Bet ką, „Dieve mano, reiškia visa ta 
istorija? Atrodo, davėte sau žodį išvaryti mane 
iš proto... Tai mane kaltina, kad nužudžiau 
žmoną, tai... 

- Niekada jūsų nekaltinau. 

- Vis tas pats... Darote užuominas... 
Paskui, kad nusiraminčiau... 

Jis čiupo konjako taurelę, tūžmastingai 
trenkė ją į grindis. 

- Turėčiau geriau perprasti visus jūsų 
triukus!.. Gražus filmas išeitų, taip... Bet pre- 
fektūra pasistengtų jį uždrausti... Taigi Sofi 
prieš metus buvo nėščia?.. O kadangi 
neturime vaikų, tai, aišku, kreipėmės į moterį, 
darančią abortus... Ar ne?.. Radote naują 
kaltinimą, nes negalite pagrįsti ano?.. 

- Nesakiau, kad žinojote. Paklausiau, 
ar žmona jums ką sakiusi. O iš tikrųjų ji kreipėsi 
į kitą Žmogų. 

- Nes tai buvo kito Žmogaus, o ne mano, 
jos vyro, reikalas? 

- Ji nenorėjo, kad jūs rūpintumėtės, 
nenorėjo - galbūt, kad jus kankintų sąžinė. 
Įsivaizdavo, kad vaikas šituo jūsų karjeros etapu 
būtų tam tikras nepatogumas. 

- Nair ką? 

- Ji pasipasakojo vienam jūsų draugų. 

- Bet kam gi, po šimts? 

- Kariusui. 

- Kaip? Norit, kad aš patikėčiau, jog ji 
pasirinko Kariusą... 

- Jis man šįryt sakė. Po pusvalandžio 
tai patvirtino Nora, tačiau su vienu skirtumu. 
Pasak jos, kalbėdama apie nėštumą, Sofi 
buvusi ne viena. Judu buvę abu. 

- Ji melavo... 

- Gali būti. 

- Tikite ja? 

- Šiuo metu aš niekuo netikiu. 

- Taip pat ir manim? 

- Taip pat ir jumis, Fransisai. Bet jūs vis 
dėlto laisvas. 

Ir Megrė užsidegė pypkę, atsisėdo prie 
stalo, ėmė sklaidyti bylą. 


VI skyrius 


Rikenas išėjo - neryžtingas, nerangus, 
kaip paukštis, kuris nepatikliai žiūri į savo 
atidarytą narvelį, o Žanvjė klausiamai pažvelgė 
į šefą. Ar šis iš tikrųjų jį paleidžia į laisvę be 
priežiūros? | 

Megrė, dėdamasis nesuprantąs to 
nebylaus klausimo, ir toliau sklaidė sau bylą, 
galų gale atsidusęs pakilo ir nuėjęs sustojo 
prie lango. 

Buvo paniuręs. Žanvjė grįžo į inspek- 
torių kabinetą;kai įėjo komisaras, jis patyliukais 
dalijosi įspūdžiais su Lapuentu. Abu vyriškiai 
instinktyviai atšlijo vienas nuo kito, tačiau to 
nereikėjo. Megrė, regis, jų nematė. 

Jis ėjo iš kabineto į kabinetą, vėl grįžo, 
lyg nežinodamas, ką veikti su savo sunkiu kūnu, 
stabčiodamas prieš rašomąją mašinėlę, telefoną 
ar tuščią kėdę, be jokio reikalo dėliodamas 
popieriaus lapą iš vietos į vietą. 

Galop suniurnėjo: 

- Įspėkite mano žmoną, kad negrįšiu 
pietų. 

Pats neskambino - tai jau buvo tam 
tikras ženklas. Niekas nedrįso praverti bur- 
nos, juo labiau klausinėti. Inspektorių kabine- 
te visi kažko laukė, jis tai pajuto ir, gūžtelė- 
jęs pečiais, grįžo į savo kabinetą, pasiėmė 
skrybėlę. 

Nieko nesakė - nei kur eina, nei kada 
grįš, nepaliko jokio nurodymo, lyg staiga būtų 
išblėsęs jo susidomėjimas šita byla. 

Ant didžiųjų dulkinų laiptų, pastukse- 
nęs įkulną, iškratė pypkę, paskui perėjo kiemą, 

nežymiai mostelėjo sargybiniui ir pasuko Dofino 
aikštės linkui. 

Galbūt ir visai ne čion jis norėjo eiti. Jo 
dvasia buvo kitur, tame mažai jam pažįstamame 
kvartale, - Grenelės bulvare, Sen Šarlio gatvėje, 
La Mot Pikė prospekte. 

Jam vėl pasivaideno tamsi metro lauko 
linija, įstrižai kertanti dangų, ausyse suskambo 
dusliai riedantys vagonai... Stojo prieš akis slopi, 
glitoka “Senojo spaustuvo" atmosfera, smagioji 
Roza, be paliovos šluostanti rankas į prikyštę, 
vaškinis buvusio kaskadininko veidas su ironiš- 
ka šypsena... 

Maki, milžiniškas ir romus savo kam- 
puty, - kuo daugiau jis gėrė, tuo drumstesnis ir 
tuštesnis darėsi jo Žvilgsnis... Zeraras Drame- 
nas asketišku veidu, be atvangos taisantis 
savo scenarijų... Kariusas, kuris nėrėsi iš kailio, 
kad pasirodytų visiems nuoširdus, ir Nora, 
nenatūrali nuo panagių iki pat savo nublukintų 
plaukų... 

Sakytum, pačios kojos, įpročio jėgos 
vedamas, nejučiom nunešė įį į Dofino alinę; jis 
automatiškai pasisveikino su šeimininku, uos- 
damas šiltą restorano kvapą, pasuko į savo 
kamputį, kur daugybę kartų buvo sėdėjęs ant 
minkštasuolio. 

- Yra dešrelių, ponas komisare. 

- Su piurė? 

- O prieš tai? 

- Bet ką. Sansero vyno grafinuką. 

Kitame kampe pietavo jo kolega iš 
Centrinės žvalgybos drauge su Vidaus reikalų 
ministerijos valdininku, kurį Megrė pažinojo tik 
iš matymo. Beveik visi kiti klientai buvo nuo- 

latiniai lankytojai: advokatai, kurie netrukus, 
perkirtę aikštę, eis sakyti ginamųjų kalbų, 
tardytojas, lošimo namų inspektorius. 

Šeimininkas taip pat suprato, kad ne 
metas užmegzti pokalbį; Megrė valgė lėtai, 
stropia veido išraiška, lyg dirbdamas svarbų 
darbą. 

Po pusvalandžio jis jau vaikščiojo aplink 
Teisingumo rūmus - už nugaros sudėtomis 
rankomis, lėtu žingsniu, niekuo ypatingai 
nesidomėdamas, it vienišius, išėjęs pavedžioti 
šuns, ir galop vėl atsidūrė ant laiptų, stumtelėjo 
savo kabineto duris. 

Jo laukė Gastino-Reneto raštas. Dar 
ne galutinis raportas. Pistoletas, rastas Senoje, 
iš tikrųjų tas pats, iš kurio buvo paleista kulka 
Sen Sarlio gatvėje. 

Jis dar kartą gūžtelėjo pečiais, nes 
žinojo tai iš anksto. Tarpais jam rodėsi, kad 
nebesumeta, ko griebtis per visus tuos antra- 
eilius klausimus, raportus, telefono skambučius, 
per tą amžiną įprastinį bėgiojimą. 

“Į duris tyliai pasibeldė Žozefas, senas 
durininkas, įėjo, kaip paprastai, nelaukdamas 
atsakymo. 

- Čia vienas ponas... 

Megrė ištiesė ranką, žvilgtelėjo į kortelę: 

- Tegul įeina. 

Vyriškis vilkėjo juodu apdaru, kuris 
pabrėžė įraudusius skruostus ir Žilų plaukų 
kuokštą, stirksantį ant galvos. 

- Sėskite, ponas Le Gali. Leiskite pa- 
reikšti užuojautą... 

Vyriškis buvo spėjęs paverkti traukinyje; 
ir dėl drąsos išlenkęs, atrodo, keletą taurelių. 

Žvilgsnis buvo blausus, kalbėjo sunkiai ap- 
versdamas liežuvį. 

- Ką jai padarė?.. Nenorėjau eiti į 
namus, bijojau sutikti tą Žmogų - rodos, 
pasmaugčiau jį savomis rankomis... 

Kiek kartų Megrė buvo štai tokios 
šeimos reakcijos liudytojas? 

- Šiaip ar taip, ponas Le Gali, kūno 
Sen Šarlio gatvėje nebėra - jis Teismo 
medicinos institute... 

- Kur tai yra? 

- Prie Austerlico tilto, krantinėje. 
Liepsiu jus ten nuvežti. Būtinai reikia, kad 
oficialiai atpažintumėte dukrą. 

- Ar ji kentėjo? 
| Jis gniaužė kumščius, bet be įsitiki- 
"nimo. Buvo justi, kad jo energija išgaravo 
sulig kilometrais, pyktis taip pat, taigi 
ištuštėjusia galva jis tekartojo žodžius, kuriais 
pats netikėjo. 

- Tikiuosi, suėmėte jį? 

- Įkalčių prieš jos vyrą nėra. 

- Komisare, tą pat dieną, kai ji 
atvažiavo ir papasakojo apie tą Žmogų, aš 
išpranašavau, jog visa tai blogai baigsis... 

- Buvo atsivežusi jį pas jus? 

- Niekad nesu jo matęs... Pažįstu tik 
iš prastos nuotraukos... Ji neturėjo jokio noro 
mūsų supažindinti... Kai jį susitiko, šeima jai 
liovėsi egzistavusi.... Troško ji tik vieno - kuo 
greičiau ištekėti... Net paruošė sutikimo raštą, 
kurį turėjau pasirašyti... Motina norėjo neleisti... 
Galiausiai nusileidau, tad manau, jog esu šiek 
tiek kaltas dėl to, kas įvyko... 

Ar nesusidurdavo jis kiekvienoje by- 

loje būtent su šia jos puse, - ir graudžia, ir 
drauge šlykščia? 

- Ji buvo jūsų vienturtis vaikas? 

- Laimei, turim penkiolikos metų sū- 
nų... 

Iš esmės Sofi jau seniai buvo dingusi 
iš jų gyvenimo. 

- Ar galėsiu išsivežti kūną į Konkar- 
no? 

- Kai dėl mūsų - formalumai baigti. 

Jis pasakė "formalumai". 

- Jie ją... Noriu pasakyti, kad buvo... 

- Skrodimas, taip. Dėl pervežimo 
patarčiau kreiptis į laidotuvių biurą - ten viskuo 
pasirūpins. 

- Ojisai? 

- Sakiau ir jam. Neprieštarauja, kad ji 
būtų palaidota Konkarno. 

- Tikiuosi, neketina atvažiuoti?.. Nes 
tuomet aš už nieką neatsakau... Kai kas 
mūsų krašte gali turėti mažiau šalto kraujo nei 
aš ir... 

- Žinau. Pasirūpinsiu, kad jis liktų Pary- 
žiuje. 

- Tai jo darbas, ar ne? 

- Patikėkite - nežinau. 

-Kas gi kiias būtų ją nužudęs? Jis 
jai buvo viskas. Buvo ją tikra to žodžio 
prasme užhipnotizavęs. Po vestuvių ji mums 
nė trijų sykių neparašė ir net nesivargino 
pasveikinti Naujųjų Metų proga... Jos naująjį 
adresą sužinojau iš laikraščių... Maniau, jog 
ji vis dar mažame viešbutuke Monmartro 
gatvėje, kur jie gyveno po vestuvių... Keis- 
tos vestuvės - be tėvų, be draugų!.. Kaip 

manote, ponas komisare, ar gali tai atnešti 
laimę?.. 

Megrė išklausė iki galo, linguodamas 
galvą, užjausdamas, po to uždarė duris paskui 
savo lankytoją, nuo kurio trenkė alkoholiu. 

O Rikeno tėvas? Ar nepasirodys ir jis? 
Komisaras tikėjosi. Buvo pasiuntęs vieną 
inspektorių į Orli, kitą į "Rafaelį" nufotografuoti 
registracijos knygos puslapio, kurį jam rodė 
šveicorius. 

- Du žurnalistai, ponas komisare... 

- Pasakyk, kad kreiptųsi į Žanvjė. 

Po kiek laiko šisai jėjo. 

- Ką jiems papasakoti? 

- Kas ateis į galvą. Kad tyrimas vyksta 
įprastine vaga. 

- Jie tikėjosi rasti čia Rikeną ir atsivedė 
fotografą. 

- Tegul ieško. Tegul eina į Sen Šarlio 
gatvę, jeigu turi noro. 

Jis sunkiai sekė savo minties - ar grei- 
čiau įvairių prieštaringų minčių - eigą. Ar 
teisingai padarė, kad paleido taip nežmoniškai 
susijaudinusį Fransisą į laisvę? 

Su dvidešimčia frankų, kuriuos jam 
davė komisaras, kažin ko nenuveiks. Turėtų 
vėl pradėti ieškoti pinigų, belstis į duris, eiti per 
draugus. 

- Vis dėlto ne mano kaltė, jei... 

Atrodė, kad Megrė sąžinė nešvari, kad 
jis jaučiasi turįs už kažką sau papriekaištauti. 
Be paliovos gvildeno bylą, pradėdamas nuo 
pat pradžios, tai yra - nuo autobuso platformos. 

Matė moterį nieko nesakančiu veidu, 
tą, kurios prekių tinklelis daužė jam kojas. 

Tinklelyje - viščiukas, sviestas, kiaušiniai, porai, 
išsikerojęs salieras. Tada jis svarstė, kodėl ji 
važiuoja apsipirkti taip toli nuo namų. 

Per sunkią ir per didelę pypkę rūkė 
jaunuolis. Jo plaukai buvo tokie pat šviesūs, 
kaip nublukinti Noros. 

Tuo metu jis dar nepažinojo Kariuso 
meilužės, kuri “Rafaelyje"', taip pat ir kitur, 
prisistatydavo kaip jo žmona. 

Tąakimirką jis susvirduliavo, ir kažkas 
atsargiai ištraukė jam piniginę iš kišenės. 

Būtų norėjęs kažkaip kruopščiau iš- 
analizuoti tą akimirką, ji rodėsi jam pati 
svarbiausia. Štai iš važiuojančio Tamplio gatve 
autobuso iššoka nepažįstamasis ir, vingu- 
riuodamas tarp namų šeimininkių, dumia 
siaurų Marė gatvelių linkui... 
komisaro atmintį. Buvo tikras, kad jį atpažintų, 
nes jo vagis atsigręžė... 

Kodėl jis atsigręžė? Ir kodėl, iš pini- 
ginės turinio sužinojęs, kas toksai Megrė, 
įdėjo ją į rudą voką ir nusiuntė atgal, savi- 
ninkui? 

Tąvalandėlę, vogdamas, galvojo, kad 
jį gaudo... Buvo įsitikinęs, kad jį apkaltins 
nužudymu žmonos ir įkalins... Įdomiai paaiški- 
no, kodėl nenorėjo būti suimtas... Klaustro- 
fobija... 

Pirmą kartą per trisdešimt savo 
karjeros metų Megrė girdėjo įtariamąjį šitaip 
aiškinant savo pabėgimą. Tačiau geriau 
pagalvojęs buvo priverstas pripažinti, jog gali 
būti ir taip. Jis pats važiuoja metro tik tuomet, 
kai kitaip negalima, nes metro jis dūsta. 

Ir iš kur ta jo manija, kai jis savo 
kabinete, nuolat keltis iš vietos ir nuėjus 
atsistoti prieš langą? 

Kartais jam priekaištaudavo - ypač 
tie ponai iš prokuratūros, - jog užsikraunąs 
sau ant pečių darbus, kurie esą inspektorių 
pareiga, jog apklausinėjąs liudytojus vietoje, 
užuot liepęs atvykti jiems patiems, jog be 
rimtos priežasties grįžtąs į įvykio vietą, kartais 
net imąs ką nors sekti, - ar saulė šviestų, ar 
lytų lietus. 

Jis iš tikro Mėgo savo kabinetą, 
tačiau, prabuvęs vos dvi valandas, ne- 
iškentėdavo ir sprukdavo iš jo. Vykstant 
tyrimui, būtų norėjęs vienu metu būti 
visur. 

Bobas Mandilis šiuo metu turbūt 
prigulė pogulio, nes “Senasis spaustuvas" 
užsidaro vėlai naktį. Ar Roza taip pat 
prigulus? Ką ji būtų pasakiusi, jeigu jie 
būtų sėdėję akis į akį už stalo tuščiame 
restorane? 

Visų ;; nuomonė apie Rikeną ir Sofi 
skirtinga. Kai kurie, pavyzdžiui, Kariusas, vos 
kelioms valandoms praėjus, ned“ 'odami 
pareikšdavo priešingą nuomonę. 

Kas g ta Sofi? Viena tų mergiukščių, 
kurios kariasi ant kaklo visiems vyrams? 
Garbėtroška, patikėjusi, jog su Fransisu jos 
laukia kino žvaigždės gyvenimas? 

Ji susitikdavo su prodiuseriu vien- 
gungiškame butuke Pranciškaus I-ojo gatvė- 
je. Zinoma, jei Kariusas sakė tiesą. 

Buvo kalbėta, kad Rikenas pavy- 
duliauja, su savo Žmona jis praktiškai nesi- 

skirdavo. Ir netgi nesivaržydamas skolindavosi 
pinigų iš jos meilužio. 

Ar jis žinojo? Ar stengėsi nematyti? 

- Tegul įeina... 

Megrė atspėjo. Tai tėvas. Šį sykį Rike- 
no - didelis, tvirtas vyras, dar jaunyvo stoto, 
nors plaukai, apkirpti “ežiuku" , buvo žili, plieno 
spalvos. | 

- Nesiryžau ateiti... 

- Sėskitės, ponas Rikenai. 

- Jis čia? 

- Ne. Buvo iš ryto, bet išėjo. 

Vyriškio bruožai kieti, akys šviesios, 
išraiška mąsli. 

- Tikrai būčiau atėjęs anksčiau, bet 
vedžiau traukinį Ventimilis - Paryžius... 

- Kada paskutinį kartą matėte Fransi- 
są? 

Jis nustebęs pakartojo: 

- Fransisą? 

- Taip jį vadina daugelis jo draugų. 

- Mes sakydavome Fransua... Palau- 
kit... Buvo atėjęs Manęs aplankyti prieš pasku- 
tines Kalėdas... 

- Ar jūsų santykia. eri? 

- Aš taip retai jį matau! 

- Ojo Žmona? 

- Supažindino mane su ja keletą dienų 
prieš vestuves. 

- Kiek metų jam buvo, kai mirė moti- 
na? 

- Penkiolika... Buvo geras berniukas, 
bet jau tada išryškėjo sunkus būdas - 
nepakęsdavo prieštaravimų... Beprasmiška 
buvo drausti jam daryti tai, ką įsikaldavo į 


147 


galvą... Norėjau, kad jis taptų geležin- 
kelininku... Nebūtinai darbininku... Būtų galė- 
jęs gauti gerą vietą kontoroje... 

- Kodėl prieš Kalėdas buvo atėjęs jūsų 
aplankyti? 

- Na, aišku, paprašyti pinigų... Vien to 
ir ateidavo... Tikro amato neturėjo... Rašinė- 
jo, įsivaizduodamas, kad vieną dieną taps 
įžymybe. Padariau, ką įstengdamas... Ta- 
čiau juk negalėjau jo pririšti... Dažnai ne- 
būdavau namie tris dienas iš eilės... Ne- 
linksma jam būdavo grįžti į tuščius namus ir 
gamintis valgį... Ką jūs galvojate, ponas 
komisare?.. 

- Nežinau. 

Vyriškis atrodė nustebęs. Aukštas po- 
licijos pareigūnas neturi tvirtos nuomonės! Tai 
pranoko jo supratimą. 

- Jūs negalvojate, kad jis kaltas? 

- Iki šiol nėra tam įrodymų, kaip ir 
priešingai. 

- Ar manote, jog ta moteris jam tiko?... 
Kai atsivedė ją parodyti, toji nepasivargino 
net suknelės apsivilkti; atėjo su kelnėm, 
numintais batais... Net susišukavusi nebuvo... 
Tiesa, ir kitų tokių matai gatvėse... 

Stojo gan ilga tyla, kurios metu 
ponas Rikenas neryžtingai žvilgčiojo į komi- 
sarą. Galop išsitraukė iš kišenės aptriušusią 
piniginę, išsiėmė iš jos kelis šimto frankų 
banknotus. 

- Geriau aš pas jį neisiu... Jei norės 
su manim susitikti, žino, kur aš gyvenu... 
Manau, jis ir vėl be skatiko kišenėje... Gal 
prireiks pinigų geram advokatui pasamdyti... 

Pauzė. Klausimas. 

- Turite vaikų, ponas komisare? 

- Deja, ne. 

- Jis neturi pasijusti visų apleistas... 
Kad ir padarė - jeigu padarė ką nors bloga, - 
jis už tai neatsako... Pasakykite, jog taip aš ir 
galvoju... Pasakykite, kad gali grįžti namo kada 
panorėjęs... Aš neverčiu... Suprantu... 

Megrė susijaudinęs žiūrėjo į bank- 
notus, kuriuos didelė pūslėta ranka kva- 
dratiniais nagais pastūmėjo per stalą. 

- Galų gale... - atsiduso tėvas, kelda- 
masis ir maigydamas kepurę. - Jei gerai 
suprantu, dar galiu viltis, jog jis nekaltas... 
Matote, aš tuo tvirtai tikiu. Kad ir ką sakytų 
laikraštis, man nelenda į galvą, kad jis būtų 
padaręs tokį dalyką... 

Komisaras jį išlydėjo, paspaudė ran- 
ką, kurią šisai neryžtingai ištiesė. 

- Galiu turėti vilties? 

- Niekada nereikia jos prarasti. 

Likęs vienas, jis buvo beskambinąs 
daktarui Pardonui, bet susilaikė. Mielai būtų 
su juo paplepėjęs, šio to paklausęs. Aišku, 
Pardonas nebuvo psichiatras. Ir ne profe- 
sionalus psichologas. 

Bet, ilgai dirbęs viename miesto kvar- 
tale gydytoju, buvo visko matęs, ir dažnai jo 
požiūris sutvirtindavo Megrė susidarytą nuo- 
monę. 

Šiuo metu Pardonas savo kabinete; 
laukiamajame sėdi koks dvidešimt pacientų. 
Jie susitiks tik ateinančią savaitę, prie pietų 
stalo, kaip kiekvieną mėnesį. 

Keista - staiga, be jokios aiškios prie- 

žasties, jį apniko kankinantis vienatvės pojū- 
tis. 

Jis tėra tik sudėtinė dalis painioje 
Teisingumo mašinoje; turi savo paslaugoms 
specialistų, inspektorių, telefoną, telegrafą, 
kokių panorėjęs bendradarbių; aukščiau jo 
- prokuratūra, tardytojas ir - galutiniam nuo- 
sprendžiui - teisėjai ir Prisiekusiųjų teis- 
mas. 

Tad kodėl jis jaučiasi atsakingas? 
Jam atrodė, jog nuo jo priklauso Žmogaus 
likimas, dar nežinojo, kieno - vyro ar moters. 
To, kuris paėmė iš baltai dažytos komodos 
stalčiaus pistoletą ir iššovė į Sofi. 

Jam nuo pat pradžių įsirėžė viena 
detalė, kurios dar nesugebėjo paaiškint. Retai 
būna, kad ginčo metu ar susijaudinimo 
akimirką kas nors taikytų į galvą. 

Netgi savs:gynos atveju refleksas 
verčia šauti į krūtinę, ir tik profesionalai šau- 
na į pilvą, žinodami, jog auka retai lieka 
gyva. | | 

Zudikas maždaug iš metro atstumo 
nutaikė į galvą... Kad pagalvotų, jog tai 
savižudybė? 

Ne, nes jis paliko ginklą vienbutyje... 
Bent taip atrodė, jei galima tikėti Rikenu... 

Pora grįžta apie dešimtą... Jam reikia 
pinigų... Priešingai nei visada, Fransisas 
palieka žmoną Sen Sarlio gatvėje, o pats 
tuo tarpu leidžiasi ieškoti Kariuso ar kito 
draugo, kuris galėtų paskolinti du tūkstančius 
frankų... 

Kodėl jis laukė šitos nakties, jei pinigai 
turėjo būti įmokėti kitą rytą? 

Jis grįžta į “Senąjį spaustuvą"', praveria 
duris, pažiūri, ar atėjo prodiuseris... 

Tuo metu Kariusas jau Frankfurte - da- 
bar tai tikrinama Orli. Apie savo Kalionę jis 
nepasakė nei Bobui, nei jokiam kitam mažosios 
šutvės nariui... 

Nora, priešingai, yra Paryžiuje... Ne 
savo bute '"Rafaelyje", kaip teigė iš ryto, 
nes šveicoriaus registracijos knyga byloja ką 
kita. 

Kodėl ji sumelavo? Ar Kariusas žinojo, 
kad jos r=buvo viešbutyje? Ar neskambino jai 
iš Frankfurto? 

Sučirškė telefonas. 

- Alio... Daktaras Delaplankas... Aš 
jungiu? 

- Prašom... Alio!.. 

- *4agrė?.. Atleiskite, kad trukdau, bet 
mane nuo pat ryto kamuoja vienas dalykas... 
Nerašiau apie tai raporte, nes tai gana ne- 
apibrėžta... Skrodimo metu aptikau ant mirusios 
riešų neryškias žymes, lyg kas būtų juos 
smarkiai suspaudęs... Tai ne kraujosrūvos 
tikrąja to žodžio prasme... 

- Klausau. 

- Tai ir viskas... Netvirtinu, kad būta 
kovos, bet per daug nenustebčiau... Gana 
auką už riešų. .ir pastumia... Ji galėjo nuvirsti 
ant sofos, keltis, ir tą akimirką, kai dar nespėjo 
atsistoti ant kojų, į ją turbūt šovė... Tai paaiš- 
kintų, kodėl kulka atsimušė nuo sienos maž- 
daug per metrą dvidešimt nuo žemės, o jei 
jaunoji moteris būtų stovėjusi... 

- Suprantu. Mėlynės vos įžiūrimos? 

- Tik viena žymė truputį ryškesnė už 
kitas... Gal tai nykščio atspaudas, bet nieko 
negaliu tvirtinti. Štai kodėl neįmanoma išdėstyti 
oficialiai... Galgi iš to ką nors išpešite... 

- Tiek, kiek turiu duomenų - iš visko 
privalau ką nors išpešti. Ačiū, daktare. 

Žanvjė tylėdamas stovėjo tarpduryje. 


**k+i 


Megrė sugrįžo į Grenelės kvartalą, šįsyk 
vienas, užsispyręs, lyg būtų galynėjęsi jis ir 
Grenelė. Pasivaikščiojo Senos pakrante, sustojo 
keturiasdešimt metrų aukščiau srovės nuo Bir 
Akemo tilto, ten, kur į Seną buvo įmestas ir 
ištrauktas pistoletas, po to pasuko didelio naujo 
pastato Grenelės bulvare link. 

Galiausiai įėjo, pasibeldė į įstiklintą 
durininkės būstą. Durininkė buvo jauna, pa- 
traukli ir turėjo mažutę šviesią svetainę. 

Parodęs savo žetoną, Megrė paklau- 


sė: 

- Jums pavesta rinkti iš nuomininkų 
pinigus? 

- Taip, ponas komisare. 

- Jūs, aišku, pažįstate Fransua Rike- 
ną? 


- Jie gyvena kieme ir retai pro čia 
praeina... Noriu pasakyti - praeidavo... Bent jau 
jis; man sakė, kad jis grįžo... O ji... Aišku, 
pažinojau, buvo ne itin malonu nuolat reikalauti 
pinigų... Sausį jie paprašė mėnesiui atidėti 
terminą, paskui, vasario penkioliktą, ir vėl... 
Savininkas nusprendė išmest juos iš buto, jei 

nesumokės kovo penkioliktą už du pavėluotus 
ketvirčius. 

- Ir nesumokėjo? 

- Penkiolikta buvo užvakar... 

Trečiadienį... 

- Ar nesunerimote jų nebematyda- 
ma? 

- Aš ir nesitikėjau, kad jie sumokės... 
Iš ryto jis nebuvo atėjęs. pasiimti korespon- 
dencijos; tariau, jog nenori manęs susitikti... 
Be to, nedaug laiškų jie ir tegaudavo... Dau- 
giau prospektų ir žurnalų, kuriuos jis buvo 
užsiprenumeravęs... Po pietų nuėjusi pasi- 
beldžiau į jų duris; niekas neatsakė... ket- 
virtadienio rytą vėl pasibeldžiau, ir kadangi 
vis niekas neatsakė, paklausiau vienos 
gyventojos, ar ši nieko. negirdėjusi... Net 
pamaniau, kad jie gal bus slapta išsi- 
kraustę iš buto... Padaryti tai būtų nesunku, 
nes jėjimas į Sen Šarlio gatvę visą laiką 
atviras... 

- Ką jūs manote apie Rikeną? 

- Nelabai juo domėjausi... Kart- 
kartėmis gyventojai pasiskųsdavo, kad jie 
leisdavę muziką ar iki paryčių linksimindavęsi 
su draugais, tačiau ir kiti name to nevengia, 
ypač jaunimas... Jis buvo panašus į meni- 
ninką... 

- O ji? 

- Kaip čia pasakius? Jie vos galą su 
galu sudūrė... Toks gyvenimas ne itin 
linksmas dalykas... Ar tikrai ji nenusižu- 
dė?.. 

Jis nesužinojo nieko nauja, - per daug 
sužinoti ir nesistengė. Slankiojo, dairėsi po 

aplinkines gatves, namus, atvirus langus, 
krautuvėlių vidų. 

Septintą valandą pastūmėjo “Senojo 
spaustuvo"' duris ir bemaž nusivylė, kad ne- 
išvydo Fernandos, tupinčios ant savo tabure- 
tės. 

Prie vieno staliuko Bobas Mandilis 
skaitė vakarinį laikraštį, tuo tarpu garso- 
nas baigė dengti stalus - ant kiekvienos 
languotos staltiesės statė po krištolinę taurę 
su rože. 

- A!.. Komisaras... 

Bobas pakilo, priėjęs paspaudė Meg- 
rė ranką. 

- Nagi? Ką aptikot?.. Žurnalistai ne- 
patenkinti... Sako, jog šita byla apgaubiama 
paslaptimi ir jie laikomi nuošalyje... 

- Paprasčiausiai neturime i- pasa- 
kyti. 

- Ar teisybė, kad paleidote Fransi- 
są? 

-Jis iš viso nebuvo įkalintas, ir gali 
daryti ką tinkamas. Kas jums sakė? 

- Jugė, fotografas, kur gyvena ta- 
me pat name, penktame aukšte. Tas, kur 
turi jau dvi žmonas ir įtaisė vaiką trečiajai... 
Pamatė per kiemą namo grįžtantį Fransisą... 
Stebiuosi, kad jis neatėjo pas mane... Saky- 
kite, ar jis turi pinigų?.. 

- Daviau jam dvidešimt frankų, kad 
pavalgytų, ir autobusui... 

- Tuomet jis netrukus pasirodys... 
Nebent užsuko į savo laikraštį, o kasoje per 
stebuklą atsirado pinigų... Tarpais ir taip 
atsitinka... 

- Ar trečiadienio vakarą nematėte No- 
ros? 

- Ne, ji nebuvo atėjus... Beje, neprisi- 
menu, kad kada būčiau matęs ja be Kariuso... 
Jis buvo išvykęs... 

- Taip, į Vokietiją. Ji kažkur buvo viena. 
Svarstau, kur galėjo eiti. 

- Ji nesakė? 

- Sakosi grįžusi į "Rafaelį" apie devin- 
tą. 

- Tai netiesa? 

. Šveicoriaus registracijos knygoje 
nurodyta, jog buvo po vienuolikos. 

- Įdomu... 

Bobas šypsojosi savo įprastine ironiš- 
ka šypsena, kuri tarsi pabrėždavo jo sustingusį 
veidą. 

- Jums linksma? 

- Prisipažinkite, kad Kariusas būtų 
užsidirbęs, ko vertas!.. Pats nesivaržydamas 
naudojasi kiekviena proga... Juokinga būtų, 
jei Nora savo ruožtu... Ir vis dėlto iš jos šito 
nesitikiu... 

- Nes jinai myli jį? 

- Ne, nes ji pernelyg protinga ir šalta. 
Nerizikuotų visko prarasti dėl nuotykio, net ir 
su Žžaviausiu vyriškiu, dabar, kai ji taip arti 
tikslo. 

- Galbūt ji ne taip arti tikslo, kaip 
manote? 

- Ką norite pasakyti? 

- Kariusas nuolat susitikinėdavo su 
Sofi bute, kurį buvo išnuomojęs šiam tikslui 
Pranciškaus I-ojo gatvėje. 

- Reikalas toks. rimtas? 

- Jis taip sako. Netgi tvirtina, kad ji 
turėjusi kino žvaigždės duomenų ir būtų netru- 
kus ja tapusi. 

- Jūs rimtai? Kariusas, kuris... Bet juk 
tokių mergiūkščių devynios galybės... Perei- 
kite vien Eliziejaus laukais, ir prisirinksite jų 
tiek, kad užkimšite jomis viso pasaulio ekra- 
nus... 

- Nora žinojo apie jų santykius. 

- Tada aš jau nieko nebesuprantu... 
Tiesa, jei man reikėtų permanyti savo klientų 
širdies reikalus, jau ir opų turėčiau... Tad 
eikite ir papasakokite visa tai mano Žmonai... 
Ji supyks ant jūsų, jei nepalinkėsite labučio 
jos virtuvėje... Ji jus įsimylėjusi... Ar nenorit 
išgerti taurelės?.. 

- Tuojau... | 

Virtuvė buvo didesnė, modernesnė, 
negu jis galvojo. Kaip ir tikėjosi, prieš 
išttesdama ranką, Roza nusišluostė ją į 
prikyštę. 

- Tai nusprendėte įį paleisti? 

- Jūs stebitės? 

- Nežinau... Kiekvienas atsineša čionai 
savo nuomonėlę... Vieniems - nusikaltimą pa- 
darė Fransisas iš pavydo... Kitiems - meilužis, 
kurio ji norėjo atsikratyti... Galų gale dar kitiems 
- tai moters kerštas... 

- Noros? 

- Kas jums sakė? 

- Tarp Kariuso ir Sofi buvo užsimezgęs 
rimtas romanas... Nora žinojo... Jis ketino ją 
išgarsinti... 

- Ar tikrai? O gal jūs fantazuojate, kad 
patrauktumėt mane už liežuvio? 


156 


- Tikrai. Jus tai stebina? 

- Mane?.. Manęs jau senokai niekas 
nestebina... Jei įsisuktumėte kaip aš į šį biz- 
nį... 

Jai ir į galvą neatėjo, kad kriminalinė 
policija šiek tiek pažįsta Žmones. 

- Tiktai, jei šovė Nora, mielasis komi- 
sare, jums bus sunku įrodyti, nes ji tiek 
klastinga, kad visus jus į maišą sukiš... Čia 
valgysite?.. Turiu antytę su apelsinais. Prieš 
ją galiu pasiūlyti porą trejetą tuzinų moliuskų 
-ką tik gavau iš La Rošelės... Juos man 
siunčia motina... Ė, taip!... Ji persirito per 
septyniasdešimt penkerius, o kas rytas būna 
turguje... 

Pasirodė su savo žmona Jugė, foto- 
grafas. Rausvas naivaus veido vaikinas, links- 
mos išvaizdos, galėjai dievažytis, kad jis 
didžiuojasi, rodydamasis su moterimi, septintą 
mėnesį nėščia. 

O - Jūs pažįstami?.. Komisaras Megrė... 
Žakas Jugė... Jo draugė... 

- Zoslina... - patikslino fotografas, lyg 
jam būtų svarbu ar malonu ištarti tą poetišką 
vardą. 

Ir perdėtai paslaugiai, atrodė net, kad 
šaiposi iš jos, paklausė: 

- Ką gersi, mieloji? 

Jis šokinėjo aplink ją, žvelgė šiltu, 
švelniu žvilgsniu, tarsi sakė kitiems: “Matote, 
aš įsimylėjęs ir dėl to nesigėdiju... Mes 
mylėjomės... Laukiame kūdikio... Mes 
laimingi... Ir mums vis tiek, jei atrodome 
jums juokingi". 

- Ką gersite, vaikeliai? 

- Sulčių Žoslinai... Man portveino... 

- O jūs, ponas Megrė? 

- Bokalą alaus. 

- Fransisas neatėjo? 

- Turite čia pasimatymą? 

- Ne, bet, man rodos, jis norės vėl 
susitikti su savo bičiuliais... Bent jau tam, jog 
parodytų - štai aš laisvas, manęs neįstengė 
suimti... Toks jau jis... 

- Jums atrodė, kad mes ruošiamės įj 
įkalinti? 

- Nežinau... Sunku nuspėti, ką darys 
policija... 

- Manote, kad jis nužudė savo žmo- 
ną? 

- Ne taip svarbu - ar jis, ar kas ki- 
tas!.. Ji mirusi, taip?.. Jeigu ją nužudė 
Fransisas, vadinasi, turėjo rimtų priežas- 
čių... 

- Kokių, jūsų nuomone? 

- Nežinau... Galbūt ji jam įgriso?.. Gal 
kėlė scenas?.. Arba jį apgaudinėjo?.. Zmo- 
nėms reiktų leisti gyventi kaip jiems patinka, 
ar ne, mieloji?.. 

Pasirodė lankytojų - tai nebuvo nuola- 
tiniai klientai, jie nesiryžo, prie kurio staliuko 
eiti. 

- Trise? 

Iš tiesų, jėjo pagyvenusi pora ir jauna 
mergina. Ė 

- Prašom čionai... 

Vyko didysis Bobo vaidinimas: me- 
niu, pašnibždom ištarti patarimai, pagiria- 
masis žodis baltam Šarantų vynui, šiupi- 
niui... 

Kartais jis pamerkdavo savo bend- 
rams, likusiems prie baro. 

Štai tuomet ir jėjo Rikenas, staiga 
stabtelėjo, pastebėjęs komisarą su Jugė ir 
nėščiąja mergina. 

- O štai ir tu! - šūktelėjo fotografas. - 
Tai kas gi tau nutiko? Manėme, kad jau esi 
tamsaus kalėjimo gelmėse... 

Fransisas stengėsi išspausti šypse- 
ną. 

- Matai, aš čia... Labas vakaras, 
Žoslina... Ar dėl manęs atėjote, komisa- 
re? 

- Šiuo metu dėl anties su apelsi- 
nais... 

- Ką gersi? - priėjęs paklausė Bobas, 
kuris perdavė užsakymą garsonui. 

- Portveino, taip? 

Jis dvejojo: 

- Ne... Škotiško viskio... Nebent mano 
skolų lentelė pasirodys tau per ilga... 

- Šiandien dar duodu skolon... 

- O rytoj? 

- Priklausys nuo komisaro... 

P*- prėtruputį išmušė iš vėžių pokalbio 
tonas, tačiau jis nutuokė, jog šutvė mėgstanti 
tokius sąmojus. 

- Buvote užėjęs į redakciją? - paklausė 
jis Rikeną. 

- Taip... Iš kur žinote?.. 

- Juk jums reikėjo pinigų... 

- Gavau tik šimto frankų avansą iš to, 
ką jie man skolingi... 

- O Kariusas? 

- Pas jį nebuvau... 

- Ir vis dėlto ieškojote jo trečiadienio 
vakarą, paskui beveik visą naktį. 

- Dabar jau nebe trečiadienis... 

- Tiesą sakant, - įsiterpė fotografas, - 
Kariusą aš mačiau... Buvau nuėjęs į studiją, 
jis bandė man nepažįstamą mergiotę... Net 
paprašė padaryti nuotraukų... 

- Mergiotės? 

Megrė svarstė, ar nėra jis prašęs foto- 
grafuoti ir Sofi. 

- Jis vakarieniauja čia... Bent toks 
buvo jo ketinimas trečią valandą popiet, 
bet niekad nežinai, kas jam šaus į galvą... 
Ypač Norai... Tiesa, buvau susitikęs ir No- 
rą... 

- Šiandien? 

- Prieš porą trejetą dienų... Tokioj 
vietoj, kur nesitikėjau jos rasti... Viename Sen 
Žermeno de Prė kabarete, kur beje, renkasi 
tik jaunikliai... 

- Kada? - pasiteiravo Megrė, staiga 
suklusęs. 

- Palaukite... Šiandien šeštadienis... 
Penktadienį... Ketvirtadienį... Ne... Ketvir- 
tadienį buvau baleto premjeroje... Tre- 
čiadienį... reikėjo nuotraukų straipsniui apie 
jaunimą iki dvidešimties... Kažkas nurodė tą 
kabaretą... 

- Kelintą valandą tai buvo? 

- Apie dešimtą... Taip, aš turbūt atėjau 
dešimtą... Žoslina buvo su manim... Kaip 
manai, mieloji?.. Buvo dešimta, ar ne?.. Skurdi 
skylė, bet vaizdinga, - visi vaikinai gaurais iki 
pečių. 

- Ji jus matė? 

- Nemanau... Sėdėjo kampe su ža- 
liūku, kuriam jau tikrai nebe dvidešimti... Įtariu, 
jog tai buvo savininkas; jie, atrodo, rimtai 
ginčijosi... | 

- Ilgai ji ten buvo? 

- Įsmukau į porą trejetą kambarių, 
kur veik visi šoko... Galų gale, jeigu tai 
vadinasi šokiu... Darė ką išmanydami, sulipę 
vienas su kitu... Mačiau ją dar kartą kitą, 
per galvas ir pečius... Jie vis ginčijosi... 
Tas tipas išsitraukė iš kišenės pieštuką ir 
rašinėjo skaičius ant popieriaus skiautės... 
Juokas ima, kai pagalvoji... Jau ir kasdieni- 
niam gyvenime ji ne itin reali... Bet 
tenai, tame stulbinančiame pasaulyje, tik- 
rai būtų buvę verta fotoaparatu spragtelė- 
ti... 

- Tu jos nenutotografavai? 

- Ne toks aš kvailas!.. Nenoriu 
užsitraukti tėtušio Kariuso nemalonės... 
Gera pusė mano bitšteksų priklauso nuo 
jo... 

Megrė užsisakydamas pasakė: 

- Dar vieną alaus, Bobai... 

Jo balsas, laikysena visiškai pasikei- 
tė. 

- Ar galėtumėte rezervuoti man tą 
kampą, kur vakar sėdėjau? 

- Nevalgysite su mumis? - nusistebėjo 
fotografas. 

- Kitą kartą. 

Megrė reikėjo pabūti vienam, pamąs- 
tyti. Visai atsitiktinai visos jo mintys, kurias 
buvo surikiavęs, dar kartą susijaukė, ir dabar 
jau nebeliko nieko tikro. 


161 


Fransisas vogčiomis neramiai žval- 
gėsi į jį. Bobas taip pat pastebėjo įvykusią 
permainą. 

- Atrodo, nustebote, kad Nora lankosi 
tokioje vietoje kaip toji... 

Bet komisaras, atsisukęs į Jugė, 
paklausė: 

- Kaip vadinasi tas kabaretas? 

- Ir jūs užsigeidėt pastudijuoti bit- 
nikus?.. Palaukite... Iškaba ne itin originali... 
Turbūt egzistuoja dar nuo tų laikų, kai ten 
tebuvo valkatų bistro... “Pikų tūzas"'... Taip... 
] kairę, kai kyli... 

Megrė išlenkė savo bokalą. 

- Pasaugokit man mano kampelį, - 
pakartojo. 

Po poros minučių jis jau važiavo taksi 
į Kontreskarpą. 

Dienos šviesoje patalpa atrodė blausi. 
Tebuvo trys gauruoti klientai bei mergina 
vyriško kirpimo švarku ir kelnėmis - ji rūkė 
mažutį cigarą. Iš kito kambario išniro tipas 
sportiniu megztiniu ir, nepatikliai žiūrėdamas, 
atsistojo už baro. 

- Ką užsisakysite? 

- Vieną alaus, - automatiškai pratarė 
Megrė. 

- O daugiau? 

- Nieko. 

- Jokių klausimų? 

- Ką norite pasakyti? 

- Kad aš ne vakar gimęs, ir komisa- 
ras Megrė čia užeina ne todėl, kas jį troš- 
kina. Taigi laukiu, noriu pažiūrėt, kuo čia 
kvepia. 

Vyriškis šaipydamasis įsipylė taure- 
lę. 

- Trečiadienio vakarą kažkas buvo pas 
jus atėjęs. 

- Koks šimtas kažkokių, jei leisite jus 
pataisyti. 

- Turiu omenyje moterį, su kuria ilgai 
šnekėjotės. 

- Pusė jų buvo moterų, ir aš su 
kai kuriomis iš jų šnekėjausi, kaip 
sakote. 

- Nora. 

- Ak, štai kas. Nair ką?.. 

- Ką ji Čia veikė? 

- Tą, ko ateina ir ką čia veikia maždaug 
kartą per mėnesį. 

- Tai yra? 

- Pareikalauti apskaitos. 

- Todėl kad?.. 

„ Apstulbęs Megrė suvokė tiesą, dar iki 
vyriškis ją atskleidė. 

- Todėl, kad ji šeimininkė, nagi 
taip, ponas komisare!.. Netrimituoja to nuo 
kiekvieno stogo... Nemanau, kad tėtušis Ka- 
riusas žinotų... Kiekvienas turi teisę įdėti 
savo pinigus, kur tinkamas, ar ne? O aš 
aš jums nieko nesakiau... Jūs man pasakoja- 
te istoriją, 0 aš nesakau nei taip, nei ne... 
Net jei paklausite, ar ji turi kitų panašių ka- 
baretų... 

Megrė klausiamai žiūrėjo, 0 vyriškis 
mirkčiojo patvirtindamas. 

- Yra Žmonių, kurie užuodžia, iš kur 
vėjas pučia... - baigė jis atsainiai... - Ne visada 
tie, kurie tariasi gudrūs esą, geriausiai 

investuoja kapitalą... Su tokiais trim kabaretais 
kaip šis jau po metų aš, viską metęs, ramiai 
leisčiau dienas Rivjeroje... Tad su dešimčia, iš 
kurių kai kurie Pigalyje ir vienas Eliziejaus 
laukuose... 


VII skyrius 


Kai Megrė įžengė į "Senąjį spaustuvą", 
trys stalai buvo sustumti draugėn, o būrelis 
pradėjęs drauge vakarieniauti. Pastebėjęs komi- 
sarą, Kariusas pakilo ir pasuko prie jo su 
languota servetėle rankoje. 

- Tikiuosi, kad padarysite mums 
malonumą ir prisidėsite prie mūsų?.. 

- Nepalaikykit už bloga, bet aš geriau 
pavalgysiu savo kamputyje. 

- Bijote sėstis prie vieno stalo su tuo, 
ką turėsite anksčiau ar vėliau suimti? - jis 
žiūrėjo tiesiai Megrė į akis. - Juk labai galimas 
dalykas, ar ne, kad vargšės Sofi žudikas šįvakar 
yra tarp mūsų?.. Pagaliau!.. Kaip norit.. 
Prašome bent jau ateiti išgerti su mumis arman- 
jako... 

Bobas palydėjo komisarą prie staliuko 
kertėje, šalia prieangio durų; jiz užsisakė 
moliuskų bei antytę su apelsinais, kuriuos buvo 
pasiūliusi Rcza. 

Megrė matė: jie sėdėjo vienas greta 
«it2, dviem eilėm. Iš pirmo žvilgsnio žuvo aišku, 
<24 svarbiausias asmuo Šia Keriusas. Jo 
s'gesys, iaikvsena, gestai, balsas, žvilgsnis buvo 
rokie, kokie esti Žmogaus, suvokiančio savo 
vertę ir pranašumą. 

Rikenas atsisėdo priešais : iarsi Ne- 
"orom ir tik puse lūpų isitercdavo  okalbį. 2 
Jeamenas Buvo su jauna moterim, k: 16s Megrė 
LA recažinojo, gan biankia Data, 65 

rinėjo paeiliui savo bendrus ir tik kažką suniur- 
nėdavo, kai jo ko paklausdavo. 

Prodiuseriui dažniausiai atsakydavo 
Jugė, fotografas. Atrodė puikios formos ir 
patenkinto savininko žvilgsniu tebedirsčiojo į 
romiosios Žoslinos pilvą. 

Sekti jų pokalbį iš tolo buvo nejįma- 
noma. Tačiau iš sakinių nuotrupų, šūksnių, 
veidų išraiškos Megrė daugmaž pavyko atkurti 
jo prasmę. 

- Pažiūrėsim, kieno dabar bus eilė... - 
taip ar maždaug taip ištarė pokštininkas 
fotografas. 

Ir jo Žvilgsnis tuo metu nukrypo į 
komisarą. | 

- Jis mus stebi... Nuodugniai tyrinė- 
ja... Dabar, kai išpešė iš Fransiso viską, 
ką buvo galima išpešti, imsis kito... Jei ir 
toliau sėdėsi toks surūgęs, Dramenai, tai būsi 
tu... 

Paskiri vakarieniautojai, kurie juos 
stebėjo iš tolo, pavydėjo jiems linksmybės. 
Kariusas užsakė du butelius šampano; dabar 
jie šalo sidabriniuose kibirėliuose. Kartais Bo- 
bas pats prieidavo prie stalo ir pripildydavo 
taures. 

Rikenas daug gėrė. Jis ir gėrė dau- 
giausia ir nėsyk nenusišypsojo iš fotografo 
pokštų, kurie anaiptol nebuvo geriausio sko- 
nio. 

- Laikykis natūraliai, Fransisai... Ne- 
pamiršk - Dievo akis įsmeigta į tave... 

Šie žodžiai buvo taikomi Megrė. Ar 
kitais vakarais susibūrę jie būdavo linksmes- 
ni? 

Kariusas išsijuosęs padėjo Jugė mažinti 
įtampą. O Nora žvelgė į juos iš eilės savo lediniu 
žvilgsniu. 

Iš esmės ši vakarienė buvo nykti; visi 
stokojo natūralumo, turbūt iš dalies dėl to, jog 
jautė greta komisarą. 

- Lažinuosi, vieną gražią dieną tu iš to 
sukurpsi filmą, kurį pastatys mūsų mielas 
draugas Kariusas... Visos dramos taip 5aigia- 
Si... 

- Ar nenutilsi? 

- Atsiprašau... Nežinojau, kad tu... 

Buvo blogiau, kai prie stalo įsivieš- 
pataudavo tyla. Po teisybei, jų nesiejo jokia 
bičiulystė. Jie vienas kito nepasirinko. Kiek- 
vienas turėjo grynai savo priežasčių būti 
čia. 

Ar nepriklauso visi jie nuo Kariuso? 
Pirmiausia Nora, kuri milmina iš jo pinigus ir 
perka naktines užeigas. Ji anaiptol nėra tikra, 
kad jis vieną gražią dieną ją ves, ir todėl linkusi 
apsidrausti. 

Ar jis tai nuvokia? Ar mano, kad jį myli 
dėl jo paties? 

Abejotina. Jis - realistas. Jam reikia 
draugės; šiuo metu ji dar neblogai tenkina 
jo reikalavimus. Matyt, jam nėra nemalonu, 
kad ji vaizdi ir traukia akį visur, kur jiedu pasiro- 
do. 

Kariusas ir jo draugė... Nora... Keistas 
egzempliorius... 

Kodėl ne? Tačiau jis juk tapo Sofi 
meilužiu ir planavo padaryti ją kino žvaigž- 
de. 

Tai reiškia, kad jis atsikratys No- 

ra... Prieš ją jis turėjo kitų... Ir turės pas- 
kui. 

Dramenas eina per gyvenimą, neš- 
damasis galvoje nebaigtus scenarijus, kuriems 
gyvybę gali įkvėpti Kariusas... Su sąlyga, kad 
patikės jo talentu... 

Fransiso atvejis tas pats, skirtumas tėra, 
kad jis ne toks nuolankus, ne toks kantrus, 
paprastai tampa agresyvus, kai išgeria keletą 
stikliukų... 

O Maki gromuliuoja mintis vienas pats 
sau... Jo skulptūrų dar niekas neperka... Kol 
jomis susidomės pirkliai, jis piešia geras ar 
biogas dekoracijas, Kariusui ar kam kitam, 
patenkintas, kad nereikia mokėti už pietus - 
tada dvigubai tiek prisikerta ir užsisako bran- 
giausių patiekalų... 

Fotografas, tasai... Megrė nebe taip 
Iengva buvo perkąsti jo fizionomiją... Iš pirmo 
žvilgsnio jo nepastebi... Beveik visose kom- 
panijose, kurios dažnai susitinka, atsiranda toks 
naivuolis didelėm šviesiom akim, krečiantis 
pokštus... Jo tariamas naivumas leidžia jam 
kišti kur nereikia savo dvylekį, drėbtelėti kart- 
kartėmis nemalonią tiesą, kas nebūtų leidžiama 
kitam... 

Netgi jo amatas daro jį kažkokį nereikš- 
mingą... Juokiamasi iš jo ir jo nuolat nėščių 
moterų... 

Šluostydamasi rankas, Roza atėjo pa- 
žiūrėti, ar visi patenkinti, ir stačiomis sutiko išgerti 
taurę šampano. 

Bobas tarpais išdygdavo priešais Meg- 
rė. 

- Stengiasi iš paskutiniųjų... - sušnibž- 
dėdavo nusimanančiai. 

Trūko Sofi. Visi tai juto. Kaip tokiom 
aplinkybėm elgdavosi Sofi? 

Tikriausiai būdavo pasipūtusi arba 
drovi, tačiau suvokė, jog ji yra šutvės turčiaus, 
Kariuso - prodiuserio, susidomėjimo objektas. 
Ar ji dar nebuvo su juo susitikus tą pat popietę 
Pranciškaus I-ojo gatvės butuke? 

“- Kantrybės, katyte... Aš rūpinuosi 
tavimi... 

- O Nora?.. 

- Ilgai nebetruks... Aš ją ruošiu... Bus, 
kas bus... 

- Fransisas? 

- Pradžioj užsigaus, kad tau pasisekė 
anksčiau už jį ir kad tu daug uždirbi... 
Pripras... Duosiu jam vadovauti filmui... 
Paskui, vieną gražią dieną, kai situacija 
pribręs, galėsi paprašyti skyrybų..." 

Ar taip viskas ir vyksta? Kariusui jie 
taip pat reikalingi. Juk iš to jaunųjų garsinimo 
jis daugiausia ir uždirba. Apsuptas “Senajame 
spaustuve'' tokios savotiškos palydos, jis 
ryškiau pajunta savo svarbą, nei vakarie- 
niaudamas su turtingesniais ir įtakingesniais 
už jį piniguočiais. 

Bobas, nešęs prie didžiojo stalo dar 
du butelius, mirktelėjo komisarui. Rikenas, 
kurį erzino fotografo juokai, sausai atsakinėjo. 
Galima nuspėti, kad netrukus netekęs kantry- 
bės jis pakils ir išeis sau vienui vienas. Dabar 
dar nedrįsta, kramto žąslus. 

O iš tiesų greičiausiai vienas jų 
nužudė Sofi, ir Megrė, kuriam nuo karščio 
kraujas mušė į galvą, atidžiai stebėjo jų 
veidus. 

Kariusas trečiadienio vakarą praleido 
Frankfurte - tai buvo patvirtinta Orli aerouos- 
te. Nora tarp dešimtos ir vienuoliktos ginčijosi 
dėl skaičių įjelektrintoje “Pikų tūzo" atmosfe- 
roje. 

Maki?.. Bet kam jis būtų žudęs?.. Per- 
gulėjo su Sofi - atsitiktinai, nes ji to iš jo 
tikėjosi, kaip, atrodo, tikėdavosi iš visų jų 
draugų. Šitokiu būdu padrąsindavo save, 
įrodydavo sau, kad turi žavesio, kad yra 
ne šiaip sau dėl kino pasimaišiusi mergiūkš- 
tė. 

Jugė?.. Jis jau turi tris Žmonas... 
Savotiška manija, regis, - kaip ir įtaisyti joms 
vaikų... Kažin, kaip jis sukasi, kad išmaitintų 
tuos įvairiausius jauniklius... 

O Fransisas... 

Megrė dar kartą pergalvojo, kaip Ri- 
kenas praleido laiką... Jis grįžta į Sen Šarlio 
gatvę pie dešimtą valandą... Jam skubiai 
prireikia pinigų... Tikėjosi sutikti “Senajame 
spaustuve'' Kariusą, bet Kariuso tenai nėra... 
Bobas nuo šio reikalo nusišalino, nes tokia suma 
jam per didelė... 

Sofi jis palieka namuose... 

Kodėl - juk paprastai jis visur tampo 
žmoną su savim? 

„Ne! - garsiai sušuko fotografas. - Ne 
čia, Zoslina... Dar ne laikas miegoti... 

Ir jis paaiškino jiems, kad pastojusi ji 
tolydžio visur užmiega. 

- Vienos reikalauja marinuotų agurkė- 
lių, kitos šveičia kiaulės kojas, veršio gal- 
vas... O ji miega... Ne tik miega, bet ir knar- 
kia... 

Megrė tuo nesidomėjo, jis stengėsi 
mintyse peržvelgti, kur bastėsi Rikenas tą naktį 
iki tol, kol nudžiovė jo piniginę Tamplio gatvėje, 
ant autobuso platformos. 

Rikenas nepasiliko sau nė santimo... 
Rikenas jam paskambino ir pasakė, kad... 

Jis prisikimšo pypkę, užsidegė. Atrodė, 
jog ir jis snūduriuoja savo kampe, priešais 
puodelį kavos. 

- Gal ateitumėt išgert su mumis pasku- 
tinę taurelę, komisare? 

Vėl Kariusas... Megrė nusprendė nueiti, 
minutėlę su jais pasėdėti... 

- Nagi, - pajuokavo Jugė, - tai ką 
suimate?.. Tikrai įspūdinga, žinoma, kad jūs 
sėdit šalia ir nė minutėlę nenuleidžiat akių nuo 
mūsų fizionomijų... Tarpais man net ima rodytis, 
kad aš nusikaltėlis... 

Rikenas taip blogai atrodė, jog niekas 
nenustebo, kai jis skubiai pakilo nuo stalo ir 
puolė tualeto link. 

- Teisės gerti turėtų būti išduodamos, 
kaip kad išduodamos vairuotojo teisės... - susi- 
mąstęs pratarė Maki. 

Skulptorius tikrai lengvai būtų gavęs 
tas teises, nes jis lenkė taurę po taūrės, ir 
vienintelis to gėrimo efektas buvo sublizgusios 
akys ir plytinė veido spalva. 

- Kiekvieną kartą jam tas pats... 

- Į jūsų sveikatą, ponas Megrė... - 
pasakė Kariusas, keldamas taurelę. - Buvau 
besakąs - už jūsų bylos sėkmę, nes mums 
visiems knieti, kad jūs kuo greičiau atskleis- 
tumėte tiesą. 

- Išskyrus vieną! - pataisė fotografas. 

- Išskyrus vieną - galbūt... Jei tai kažkas 
iš mūsiškių... 

Kai Fransisas grįžo, jo vokai buvo pa- 
raudę, veidas išbalęs. Bobas neprašomas 
atnešė stiklinę vandens. 

- Geriau? 

- Nebepakeliu alkoholio... 

Jis vengė Megrė žvilgsnio. 

- Turbūt eisiu gulti... 

- Nelauksi mūsų? 

- Pamiršote, kad aš jau trys dienos ne- 
išsimiegu... 

Pakrikęs fiziškai, jis atrodė dar jau- 
nesnis. Priminė ištįsusį berniūkštį, kuris su- 
blogavo nuo pirmo cigaro ir kuriam dėl to 
gėda. 

- Sudiev... 

Kariusas pakilo, nusekė paskui jį durų 
link, šnektelėjo abu, pusbalsiu. Paskui prodiu- 
seris prisėdo prie Megrė stalo, pastūmėjo į šalį 
kavos puodelį ir išrašė čekį, kurio Fransisas 
laukė, nukreipęs žvilgsnį. 

- Negaiėjau palikti jo bėdoje... Jei 
trečiadienį būčiau buvęs Paryžiuje, galbūt nieko 
nebūtų nutikę... Zūčiau Čia vakarieniavęs... Jis 
būtų paprašęs pinigų nuomai sumokėti, ir įam 
nebūtų reikėję palikti Sofi... 

Megrė krūptelėjo, mintyse pakartojo šį 
sakinį, Jar sykį juos iš eilės nužveigė. 

- Leisite Man pasišalinti? 

r is per Žaug išgėrė? Siaip ar taip. didžiulės 
armanjako taurės iis nebaigė. 

"e aiškaus tikslo, susikišęs rankas | 

vitrinos. Čia stabtelėdavo, dažniausiai poros, - 
pažiūrėti į skalbimo mašinas ir televizorius. 
Jaunos poros - jos svajojo, skaičiavo. 

- Šimtas frankų per mėnesį, Lui... 

- Plius du šimtai penkiasdešimt frankų 
už automobilį... 

Fransua su Sofi turbūt taip pat vaikš- 
tinėdavo po kvartalą, susikibę už parankių. 

Ar svajojo jie apie skalbimo mašiną ir 
televizorių? 

Automobilį jie turėjo, seną aplūžusį 
“Triumfą", kurį Rikenas paliko kažkur garsią- 
ją trečiadienio naktį. Ar buvo nuėjęs jo pasiim- 
ti? 

Su kątik gautu čekiu jis galės sumokėti 
nuomą... Ar ketino jis vienas gyventi butuke, 
kur buvo nužudyta Žmona? 

Megrė perėjo bulvarą. Ant suolo 
miegojo senis. Priešais stūksojo didysis nau- 
jas pastatas; maždaug pusė jo langų dar švie- 
tė. 

Kiti gyventojai buvo kine arba pas 
draugus, 0 gal užsisėdėjo, kaip “Senajame 
spaustuve“, prie restorano staliuko. 

Oras tebebuvo švelnus, bet mėnulio 
pilnatį netrukus uždengs dideli debesys. 

Megrė pasuko už Sen Šarlio gatvės 
kampo, įžengė į kiemą. Prie Rikeno durų švietė 
mažutis langelis matiniu stiklu, vonios kambario 
su sėdimąja vonia langas. 

Buvo matyti kitos durys, kiti apšviesti 
langai - ir vienbučių pusėje, ir centriniame pasta- 
te. 

Kiemas tuščias, tylus, šiukšlių dėžės 
savo vietoje, pasieniu vogčiomis šliaužė katė. 

Tarpais užsidarydavo kuris nors langas, 
užgesdavo šviesa. Ankstyvosios vištos. Paskui 
penktame aukšte nušvito langas. Truputį pana- 
šu į žvaigždes, staiga įsižiebiančias ar užgęs- 
tančias danguje. 

„Jis tarėsi už užuolaidos pažinęs didžia- 
tūrį Zoslinos siluetą, pasišiaušusius kaip aureolė 
fotografo plaukus. 

Tuomet jo žvilgsnis nuslydo nuo penk- 
tojo aukšto į pirmą. 

- Apie dešimtą... 

Jis mintinai žinojo tosios nakties tvar- 
karaštį. Jugė pora vakarieniavo “Senajame 
spaustuve" ir, kadangi už stalo buvo vieni, 
vakarienė turbūt neužtruko. Kelintą valandą jie 
grįžo? 

O Rikenas su Sofi atvėrė savo vienbučio 
duris ir uždegė šviesą apie dešimtą. Paskui, 
beveik tuoj pat, Fransisas išėjo... 

Megrė visą laiką matė ten, viršuje, 
šmėžuojančius siluetus... Paskui teliko vienas - 
fotografo... Šisai atidarė langą, žvilgtelėjo į 
dangų... Kai buvo benueinąs, jo Žvilgsnis nu- 
krypo į kiemą... Jis tikriausiai pamatė apšviestą 
butuko langą ir tuščios erdvės vidury Megrė 
siluetą, ryškėjantį mėnulio šviesoje... 

Komisaras iškratė pypkę ir, stuksen- 
damas ją į kulną, įžengė į pastato vidų. 
Kadangi atėjo iš kiemo, pro durininkės būstą 
praeiti jam nereikėjo. Įlipo į liftą, paspaudė 
penkto aukšto mygtuką, po akimirkos atsidūrė 
koridoriuje. 

Kai pasibeldė į duris, jos išsyk atsidarė, 
- Jugė, sakytum, laukė jo vizito. 

- Jūs!.. - tarė su keista šypsena. - Žmona 

kaip tik eina gulti... Užeisite - ar geriau man 
išeiti pas jus į lauką?.. 

- Turbūt geriau būtų, jei nusileistu- 
me?.. 

- Minutėlę... Aš ją įspėsiu ir pasiimsiu 
cigarečių... 

Blausiai ryškėjo sujaukta svetainė; ant 
fotelio buvo numesta suknelė, kuria Zoslina 
vilkėjo šį vakarą. 

- Ne... Ne... Sakau, kad tuoj grįšiu... 

Paskui jis prakalbo patylom. Ji šnibž- 
dėjo. Kambario durys liko praviros. 

- Ar esi tikras? 

- Nesirūpink... Grįšiu po keleto minu- 


čių... 

Jis niekad nenešiojo skrybėlės. Nepasi- 
ėmė apsiausto. 

- Eime... 

Liftas tebestovėjo. Jie nusileido. 

- Į kurią pusę?.. Bulvaro ar kiemo 
link?.. 


- Kiemo. 

Jie atėjo į kiemą, žengdami greta vienas 
kito tamsoje. Pakėlęs galvą, Jugė pamatė 
žmoną, žiūrinčią pro langą ir ženklu kviečiančią 
jį grįžti namo. 

Rikeno vonioje vis tebedegė šviesa. Ar 
vėl sustreikavo jo skrandis? 

- Atspėjote? - pakosčiojęs galop pasi- 
teiravo fotografas. 

- Va, svarstau. 

- Zinote, situacija ne iš maloniųjų... 
Nuo to laiko bandau gudrauti... Ten, prie 
stalo, praleidau bjauriausią savo gyvenimo va- 
karą!... 

- Buvo matyti. 

- Turite degtukų?.. 

Megrė ištiesė dėžutę ir lėtai ėmė 
kimštis vieną iš dviejų pypkių, kurias turėjo 
kišenėje. 


VIII skyrius 


- Ar Rikenas su Žmona trečiadienį 
vakarieniavo "Senajame spaustuve“? 

- Ne... Tiesą sakant, jie ten valgy- 
davo tik tada, kai iš netyčių prasigyvendavo 
arba kai surasdavo, kas juos pakviečia... Buvo 
užėję apie pusę devynių... Viduje pasirodė tik 
Fransisas... Dažnai vakarais jis tik praveria, 
būdavo, duris... Jei Kariusas yra, įeina, Sofi 
lydimas, ir atsisėda prie jo staliuko... 

- Su kuo jis kalbėjosi trečiadienį? 

- Kai aš jį pamačiau, jis-tik persimetė 
porą trejetą žodelių su Bobu... Paklausė: 
"Ar Kariusas yra?“ Ir kai jam atsakė, kad ne, 
išėjo... 

- Ar nebandė pasiskolinti pinigų? 

- Tuomsyk ne... 

- Jei tikėjosi, kad Kariusas pakvies 
jį vakarienės, vadinasi, jie dar nebuvo 
valgę? 

- Turbūt buvo nuėję užkąsti į savitar- 
nos valgyklėlę La Mot Pikė prospekte. Jie 
dažnai ten eidavo. 

- O judu su Žmona ar ilgai užtrukote 
prie stalo? 

- Išėjome iš "Senojo spaustuvo" maž- 
daug devintą... Apie ketvirtį valandos pakvė- 
pavome grynu oru... Grįžome namo, ir Žoslina 
iš karto nusirengė... Pastojusi, ji visą laiką 
nori miego... 

- Girdėjau... 

Fotografas klausiamai pažvelgė į jį. 

- Sakėte vakarienės metu. Ji, rodos, 
dar ir knarkia. 

- Kitos dvi mano Žmonos taip pat... 
Manau, visos kelių mėnesių nėščios mote- 
rys knarkia... Sakiau, norėdamas ją paerzin- 
ti... 

Jie kalbėjo pusbalsiu, tyloje, kurią 
drumstė tik automobilių triukšmas Grenelės 
bulvare, kitoje namo pusėje. Sen Šarlio gatvė 
už praviros pinučių tvoros buvo tuščia, ir 
tik retkarčiais ten pamatydavai praeivio ar 
ant aukštų kulniukų stypčiojančios moters 
siluetą. 

- Ką jūs darėte? 

- Paguldžiau ją ir nuėjau pabučiuoti 
savo vaikų... 

Iš tiesų, dvi jo pirmos žmonos gyveno 
tame pačiame pastate - viena su dviem 
vaikais, kita su vienu. 

- Taip darote kiekvieną vakarą? 

- Beveik visada. Nebent per vėlai 
grįžtu... 

- Ar jus maloniai sutinka? 

- Kodėl ne?.. Jos ant manęs nepyks- 
ta... Pažįsta mane... Žino, jog negaliu kitaip 
elgtis... 

- Kitaip tariant, vieną gražią dieną jūs 
paliksite Žosliną dėl kitos? 

- Jei tokia pasitaikys... Žinote, aš 
nekreipiu į tai dėmesio... Labai myliu vai- 
kus... Didžiausias žmogus istorijoje - Abrao- 
mas... 

Sunku buvo nenusišypsoti, juo labiau, 
kad šį kartą jis kalbėjo nuoširdžiai. Iš tikrųjų - 
greta tų pernelyg dirbtinių pokštų turėjo ir 
kažką iš esmės nuoširdaus. 

- Valandėlę praleidau su Nikole... 

Nikolė - tai antroji... Kartais mes tarytum 
sugrįžtam atgal... 

- Ar Zoslina žino? 

- Ji dėl to nekvaršina galvos... Jei 
toks nebūčiau, ji neliktų su manimi... 

- Jūs mylėjotės? 

- Ne... Turėjau tokią mintį... Bet vaikas 
garsiai prakalbo per miegus, ir aš pirštų galais 
išėjau... * 

- Kelinta buvo valanda? 

- Nepažiūrėjau į laikrodį... Grįžau na- 
mo... Nieko negalvodamas, pakeičiau juostelę 
viename savo aparatų, nes kitą rytą anksti 
turėjau fotografuoti... Paskui priėjau prie lango 
ir atidariau... Atidarau jį kas naktį, pradžioje 
plačiai, kad išsivėdintų cigarečių dūmai, 
paskui kiek priveriu, nes ir žiemą, ir vasarą 
negaliu miegoti užsidaręs... 

- Paskui? 

- Rūkiau paskutinę cigaretę... Buvo 
mėnesiena, kaip šiandien... Pamačiau per 
kiemą einančią porą, pažinau Fransisą ir jo 
žmoną... Jie nebuvo, kaip paprastai, susiėmę 
už rankų, ir gyvai šnekučiavosi... 

- Nieko nenugirdote? 

- Vienintelį sakinį, jį šaižiu balsu ištarė 
Sofi - pagalvojau, jog ji įpykusi... 

- Ji dažnai supykdavo? 

- Ne... Ji pasakė: “Nevaidink nekalto... 
Tu puikiausiai žinojai..." 

- Jis atsakė? 

- Ne. Čiupo ją už alkūnės ir nusitempė 
prie durų... 

- Ar vis dar nežinote valandos? 

- Zinau... Išgirdau, kaip bažnyčioje 

išmušė dešimtą... Nušvito vonios langas... 
Užsidegiau antrą cigaretę... 

- Jums pasidarė idomu? 

- Paprasčiausiai nenorėjau miego... 
Įsipyliau taurelę kalvadoso... 

- Buvote svetainėje? 

- Taip... Miegamojo durys buvo už- 
darytos; išjungiau šviesą, kad Zoslina galėtų 
miegoti... 

- Kiek laiko praėjo? 

- Tol, kol baigiau rūkyti cigaretę - už- 
sidegiau ją pas savo pirmąją Žmoną, - pas- 
kui tą, kurią užsidegiau prie lango... Gal 
kiek daugiau nei penkios minutės?.. Šiaip ar 
taip, mažiau nei dešimt... 

- Nieko neišgirdote? 

- Ne... Pamačiau išeinantį Fransisą - 
jis spėriai pasuko išėjimo link... Visada 
palikdavo automobilį Sen Šarlio gatvėje... 
Netrikus motoras piadėjo kosčioti, paskui, 
po kiek laiko, autas pajudėjo... 

- Kada nulipote? 

- Po ketvirčio valandos... 

- Kodėl? 

- Jau sakiau... Nenorėjau miego... Bu- 
vau nusiteikęs paplepėti... 

- Tik paplepėti? 

- Galbūt ir šiek tiek daugiau... 

- Ar anksčiau turėjote ryšių su 
Sofi? 

- Norite sužinoti, ar su ja gulėjau?.. 
Vieną kartą... Fransisas buvo girtas ir, kadangi 
nebuvo likę ko gerti, išėjo nupirkti butelio į 
dar atdarą bistro... 

- Ji sutiko? 

- Jai tai pasirodė visai natūralu... 

- O paskui? 

- Paskui - nieko... Įėjo Rikenas be 
butelio, nes jam jo nepardavė... Mes įį 
paguldėme... Vėliau viskas buvo užmiršta... 

- Grįžtame prie trečiadienio vakaro... 
Jūs nulipote... 

- Prisiartinau prie durų... Pasi- 
beldžiau... Ir kad Sofi neišsigąstų, sušnibž- 
dėjau: “Čia Žakas..." 

- Niekas neatsakė? 

- Ne... Viduje buvo mirtina tyla... 

- Jums tai nepasirodė keista? 

- Tariau sau, kad ji susibarė su 
Fransisu ir nenori nieko matyti... Įsivaizdavau, 
kad ji guli lovoje, įtūžusi ar apsiašarojusi... 

- Nesitraukėte? 

- Pasibeldžiau du tris sykius, paskui 
užkopiau pas save... 

- Grįžote prie lango? 

- Jau su pižama, užmečiau akį į 
kiemą... Jis buvo tuščias... Rikenų vonioje vis 
dar degė šviesa... Atsiguliau ir užmigau... 

- Toliau... 

- Atsikėlęs aštuntą valandą, išsiviriau 
kavos - Žoslina dar miegojo... Atlapojau langą 
1 pamačiau, kad Fransiso vonicje tebedega 
šviesa... 

- Jums tai nepasirodė keista? 

- Ne Min... Tokių Caiykų pasitaiko... 
Nuėjau: ! studiją, kur dirbau iki pirmos va- 
iandos Žaskui truputi užkandau su Žičiulių. 
Turėjau pasimatymą "Rice" 51 amerikiečiu 
Aktorium, «iris Mane privenė są valandą 

nufotografuoti... Žodžiu, kai grįžau namo, 
buvo keturios... L 

- Ar jūsų Žmona per tą laiką nebuvo 
išėjusi? 

- Apsipirkti, taip... Papietavusi vėl 
atsigulė... Miegojo... 

Jis suvokė šio leitmotyvo komizmą. 

- Langas dar... 

- Švietė - taip... 

- Ar nulipote ir pasibeldėte į duris? 

- Ne... Paskambinau... Niekas neat- 
sakė... Pagalvojau, -kad Rikenas sugrįžo, 
nusnūdo, išėjo su žmona, pamiršęs išjungti 
šviesą... 

- Ar taip pasitaikydavo? 

- Taip visiems pasitaiko... Na... O 
mudu su Žoslina išėjome į kiną Eliziejaus 
laukuose... 

Megrė vos nesuniurnėjo: 

- Ji užmigo? 

Į kelnes jam trynėsi katinas ir žiūrėjo į 
jį, tarytum tikėdamasis, kad jį paglostys. Bet 
kai Megrė pasilenkė, atšoko atgal ir už dviejų 
metrų vėl sukniaukė. 

- Kieno jis? 

- Nežinau... Visų... Primėto jam pro 
langus mėsos gabalėlių; gyvena lauke... 

- Kelintą valandą grįžote ketvirtadienio 
vakarą? 

- Apie pusę vienuolikos... Po kino 
išgėrėme bokalą alinėje; susitikau bičiulį... 

- O šviesa? | 

- Zinoma... Bet dabar nebebuvo nieko 
nuostabaus, nes Rikenai galėjo būti grį- 
žę... Vis dėlto paskambinau... Prisipažinsiu, 

jog neišgirdęs atsakymo truputėlį suneri- 
mau... 

- Tik truputėlį? 

- Juk, šiaip ar taip, negalėjau nutuokti 
tiesos... Jeigu kiekvieną sykį, kai kas nors 
pamiršta išjungti šviesą, turėtum galvoti apie 
žmogžudystę... 

- Zodžiu... 

- Žiū: ėkit!.. Net ir dabar ji neišjungta... 
Nemanau, kad jis dirbtų... 

- Kitą rytą? 

- Na, žinoma, aš vėl paskambinau, 
ir dar dusyk dieną, kol iš laikraščių suži- 
nojau, kad Sofi negyva... Buvau Žuenvilyje, 
studijoje, fotografavau, kaip suka filmą... 

- Ar kas nors atsakė? 

- Taip... Nepažjstamas balsas... Aš pa- 
tylėjau ir akimirką kitą luktelėjęs pakabinau 
ragelį... 

- Ar nepabandėte susisiekti su Rike- 
nu? 

Jugė patylėjo. Paskui gūžtelėjo pe- 
čiais ir vėl nutaisė įprastinę juokdario fiziono- 
miją. 

- Klausykite, aš ne iš Orfevrų kranti- 
nės! 

Megrė, kuris negalvodamas stebėjo 
pro matinį stiklą prasijotą šviesą, staiga puolė 
butuko durų link. Fotografas sekė paskui, 
manydamas supratęs. 

- Kol mes čia plepėjome... 

Jei Fransisas nedirba, jei jis nemiega, 
jei šviesa šįvakar liko uždegta... 

Megrė įnirtingai ėmė belstis į duris. 

- Atidarykite!.. Čia Megrė... 

Sukėlė tokį triukšmą, jog tarpduryje 
paširodė kaimynas su pižama. Jis nustebęs 
žiūrėjo į du vyriškius. 

- Kas čia vėl darosi? Ar negalima palikti 
žmonių... 

- Bėkit pas durininkę... Paklauskit, ar 
turi visraktį... 

- Neturi... 

- Iš kur žinote? 

- Nes esu prašęs jo vieną vakarą, kai 
pamiršau savo raktą... Turėjau kviestis šaltkal- 
vio... 

Jugė, nors mėgo vaidinti naivuolį, šalto 
kraujo neprarado. Apsukęs kumštį nosine, 
smarkiai smogė į matinį stiklą, kuris pažiro 
šukėmis. 

- Reikia paskubėti... - pažiūrėjęs į vidų, 
sunkiai iškvėpė jis. 

Megrė taip pat sužiuro. Rikenas ap- 
sirengęs sėdėjo vonioje, išsitiesti jis negalėjo, 
nes ši buvo per trumpa. Iš čiaupo tekėjo 
vanduo, liejosi per vonios kraštus; vanduo 
buvo rausvas. 

- Ar neturite tvirto atsuktuvo, domkra- 
to, bet ko sunkaus? 

- Automobilyje... Palaukite... 

Kaimynas nuėjo apsivilkti chala- 
to, išeinantį į lauką Žmona apibėrė jį 
klausimais. Po to praėjo pro vartus, 
pasigirdo atidaromos automobilio bagažinės 
garsas. 

Kai pasirodė ir žmona, Megrė šūktelė- 
jo: 

- Paskambinkite gydytojui... Artimiau- 
siam... 

- Kas čia vyksta?.. Negana, kad... 

Ji niurnėdama nutolo, tuo tarpu, pa- 
dangų nuimtuvu nešinas, grįžo jos vyras, buvo 
stambesnis, didesnis, sunkesnis negu komisa- 
ras. 

- Leiskite man... Kadangi už nuostolius 
aš neatsakau... 

Medis iš pradžių nepasidavė, paskui 
sutraškėjo; dar du spustelėjimai, žemiau, 
paskui aukščiau, durys staiga neatlaikė, ir 
vyras vos nejlėkė į vidų. 

Visa kita vyko sumišai. Triukšmą 
išgirdo ir kiti kaimynai; keletas jų atsirado 
netrukus siaurame prieškambaryje. Megrė 
ištraukė iš vonios Fransisą ir nuvilko jį prie 
sofos. Prisiminė komodos stalčių, ten suvers- 
tus daiktus. 

Susirado virvutę. Iš storo mėlyno 
pieštuko pradėjo darytis suktuvą. Vos spėjo 
baigti, kai jį atstūmė jaunas gydytojas. Jis 
gyveno tame pačiame name, buvo paskubom 
užsitempęs kelnes. 

- Kiek jau laiko?.. 

- Ką tik rado... 

- Skambinkite greitajai... 

- Ar yra vilties, kad?.. 

- Nagi, po šimts, neklausinėkite!.. 

Po penkių minučių.kieme sustojo grei- 
tosios pagalbos mašina. Megrė įsėdo į priekį, 
greta vairuotojo. Ligoninėje gavo laukti kori- 
doriuje, kol studentas praktikantas darė kraujo 
perpylimą. 

Nustebo, išvydęs ateinantį Jugė. 

- Ar išsikapanos? 

- Dar nežinia. 

- Manote, jis išties norėjo nusižudy- 
ti? 

Buvo justi, jog jis abejoja, Megrė taip 
pat. Prispirtas prie sienos, Fransisas turėjo 
griebtis kažko teatrališko. 

- Kaip manote, kodėl jis tai padarė? 

Komisaras ne taip suprato klausimo 
prasmę. 

- Todėl, kad tarėsi esąs pernelyg 
protingas. 

Aišku, fotografas nesuprato ir pažvelgė 
į jį šiek tiek nustebęs. 

Ne apie Sofi mirtį šią minutę galvojo 
Megrė. O apie įvykį, anaiptol ne tokį rimtą, 
tačiau galbūt reikšmingesnį, galbūt svarbesnį 
Rikeno ateičiai: apie piniginės vagystę. 


IX skyrius 


Jis miegojo iki dešimtos, tačiau pus- 
ryčiauti prieš pravirą langą, kaip buvo ke- 
tinęs, negalėjo, nes lauke ėmė lyti šaltas 
smulkus lietus. | 

Prieš eidamas į vonią, kurios nė 
vienas langas, matinis ar ne, nežiūrėjo į 
kiemą, jis paskambino į ligoninę, kur 
vargais negalais jį sujungė su budinčiu 
praktikantu. 

- Rikenas?.. Kas toks?.. Skubus 
iškvietimas?.. Praeitą naktį turėjom aštuo- 
nis skubius iškvietimus; jei reikėtų 
prisiminti pavardes... Gerai... Kraujo per- 
pylimas... Bandymas nusižudyti... Hm!... 
Jei arterija būtų buvusi perpjauta, jo 
čia nebūtų arba gulėtų dabar vėsioje 
vietoje, pusrūsyje... Jaučiasi gerai, taip... 
Nebuvo burnos pravėręs... Ne... Nė žodžio... 
Prie jo durų stovi faraonas... Jūs turite 
žinoti... 

Vienuoliktą valandą Megrė buvo 

savo kabinete. Jam vėl skaudėjo kojas, 
nes nusprendė dar sykį apsiauti savo 
naujuosius batus, kuriuos nori nenori turėjo 
pranešioti. 
i Atsisėdęs priešais Lapuentą ir 
Zanvjė, jis automatiškai išrikiavo pagal dydį 
savo pypkes, išsirinko vieną, ilgiausią, ir ją 
rūpestingai prisikimšo. 

- Kaip sakiau vakar vakare fotogra- 
fui... 

Abu inspektoriai susižvalgė, svarsty- 
dami, kokį fotografą jis čia mini. 

- Taigi, kaip sakiau, jis pernelyg 
protingas. Kartais tai pavojinga taip pat, 
kaip ir būti kvailam. Protas, kai jis 
nesiremia tam tikra charakterio jėga... 
Nesvarbu! Jaučiu, ką noriu pasakyti, net 
jei ir nerandu žodžių. Beje, ne mano 
reikalas. Tuo užsiims gydytojai ir psichiat- 
rai. Esu beveik tikras, jog jis buvo 
idealistas, - idealistas,  nesugebantis 
gyventi savo idealo aukštumoje. Ar 
suprantate? 

Turbūt nelabai. Retai kada Megrė 
yra buvęs toks iškalbingas ir drauge toks 
sumišęs. 

- Būtų norėjęs visur kur būti nepa- 
prastas Žmogus. Labai greitai prasisiekti, 
nes nenustygo iš nekantrumo, tačiau 
stengėsi likti tyras... 

Jis krimtosi, nes jautė, kad 
sakiniai toli gražu neperteikia įo min- 
ties. 

- Turėjo ir geriausių, ir >logiau- 
sių bruožų. Turbūt nekentė Kariuso, 
nes jam įo reikėio. Tačiau neat- 
sisakydavo vakarienės, kai prodiuseris 
pakviesdavo, ir nesivaržydamas kaulijo iš 
įO pinigų. 

Gėdinosi dėl to. Pyko ant savęs. 

Nebuvo toks naivus ir suprato, 
įog Sofi ne ta moteris, Kokią jis troško 
matyti. Bet jam reikėjo ir os. Galų 
gale. net išnaudojo ics santykius su Kariu- 
su. 

Šito jis nesutiks pripažinti. Negali 
Oripažinti. 


O šovė jis į žmoną kaip tik 
todėl. Jau eidami per kiemą trečiadie- 
nio vakarą jie ginčijosi. Nesvarbu dėl 
ko. Jai turbūt įgrįso dviprasmiška jo 
rolė, ir ji tikriausiai sviedė jam tiesą į 
veidą. 

Nenustebčiau, jei išvadino įį 
suteneriu. Stalčius turbūt buvo praviras. 
Šiaip ar taip, jis negalėjo klausytis, kai ji 
drebia tokią tiesą. 

Iššovė. Po to sustingo, išgąsdintas 
to, ką padarė, ir būsimų padarinių. 

Tą akimirką - esu įsitikinęs - jis 
nusprendė, kad nesileis nuteisiamas, 0 jo 
smegenys, kol klaidžiojo gatvėmis, darba- 
vosi, rezgė painų planą. 

Išties, tokį painų, kad jam tik per 
plauką nepasisekė. 

Jis grįžta į “Senąjį spaustuvą"'. 
Teiraujasi Kariuso. Jam reikia - tuojau 
pat - dviejų tūkstančių frankų, jis Žino, 
kad Bobas tokios sumos nepaskolins. 

Ginklą jis įmetė į Seną ir šitaip 
nusikratė pirštų atspaudų klausimo. 

Kelissyk pasirodo “Zėro" klube. 
“Kariuso vis dar nėra?" Jis geria, eina ir 
eina, vis tobulindamas savo planą. 

Teisybė, jam nepakanka pinigų 
pabėgti į užsienį, bet, jei ir pakaktų, iš to 
jokios naudos, nes anksčiau ar vėliau jj 
išduotų atgal. 

Jam būtinai reikėjo grįžti į Sen 
Šarlio gatvę, suvaidinti, kad aptiko kūną, 
sukelti ant kojų policiją. 

Ir štai jis prisimena mane. 

Ruošiasi suvaidinti komediją, kuri 
neateitų į galvą sveiko proto Žmogui. 
Detalės seka viena kitą. Jam padeda jo 
bastymasis. 

Tyko manęs nuo ankstaus ryto prie 
mano namo durų. Jei nebūčiau įsėdęs į 
autobusą, tikriausiai turėjo numatęs kitą 
būdą. 

Pavagia mano piniginę. Skambina 
man, suvaidina komediją, kuri turėtų nu- 
kreipti nuo jo įtarimus. 

Ir persistengia - išties! Pasako, ką 
tariamai valgiusi vakarienės “Senajame 
spaustuve" Sofi. Neišlaiko pusiausvyros, 
pritrūksta paprasčiausio sveiko proto. 
Pajėgia sukurti beprasmiškiausią istoriją ir 
perteikti ją kaip visiškai patikimą, bet 
nepagalvoja apie įprastas, kasdienes 
detales. 

- Manote, jam teks stoti prieš Pri- 
siekusiųjų teismą, šefe? - pasiteiravo La- 
puentas. 

- Priklausys nuo psichiatrų. 

- O jūs ką nuspręstumėt? 

- Prisiekusiųjų teismas. 

Ir kadangi abu bendradarbiai nusi- 
stebėjo tokiu kategorišku atsakymu, tokiu 
nepanašiu į tai, ką jie žinojo apie komisarą, 
Megrė tarė: 

- Jis būtų pernelyg nelaimingas, 
jeigu jį palaikytų bepročiu ar net iš 
dalies tiktai atsakingu. Teisiamųjų suole, 
priešingai, jis bandys suvaidinti išskirti- 
nio Žmogaus, savotiško didvyrio vaidme- 
nį. 

Megrė gūžtelėjo pečiais, liūdnai nusi- 
šypsojo, priėjo prie lango ir įsižiūrėjo, kaip lyja 
lietus. 


Epalenžas, 1966 metų lapkričio 11 diena 


Simenonas Ž. 

Si 73 Komisaro Megrė vagis: Romanas: 
[Apie aut., p. 3-9] /G. Simenon; Iš pranc. k. vertė 
J. Ramunytė. -V.: Zaltvykslė, 1993. - 191 p. 


Paini ir labai paprasta garsaus prancūzų 
detektyvų meistro Žoržo Simenono vienos bylos 
Istorija - ieškodami nusikaltimo motyvų ir nusi- 
kaltėlio, drauge su komisaru Megrė įžvelgiame 
slapčiausias žmogaus sielos kerteles. 

